Addu City Hulhudhoo adhi Meedhoo avashun goachah edhi hushahelhumuge muhdhathu ithurukurun\nއައްޑޫސިޓީގެ ހުޅުދޫ އާއި މީދޫ އަވަށުން ގޯއްޗަށް އެދި ހުށަހެޅުމުގެ މުއްދަތު އިތުރުކުރުން\nއައްޑޫ ސިޓީ ހުޅުދޫ އަވަށާއި މީދޫ އަވަށުން ދިރިއުޅުމަށްޓަކައި ބަންޑާރަ ގޯތިދޫކުރުމަށް ކުރެވުނު ނަންބަރު:(IUL)426-AB/426/2019/255 އިޢުލާނުގައިވާ މަޢުލޫމާތުތަކަށް ބަދަލު އައިސްފައިވާތީއާއި، އިޢުލާނުގެ މުއްދަތު އިތުރުކޮށްދިނުމަށް އެދި ރައްޔިތުން އެދެމުންދާތީ ގޯއްޗަށް އެދި ހުށަހެޅުމުގެ މުއްދަތު އިތުރުކޮށް އަލުން އިޢުލާންކުރީމެވެ.\nއައްޑޫ ސިޓީ ހުޅުދޫ އަވަށާއި މީދޫ އަވަށުން ދިރިއުޅުމަށްޓަކައި ބަންޑާރަ ގޯތި ބޭނުންވާ ފަރާތްތަކަށް ގޯތިދޫކުރުމުގެ ފުރުޞަތު ވަނީ ހުޅުވާލެވިފައެވެ. މިފަހަރު ގޯތި ދޫކުރުމަށް ހަމަޖެހިފައިވަނީ:-\nގޯތި ދޫކުރެވޭނީ ތިރީގައި މިދަންނަވާ ޝަރުޠުތައް ފުރިހަމަވާ ފަރާތްތަކަށެވެ.\nގޯއްޗަށް އެދި ހުށަހަޅާ ފޯމު 29 ޖުލައި 2019 އިން ފެށިގެން މި މިއިދާރާ އާއި އަވަށު އޮފީސްތަކުން ލިބެން ހުންނާނެއެވެ.\nގޯއްޗަށް އެދި ހުށަހަޅާ ފަރާތުގައި ހުންނަންޖެހޭ ޝަރުތުތައް\nއުމުރުން 18 އަހަރުވެފައިވުން.\nބަންޑާރަ ގޯއްޗެއް ނުވަތަ އަމިއްލަ ގޯއްޗެއް އެމީހެއްގެ ނަމުގައި ރަޖިސްޓަރީވެފައި ނެތުން.\nއަމިއްލަ ނުވަތަ ބަންޑާރަ ގޯއްޗެއްގައިވާ ނުއުފުލޭ މުދަލުން ލިބިގެން އެފަދަ ގޯއްޗަކުން 600 އަކަފޫޓަށްވުރެ ބޮޑު ބައެއް ލިބިފައި ނެތުން، ނުވަތަ ލިބިފައިވާ މިފަދަ ބަޔެއް، ދިރިއުޅުމަށްޓަކައި ބަންޑާރަ ގޯތި ދޫކުރުމުގެ ޤަވާޢިދާއި އެއްގޮތްވާ ގޮތުގެމަތިން ދޫކޮށްލުން.\nސަރުކާރުން ހަދާފައިވާ ޢިމާރާތެއްގެ ފުލެޓެއް އެމީހެއްގެ ނަމުގައި ރަޖިސްޓަރީވެފައި ނެތުން، އަދި މިފަދަ ތަނެއް އަމިއްލަ ނަމުގައި އޮވެ، މިތަން ދޫކޮށްލާ ނުވަތަ ވިއްކާފައިވާތާ2އަހަރު ދުވަހަށް ވުރެ ގިނަ ދުވަސް ވެފައިވުން.\nއެއްމެދު އިމާރާތެއްގެ ފުލެޓެއް އެމީހެއްގެ ނަމުގައި ރަޖިސްޓްރީވެފައި ނެތުން ނުވަތަ މިފަދަ ތަނެއް އަމިއްލަ ނަމުގައި އޮވެ، މިތަން ދޫކޮށްލާ ނުވަތަ ވިއްކާފައިވާތާ2އަހަރު ދުވަހަށް ވުރެ ގިނަ ދުވަސް ވެފައިވުން.\nގޯތި ލިބޭ ގޮތް :\nގޯތި ދޫކުރުމަށް ހަމަޖެހިފައިވަނީ ތިރީގައިމިވާ ގޮތުގެ މަތިންނެވެ.\nގޯއްޗަށްއެދި ފޯމް ހުށަހަޅާފަރާތްތަކުގެ ތެރެއިން ޝަރުޠު ހަމަވާ އެންމެހާފަރާތްތަކަށް މި އިޢުލާނުގައި ބަޔާންކުރެވިފައި އެވާގޮތުގެ މަތިން ހަމަހަމަ ފުރުޞަތު ކަށަވަރު ކޮށްދެވޭނެއެވެ.\nގޯތިލިބޭ ފަރާތްތައް ހޮވާނީ ޕޮއިންޓް ލިބިފައިވާ ތަރުތީބުން ގިނަޕޮއިންޓް ލިބިފައިވާ ފަރާތްތަކަށް އިސްކަންދީގެންނެވެ. އެގޮތުން އެފަހަރަކު ދޫކުރުމަށް ހަމަޖެހިފައިވާ ގޯތީގެ އެންމެފަހު ގޯއްޗަށް ވާދަކުރަން އެއްވަރަކަށް ޕޮއިންޓްލިބިފައިވާ ގިނަ ފަރާތްތައް ތިބިނަމަ އެ ގޯތި ލިބޭމީހާ ކަނޑައަޅާނީ ގުރުއަތުލައިގެންނެވެ.\nމީގެ އިތުރުން ރަށުގެ ޙާލަތަށް ރައްޔިތުންގެ ދިރުއުޅުމުގެ ހާލަތަށް ބަލައި، ޕޮއިންޓްދިނުމުގެ އުޞޫލަށް\nބަދަލު ގެނައުމުގެ އިޚްތިޔާރު އައްޑޫސިޓީ ކައުންސިލަށް ލިބިގެންވެއެވެ.\nގޯއްޗަށް އެދޭ ފަރާތްތަކަށް ޕޮއިންޓް ދެވޭ ގޮތް:\n1. ކައިވެނީގެ ބައި :\n(ހ) މީހަކާ އިނދެގެންހުރިނަމަ 20 ޕޮއިންޓް\n(ށ) ކުރިން މީހަކާއިނދެ، ކައިވެނި ރޫޅިފައި ވީނަމަވެސް ދަރިން ތިބިނަމަ 15 ޕޮއިންޓް\n(ނ) ކައިވެންޏަށް 1 (އެކެއް) އަހަރު ވެފައިވާނަމަ އަހަރަކަށް 01 ޕޮއިންޓް\n(މިގޮތަށް ގިނަވެގެން ދެވޭނީ6ޕޮއިންޓެވެ.)\nނޯޓް: ނަމްބަރ 01 ގައިވާ ކައިވެނި ރޫޅިފައިކަމަށް ބަލާނީ ގޯތި ދޫކުރާކަން އިޢުލާނުކުރުމުގެ ކުރިން\nކައިވެނި ރޫޅިފައި ވާނަމައެވެ.\n2. ޢުމުރުގެ ބައި :\n(ހ) ޢުމުރުން 18 - 25 އަހަރާ ދެމެދު ނަމަ 05 ޕޮއިންޓް\n(ށ) ޢުމުރުން 26 އަހަރުން މަތިނަމަ (ގިނަވެގެން ދެވޭނީ 07 ޕޮއިންޓް) 07 ޕޮއިންޓް\n(ހ) 18 އަހަރުން ދަށުގެ ދަރިއަކުހުރިނަމަ 05 ޕޮއިންޓް\n(ށ) 18 އަހަރުންދަށުގެ އެއްކުއްޖަކަށްވުރެ ގިނަކުދިންތިބިނަމަ ކޮންމެ ކުއްޖަކަށް 04 ޕޮއިންޓް\n(މިބަޔަށްގިނަވެގެން ދެވޭނީ 16 ޕޮއިންޓް)\n(ނ) ދާއިމީގޮތެއްގައި ޚާއްޞަ އެހީއަށް ބޭނުންވާ 18 އަހަރުންދަށުގެ ކުއްޖަކުހުރިނަމަ 03 ޕޮއިންޓް\n(ރ) ދާއިމީގޮތެއްގައި ޚާއްޞަ އެހީއަށް ބޭނުންވާ 18 އަހަރުންދަށުގެ 1 ކުއްޖަކަށްވުރެ\nގިނަކުދިން ތިބިނަމަ ކޮންމެ ކުއްޖަކަށް (ގިނަވެގެން ދެވޭނީ 08 ޕޮއިންޓް) 04 ޕޮއިންޓް\n4- މައިންބަފައިންގެ ބައި :\n(ހ) މަންމަ ބަލަމުންގެންދާނަމަ 03 ޕޮއިންޓް\n(ށ) ބައްޕަ ބަލަމުންގެންދާނަމަ 03 ޕޮއިންޓް\n(ނ) މައިންބަފައިންނާއި ދަރިންފިޔަވާ ޝަރުޢީގޮތުން ބަލަންޖެހިފައިވާ މީހަކުބަލަމުންގެންދާނަމަ 03 ޕޮއިންޓް\n(މި ބައިން ޕޮއިންޓް ދެވޭނީ މައިންބަފައިންނާއި ދަރިންފިޔަވާ ޝަރުޢީގޮތުން ބަލަންޖެހިފައިވާ\nމީހަކުގެ ގޯއްޗެއް ނެތި އެމީހުން ކައިރީގާ ބަހައްޓައިގެން ބަލަމުންގެންދާނަމައެވެ.)\n5- ރަށްވެހިކަމުގެ ބައި :\n(ހ) ރަށުގެ ރަށްވެއްސެއްނަމަ 20 ޕޮއިންޓް\n(ށ) ރަށްވެހި ނުވެ ރަށުގައި ދިރިއުޅޭ ފަރާތްތައް 10 ޕޮއިންޓް\n(ނ) ކުރިން ރަށްވެހިވެފައިވާ ރަށްދޫކޮށް އައްޑޫސިޓީގައި ރަށްވެހިވެފައިވާތާ5އަހަރުވެފައިވާނަމަ 15 ޕޮއިންޓް\nއިތުރު ތަފްޞީލް :\nމިބައިން މާކްސް ދޭއިރު މަންމަ ދަރިން ބަލަމުން ގެންދިޔަ ނަމަވެސް ދަރިންގެ ބައްޕަ ދަރިންނަށް ޚަރަދު ކުރަމުންދާކަމުގެ ޝަރުއީ ލިޔުން ދަރިންގެ ބައްޕަ ގޯއްޗަށް އެދި ހުށަހަޅާއިރު ހުށަހަޅައިފިނަމަ، މިބައިން އެ ދެފަރާތަށްވެސް ޕޮއިންޓް ލިބޭނެއެވެ. އަދި ކައިވެނީގެ މުއްދަތަށް ޕޮއިންޓް ދެވޭނީ، ގޯއްޗަށް އެދި ހުށަހަޅާފަރާތުން ހުށަހަޅާފައިވާ ކައިވެނީގެ ސެޓްފިކެޓްތަކަށް ބަލައިގެންނެވެ.\nނަމްބަރ 02 ގައިވާ ޢުމުރުގެ ބައި ބަލާނި ގޯތި ދޫކުރުމަށް ކުރި އިޢުލާނުގެ މުއްދަތު ހަމަވާ ތާރީޚާ ހަމައަށެވެ. އަދި މިބައިން ޕޮއިންޓް ދެވޭނީ ގޯއްޗަށް އެދި ހުށަހަޅާފައިވާ ފަރާތުން ހުށަހަޅާފައިވާ އެފަރާތުގެ އައި.ޑީ ކާޑްގެ ކޮޕީއަށް ބަލައިގެންނެވެ.\nނަމްބަރ 03 ގެ (ށ) ގައިވާ ދަރިންގެ ޢަދަދަށް ޕޮއިންޓް ދިނުމުގައި 04 ދަރިންނަށްވުރެ ގިނައިން ދަރިން ތިބިކަމުގައިވިޔަސް ދެވޭނި ޖުމަލަ 16 ޕޮއިންޓެވެ. މިބައިން ޕޮއިންޓް ދެވޭނީ ގޯއްޗަށް އެދި ހުށަހަޅާފަރާތުން ހުށަހަޅާފައިވާ ދަރިންގެ އުފަންދުވަސް ސެޓްފިކެޓްތަކުގެ ކޮޕީއަށް ބަލައިގެންނެވެ. އަދި ދާއިމީ ގޮތެއްގައި ޚާއްސަ އެހީއަށް ބޭނުންޖެހިފައިވާ ކުދިންނަށް ޕޮއިންޓް ދެވޭނީ، އެ ކުދިންގެ އުފަންދުވަސް ސެޓްފިކެޓް އަދި އެކުދިންނަކީ ޚާއްސަ އެހީއަށް ބޭނުންޖެހިފައިވާ ކުދިންކަން އަންގައިދޭ ޑޮކްޓަރުގެ ލިޔުމެއް ހުށަހަޅާފައިވާނަމައެވެ.\nނަމްބަރ 04 ގައިވާ މައިންބަފައިން ބަލަމުންގެންދާތީ ލިބޭޕޮއިންޓް ލިބޭނީ މަންމަ ނުވަތަ ބައްޕަގެ ގޯތިނެތި މަންމަ ނުވަތަ ބައްޕަ ބަލަމުން ގެންދާނަމައެވެ. އަދި މި ބައިގެ މަންމަ ނުވަތަ ބައްޕަ ބަލަމުންގެންދާނަމަ، ޕޮއިންޓް ލިބޭނީ މަންމަ ނުވަތަ ބައްޕަ ބަލަމުންގެންދާކަމުގެ ލިޔުމެއް އެފަރާތުން ހުށަހަޅާފައިވާނަމައެވެ.\nނަމްބަރ 04 ގެ (ނ) ގައިވާ ފަދަ ޝަރުޢީ ގޮތުން ބަލަންޖެހޭ މީހަކު ބަލަމުންދާކަމަށް ބެލެވޭނީ އެ މީހަކީ މުސްކުޅިވުމުގެ ސަބަބުން ނުވަތަ އެނޫންވެސް ސަބަބަކާހުރެ އަމިއްލައަށް އެއްވެސް މަސައްކަތެއް ކޮށްނޫޅެވޭފަދަ މީހަކަށްވެފައި އެ މިހެއްގެ ގޯއްޗެއް ނެތި އެމީހުން ކައިރީގަ ބަހައްޓައިގެން ބަލަމުންގެންދާނަމައެވެ. އަދި ޝަރުޢީ ގޮތުން ބަލަންޖެހޭ އެހެން މީހެއް ބަލަމުން ގެންދާނަމަ، ޕޮއިންޓް ލިބޭނީ އެފަރާތެއް ބަލަމުންގެންދާކަމުގެ ޝަރުޢީ ލިޔުމެއް ގޯއްޗަށް އެދި ހުށަހަޅާފަރާތުން ހުށަހަޅާފައިވާނަމައެވެ.\nނަންބަރު 05 ގެ (ށ) ގައިވާ ބަޔަށް ޕޮއިންޓް ދެވޭނީ ގޯއްޗަށް އެދި ހުށަހަޅާފައިވާ ފަރާތަކީ އެރަށުގައި ރަށްވެހިނުވެ ދިރިއުޅޭ ފަރާތެއްކަން އަންގައިދޭ ރަސްމީ ލިޔުމެއް އެފަރާތުން ހުށަހަޅާފައިވާނަމައެވެ.\nނަންބަރު 05 ގެ (ނ) ގައިވާ ބަޔަށް ޕޮއިންޓް ދެވޭނީ ގޯއްޗަށް އެދި ހުށަހަޅާފައިވާ ފަރާތުން އެރަށުގައި ދިރިއުޅޭތާ 05 އަހަރުވެފައިވާކަން އަންގައިދޭ ރަސްމީ ލިޔުމެއް އެފަރާތުން ހުށަހަޅާފައިވާނަމައެވެ.\nގޯއްޗަށް އެދިފައިވާ ފަރާތުގެ އަނބި ނުވަތަ ފިރިމީހާއަށް ގޯއްޗެއް ލިބި އެ ގޯތި ދަޢުލަތަށް ދޫކޮށްލުމަށް އެއްބަސްވާނަމަ، އެކަމައިގުޅޭ އެންމެހައި ލިޔެކިޔުންތައް ހުށަހަޅަންވާނެއެވެ.\nގޯއްޗަށްއެދި ފޯމްހުށަހަޅާފައިވާ މީހުންގެ މަޢުލޫމާތުތަކަށް އައިސްފައިވާ އުނިއިތުރު ބަލާނީ ގޯއްޗަށް އެދި ހުށަހެޅުމުގެ އެންމެ ފަހު ތާރީޚާ ހަމައަށެވެ.\nމިގޮތުން ގޯއްޗަށް އެދި ހުށަހެޅުމަށް ޝައުޤުވެރިވާ ފަރާތްތަކުން "ދިރިއުޅުމަށްޓަކައި ދޫކުރާ ބަންޑާރަ ގޯއްޗަށް އެދޭ ފޯމު" ފުރިހަމަކޮށް، އެފަރާތެއްގެ ދިވެހި ރައްޔިތެއްކަން އަންގައިދޭ ކާޑުގެ ކޮޕީއާއި، ފޯމާއެކު ހުށަހަޅަންޖެހޭނެކަމަށް ބަޔާންކޮށްފައިވާ އެހެނިހެން ލިޔެކިއުންތައް 12 ސެޕްޓެމްބަރ 2019ވާ ބުރާސްފަތި ދުވަހުގެ 14:00 ގެ ކުރިން މިއިދާރާ އަށް ނުވަތަ ހުޅުދޫ އަވަށު އޮފީހަށް ނުވަތަ މީދޫ އަވަށު އޮފީހަށް ހުށަހެޅުއްވުން އެދެމެވެ.\n"އައްޑޫސިޓީގެ ހުޅުދޫ އަވަށް ނުވަތަ މީދޫ އަވަށުން ގޯއްޗަށް އެދި ހުށަހެޅުމަށް އެދޭ ފޯމު" މިއިދާރާ އާއި އަވަށު އޮފީސްތަކުގެ ކައުންޓަރުން ލިބެން ހުންނާނެއެވެ. އަދި ފޯމު މިއިދާރާގެ ވެބްސައިޓު www.adducity.gov.mv އިން ޑައުންލޯޑް ކުރެވެން ހުންނާނެއެވެ.\nވީމާ، މިކަން އާންމުކޮށް އަންގާ އިޢުލާނުކުރީމެވެ. މި އިޢުލާނާ ގުޅޭގޮތުން އިތުރު މަޢުލޫމާތެއް ސާފުކުރައްވަން ބޭނުންފުޅުވާނަމަ، މި އިދާރާގެ ނަންބަރު 6885003، ހުޅުދޫ އަވަށު އޮފީހުގެ ނަންބަރު:6894728 އަދި މީދޫ އަވަށު އޮފީހުގެ ނަންބަރު: 6895730 ފޯނަށް ރަސްމީ ގަޑީގައި ގުޅުއްވުން އެދެމެވެ.\nސުންގަޑި: 2019-09-12 14:00:00


Bigg Boss ge aa baiverin Shehnaz akah kamaku nudhey! – Iru\nކޯވިޑްގެ އަދަދު ހިފެހެއްޓިފައިވަނީ ދިވެހިންގެ އެއްބައިވަންތަކަމުގެ ސަބަބުން: އެމްއާރުއެމް\nއިންޑިއާއިން އެތެރެވި ޒުވާނެއްގެ އަތުން ކެނެބިހާއި ހަޝިޝް އޮއިލް\nކަލާޒް ޗެނަލުން ގެނެސްދޭ މަޤުބޫލު ރިއަލިޓީ ޝޯ “ބިގް ބޮސް” ގެ އެންމެ ކާމިޔާބު ސީޒަން ކަމަށްވާ މިދިޔަ އަހަރުގެ 13 ވަނަ ސީޒަންގައި އެންމެ ވިދައިލި އެއް ބައިވެރިޔާ ޝެހެނާޒް ގިލް، އާ ސީޒަންގެ ބައިވެރިންނާމެދު ދެކޭގޮތް ހިއްސާކޮށްފިއެވެ.\n‘ޓައިމްސް އޮފް އިންޑިއާ’ އާ ވާހަކަ ދައްކަމުން ޕަންޖާބުގެ އެކްޓްރެސް/ލަވަކިޔުންތެރިޔާ ބުނީ އޭނާ މި ސީޒަން ފެށީންސުރެ ގަވާއިދުން ބަލަނީ ސިދާތު ޝުކްލާ ފެންނާތީ ކަމަށެވެ. ސިދާތަކީ މިދިޔަ ސީޒަންގައި ބައިވެރިވެގެން، ޝެހެނާޒާ ގާތް ގުޅުމެއް އުފެދުނު ބައިވެރިއެއް ކަން ފާހަގަކޮށްލެވެއެވެ. އެގޮތުން މި ދެ ބައިވެރިންގެ މެދުގައި ލޯބީގެ ގުޅުމެއް އޮތް ކަމަށް ވެސް އޭރު ވަނީ ތުހުމަތުކުރެވިފައެވެ. ނަމަވެސް އެ ތުހުމަތުތަކަށް ދެމީހުން ވެސް ވަނީ އިންކާރުކޮށްފައެވެ.\nބިގް ބޮސް ސީޒަން 14 ގެ އާ ބައިވެރިންނާ ބެހޭގޮތުން ވާހަކަ ދައްކަމުން ޝެހެނާޒް ބުނީ، އެމީހުން މިހާތަނަށް ފެންނަނީ “ވާނުވާ ނޭނގިފައި” ތިބި ބައެއްގެ ގޮތުގައި ކަމަށެވެ. އަދި އެކަކު އަނެކަކާ މާ ވަރުގަދަ ކޮމްޕެޓިޝަނެއް އޮތް ތަން ވެސް ނުފެންނަ ކަމަށް ބުންޏެވެ.\n“އެކަމަކު އެމީހުންގެ އަސްލު ސޫރަ ވަރަށް އަވަހަށް ފާޅުވާނެ ކަމަށް ބެލެވެނީ. އެއީ ކިތަންމެ މާތްވެގެން، ހިތްހެޔޮ ވެގެން އުޅޭ މީހުންނަށް ވެސް އެގޮތުގަ މާ ގިނަ ދުވަހު ހިފަހައްޓައެއް ނުލެވޭނެ އެގޭތެރެއަކު”، ތަޖުރިބާގެ އަލިން ވާހަކަ ދައްކަމުން ޝެހެނާޒް ކިޔައިދިނެވެ.\nޝެހެނާޒް ބުނީ މި ސީޒަންގެ ބައިވެރިން ތިބެނީ މާ ބޮޑަށް ސީނިއާ ބައިވެރިންނަށް ބަރޯސާވެގެން ކަމަށެވެ. އަދި މިދިޔަ ސީޒަނާ އަޅާކިޔަމުން ބުނީ، މިދިޔަ ސީޒަނުގައި ފުރަތަމަ ހަފްތާއިން ފެށިގެން ވެސް އެންމެން ދިޔައީ އެމީހުންގެ އެންމެ “ބެސްޓު” ދައްކަމުން ކަމަށެވެ. “އަހަރެމެންގެ ސީޒަން ހުރިހާ ގޮތަކުން ވެސް ތަފާތު. ކޮންމެ މީހެއް ވެސް ވަކިވަކިން ވިދައިލި ސީޒަނެއް އެއީ”.\nޝެހެނާޒަކީ ބިގް ބޮސްގެ މިފަހަރުގެ ސީޒަނުން ވެސް ފެންނަން އެންމެ ގިނަ ބަޔަކު އެދޭ އެއް މޫނެވެ. ސަބަބަކީ “ބިގް ބޮގް 13” އެހާ ކާމިޔާބުވުމުގެ ފަހަތުގައި ޝެހެނާޒްގެ ދައުރު ބޮޑުކަމުންނެވެ. އަދި އޭނާއަކީ މީގެކުރިން ނުފެންނަ ފަދަ މަޖާ މިޒާެޖެއްގެ ވެރިއެއްކަން ބެލުންތެރިން އަންނަނީ ފާހަގަކުރަމުންނެވެ.


ހުރަވީ ދުވަހުގެ މުނާސަބަތުގައި ރޭޑިއޯ އާއި ޓީވީން މިިނިސްޓަރ އޮފް ހޯމްއެފެއާޒް އައްޝައިޚް ޢިމްރާން ޢަބްދުﷲ ގެ ޚިޠާބެއް ފޮނުއްވާގޮތަށްވެސްވަނީ ހަމަޖެހިފައެވެ. އަދި މީގެ އިތުރުން ހުރަވީ ދުވަހު ރޭޑިއޯ އާއި ޓީވީން ދުވަހާގުޅޭ ގޮތުން ތަފާތު ޕްރޮގްރާމްތައް ކުރިއަށް ގެންދެވޭނެއެވެ. މީގެ ތެރޭގައި ދުވަހާގުޅޭ ޚާއްޞަ ބަހުސެއް ކުރިއަށް ގެންދިއުމަށްވަނީ ހަމަޖެހިފައެވެ.\nހުރަވީ ދުވަސް ކުލަގަދަ ގޮތެއްގައި ފާހަގަ ކުރުމުގެ ގޮތުން ގެންދާ ތަފާތު ޕްރޮގްރާމްތައް ތެރޭގައި3ފެބުރުއަރީ 2019 ވަނަ ދުވަހުން ފެށިގެން ދުވަހާގުޅޭ ވީޑިއޯ ސްޕޮޓްތަކެއް ޓީވީން މިހާރުދަނީ ކުރިއަށް ގެންދަމުންނެވެ. މި ސްޕޮޓްތައް ހުރަވީ ދުވަހާއި ހަމައަށް ކުރިއަށް ގެންދިއުމަށްވަނީ ހަމަޖެހިފައެވެ. ކޮންމެ ދުވަހަކުވެސް ވީޑިއޯ ސްޕޮޓް ނިމުމުން އެ ސްޕޮޓާގުޅޭ ޚާއްޞަ ސުވާލެއް ފޮނުވާގޮތަށްވަނީ ހަމަޖެހިފައެވެ. މިސުވާލުތަކުގެ ޖަވާބު ދިމާކުރައްވާ ފަރާތްތަކުގެ ތެރެއިން ޤުރުއަތުންހޮވޭ ފަރާތަކަށް މިނިސްޓްރީ އޮފް ހޯމްއެފެއާޒުން -/5000 (ފަސްހާސް ރުފިޔާ) ގެ ފައިސާގެ އިނާމެއްދޭ ގޮތަށްވަނީ ހަމަޖެހިފައެވެ.\nހުރަވީ ދުވަހާއި ގުޅިގެން ސްކޫލްތަކުގެ ދަރިވަރުންނަށް މަޢުލޫމާތު ދިނުމަށް ބާއްވާ ޚާއްޞަ ބައްދަލުވުމެއް 8 ފެބުރުވަރީ 2019 ވާ ހުކުރު ދުވަހުގެރޭ އިސްކަންދަރު ސްކޫލް ހޯލްގައި ބޭއްވުމަށްވެސް ވަނީ ހަމަޖެހިފައެވެ. މި ބައްދަލުވުމުގައި ދުވަހާއި ގުޅޭ ގިނަ މަޢުލޫމާތުތަކެއް ސްކޫލްތަކުގެ ދަރިވަރުން ދެވިގެންދާނެއެވެ.\nހުރަވީ ދުވަހާއި ގުޅިގެން އެމް.އެން.ޑީ.އެފް.ގެ "ހުރަވީ ޝިޕް" ސްކޫލް ކުދިންނަށް ދައްކާލުމާއި، އަދި ޝިޕާބެހޭ މަޢުލޫމާތާއި ދޮންބަންޑާރައިންނާއި ބެހޭ މަޢުލޫމާތު ދިނުމަށް9ފެބުރުވަރީ 2019 ވާ ހޮނިހިރު ދުވަހު ހެނދުނާއި މެންދުރުފަހު މޯލްޑިވްސް ޕޯޓްސް ލިމިޓެޑްގެ ކޮމާޝަލް ހާބަރ އޭރިޔާގައި ކުރިއަށް ގެންދިޔުމަށްވެސްވަނީ ހަމަޖެހިފައެވެ.\nމީގެ އިތުރުންވެސް މާލެއާއި އަތޮޅުތަކުގެ ސްކޫލް މަދަރުސާތަކުގައި ދުވަހާގުޅޭ ގޮތުން ޚާއްޞަ އެސެމްބްލީ އަކާއި، ދުވަހާއި ގުޅޭ ތަފާތު ޙަރަކާތްތައް ކުރިއަށް ގެންދިއުމަށްވަނީ ހަމަޖެހިފައެވެ. އަދި ދުވަހާއިގުޅޭ ޙަރަކާތްތައް އަތޮޅުތަކުގައިވެސް ކުރިއަށް ގެންދިއުމަށްވަނީ ހަމަޖެހިފައެވެ.\nހުރަވީ ދުވަހަކީ ހޮޅީންގެ އަޅުވެތިކަމުން ރާއްޖެ މިނިވަން ކުރެއްވުނު ހަނދާން އާކުރާ ދުވަހެވެ. އެދުވަސް ނިސްބަތްވަނީ އައްސުލްޠާނުލްޣާޒީ ޙަސަން ޢިއްޒައްދީނު ސިރީ ކުލަރަންމީބަ ކައްތިރި ބަވަނަ މަހާރަދުންނަށެވެ. ހުރަވީ ދުވަހަކީ ކޮންމެ އަހަރެއްގެވެސް ޖުމާދަލްއާޚިރާ މަހުގެ3ވަނަ ދުވަހެވެ. މިއަހަރުގެ ހުރަވީ ދުވަސް ދިމާވަނީ މީލާދީން 8 ފެބުރުވަރީ 2019 ވާ ހުކުރު ދުވަހާއެވެ.


Anhen kudhinnah Amaazu koggen furathama faharah Data Literacy Initiative eh Iulaa Koffi - AO News\nދިރާގާއި ވިމެން އިން ޓެކް މޯލްޑިވްސް ގުޅިގެން އަންހެން ކުދިންނަށް އަމާޒުކޮށްގެން ޑޭޓާ ލިޓްރަސީ އިނީޝިއޭޓިވްއެއް އިއުލާންކޮށްފިއެވެ.\n“ގާލްސް އިން ޑޭޓާ” ގެ ނަމުގައި ކުރިއަށް ގެންދާ މި ޕްރޮގްރާމަކީ މިއަދުގެ ޑޭޓާ އިންޓެންސިވް ދުނިޔޭގައި ޑޭޓާގެ މުހިންމުކަން އަންހެން ކުދިންނަށް ދަސްކޮށްދިނުމުގެ ގޮތުން ކުރިއަށް ގެންދިޔުމަށް ހަމަޖެހިފައިވާ ޕްރޮގްރާމެކެވެ. މި ޕްރޮގްރާމުގައި ޑޭޓާ އެއްކުރުމާއި، އޭގެން މާނަ ދޭހަކުރުމާއި، ޑޭޓާ ބޭނުންކޮށްގެން މުހިއްމު ނިންމުންތައް ނިންމާނެ ގޮތްތައް އެކުދިންނަށް ދަސްކޮށްދެވޭނެއެވެ.\n“ގާރލްސް އިން ޑޭޓާ” ޕްރޮގްރާމް ފެށުމަށް ހަމަޖެހިފައިވަނީ 28 މެއި 2022 ދުވަހުއެވެ. މި ޕްރޮގްރާމްގެ ފުރުތަމަ އެޑިޝަން އަމާޒުކުރެވިފައިވަނީ މާލެ ސަރަހައްދުގެ ގްރޭޑް5އާއި7އާއި (10 އަހަރާއި 13 އަހަރާ) ދެމެދުގެ އަންހެން ކުދިންނަށެވެ. މި ޕްރޮގްރާމްގެ ދޮޅު މަސްދުވަހަށް ދެމިގެންދާއިރު ކުލާސްތައް ކުރިއަށް ގެންދަން ހަމަޖެހިފައިވަނީ އޮންލައިންކޮށެވެ. އަދި ޕްރޮގްރާމް ސްޓަރކްޗަރ ކުރެވިފައިވާނީ ޑޭޓާ ބޭނުންކުރުމުގެ އަސްލު މިސާލުތަކާއި، ރާއްޖޭގެ ބައެއް ޑޭޓާ އިންޓެންސިވް އިދާރާތަކަށް ފީލްޑް ޓްރިޕްތައްވެސް ހިމަނައިގެންނެވެ. އެއީ ބައިވެރިންނަށް ޑޭޓާ ބޭނުންކުރާ އަސްލު ހާލަތުތަކުގެ ތަޖުރިބާ ހޯދާދިނުމުގެ ބޭނުމުގައެވެ.\nމި ޕްރޮގްރާމްއަށް ރަޖިސްޓްރީ ކުރުމަށް މިއަދުން ފެށިގެން ވަނީ ހުޅުވާލާފައެވެ. ޕްރޮގްރާމުގައި ބައިވެރިވުމަށް ޝައުގުވެރިވާ ފަރާތްތަކުން womenintechmv.org ވެބްސައިޓް މެދުވެރިކޮށް 20 މެއި 2022 ގެ ނިޔަލަށް އެ ފުރުސަތު ވަނީ ހުޅުވާލާފައެވެ. މި ޕްރޮގްރާމުގައި ބައިވެރިވުމަށް އެއްވެސް ފީއެއް އެއް ނުނަގާނެއެވެ.\nވިމެން އިން ޓެކް މޯލްޑިވްސް އަކީ ޓެކް އިންޑަސްޓްރީގައި މަސައްކަތް ކުރާ އަންހެނުން ބާރުވެރިކުރުވައި، މިދާއިރާގައި މަސައްކަތް ކުރާ އަންހެނުން އިތުރުކުރުމަށް މަސައްކަތްކުރާ މަދަނީ ޖަމިއްޔާއެކެވެ. ޑޭޓާ ސައިންސް ހުނަރަކީ ޓެކް ދާއިރާގެ ވަރަށް މުހިއްމު ހުނަރެއް ކަމަށްވުމާއެކު، ޑޭޓާއަށް އަހުލުވެރި ބަޔަކަށް ވުމަކީ ކޮންމެ މީހަކަށް ވެސް، ހާއްސަކޮށް އަންހެން ކުދިންނަށް ނުހަނު ބޭނުންތެރި ކަމެއް ކަމަށް ވިމެން އިން ޓެކް މޯލްޑިވްސްއިން ގަބޫލުކުރެ އެވެ.\nދިރާގާއި ވިމެން އިން ޓެކް މޯލްޑިވްސް ގުޅިގެން މީގެ ކުރިންވެސް އަންހެން ކުދިންނަށް ކޯޑިން ދަސްކޮށްދިނުމުގެ މަގްސަދުގައި ގާލްސް ޓު ކޯޑްގެ ނަމުގައި ކޮންމެ އަހަރަކުވެސް ޕްރޮގްރާމެތަކެއް ދަނީ ހިންގަމުންނެވެ. ގާރލްސް ޓު ކޯޑް ޕްރޮގްރާމްގެ ދަށުން މިހާރުވެސް3ޕްރޮގްރާމެއް ވަނީ ހިންގާފަ އެވެ. ހަމަ އެފަދައިން “ގާރލްސް އިން ޑޭޓާ” ޕްރޮގްރާމްގެ އިތުރު ބުރުތައް ރާއްޖޭގެ އެކި ސަހަރައްދުތަކުގައި ކާމިޔާބުކަމައިއެކު ކުރިއަށް ގެންދިއުމަށް ދިރާގާއި ވިމެން އިން ޓެކްއިން އުންމީދުކުރެއެވެ.\nވިމެން އިން ޓެކް މޯލްޑިވްސްދިރާގު


Agenda 2020: Addu Ge Tharaggee Javah, Fazaa Ah ? – adduLIVE\nއެޖެންޑާ 2020: އައްޑޫގެ ތަރައްގީ ޖައްވަށް ފަޒާއަށް؟\n1 Jan 02, 2020, 14:11 މުހައްމަދު ސައީދު މޫސާ ވަޖުދީ\nއައު އަހަރަކާ ކުރިމަތިލީއިރު އައްޑޫގެ އެތައް ހާސްް ރައްޔިތުން އުއްމީދުން ފުރިފައި ތިބީ، 2020 ގައި އައްޑުއަށް އާދަޔާ ޚިލާފު ކުރިއެރުންތަކެއް ލިބިގެންދާނޭކަމުގެ ޔަގީންކަމުގައެވެ. އަނެއްބަޔަކު މާޔޫސްކަމުގެ ތެރެއަށް ގެނބިފައި ވަނީ ސަރުކާރުގެ ބަހާއި އަމަލު ދިމާނުވާނެކަމުގެ ހިތި އަސަރުގައެވެ.\nރައްޔިތުންގެ މަޖިލިހުގެ ހިތަދޫ ދެކުނު ދާއިރާގެ ކުރީގެ މެމްބަރު އަލީ ނިޒާރަކީ އޭނާ ބޭނުންފުޅުވާ ވާހަކައެއް ސެންސަރު ކުރެއްވުމެއް ނެތި ވިދާޅުވާ ބޭފުޅެކެވެ. އޭނާ ވިދާޅުވި ގޮތުގައި ރާއްޖޭގައި މީހުން ދިރިއުޅޭ ރަށްތަކުގެ ތެރެއިން އެންމެ ނިކަމެތީ އައްޑޫ ކަމަށް ވާއިރު އެ ސިޓީގެ އިގުތިސާދު އޮތީ ވަރަށް ނާޒުކު ހާލަތެއްގައެވެ.\nނިޒާރު ވިދާޅުވީ، ރައީސް އިބްރާހީމް މުޙައްމަދު ސާލިޙުގެ ސަރުކާރު އައި ފަހުން އައްޑު އަށް ބޮޑު ތަރައްގީއެއް ނާންނަ ކަމަށެވެ. އެކަމަކު، އައްޑޫ މީދޫ އާއި މަރަދޫފޭދޫ ބަނދަރުގެ މަރާމާތުގެ މަސައްކަތް ކުރިއަށްދާކަން އޭނާ ފާހަގަ ކުރެއްވި އެވެ.\n"އެކަމަކު މާ ބޮޑު ކަންތައްތަކެއް ފެންނާކަށް ނެތް. މި ސަރުކާރަށް އެއް އަހަރު ވެގެން ދިޔަ އިރު، މާ ބޮޑު ތަފާތެއް ފެންނާކަށް ނެތް."\nނިޒާރު ވިދާޅުވި އެވެ.\n"އައްޑޫން އެ ފެންނަ ނިކަމެތިކަން، އެ ވީރާނާކަން ތާ އަބަދު އޮންނާކަށް ނުޖެހޭ."\nހިތަދޫގެ މަގަމުން ބަޔަކު ސައިކަލު ދުއްވާފައި ދަނީ\nރާއްޖޭގެ ހުރިހާ ރަށެއްގެ މަގުތައް ވެސް ވަނީ ހަދަންޖެހިފައެވެ. އެކަމަކު އައްޑޫގެ މަގުތަކުގެ ހާލަތު އެހެން ރަށްރަށަށް ވުރެ މާބޮޑަށް ވެސް ދެރައެވެ. ގިނަ މަގުތަކުން ދަތުރު ކުރުމަށްވުރެ ގަދަ ކަނޑެއްގައި ދަތުރުކުރުން ވެސް މާފަސޭހައެވެ.\nހިތާއި ހިތުގެ ގުޅުމެއް\nއައްޑޫ ސިޓީ އާއި އެމްޑީޕީއާ ދެމެދު އޮންނާނީ ހިތާއި ހިތުގެ ގުޅުމެއް ކަމަށާއި އިންތިހާބު ކައިރިކޮށްފައި ސަރުކާރުން އަނދުނެއް ނާޅުވާނެ ކަމަށް އިކޮނޮމިކް މިނިސްޓަރު ފައްޔާޒު އިސްމާޢީލު ވަނީ ވިދާޅުވެފައެވެ. އެއީ ހަމަ ކޮންމެ ސަރުކާރެއްގެ ވެސް އިސްވެރިން ވިދާޅުވާ ވާހަކައެކެވެ. ދެން ވިދާޅުވާނީ އިގުތިޞާދީ ވަރުގަދަ މަރުކަޒަކަށް އައްޑޫ ހަދަން ބޭނުންވާ ވާހަކައެވެ.\nއިކޮނޮމިކް މިނިސްޓަރު ފައްޔާޒު އިސްމާއިލް. –ފޮޓޯ:ރައީސް އޮފީސް\nމިނިސްޓަރ ފައްޔާޒު ވިދާޅުވި ގޮތުގައި ސަރުކާރުގެ އަމާޒަކީ މާލެއަށް ބަރޯސާވުން ނައްތާލައި، އިގްތިސާދީ ހަބަކަށް އައްޑޫ ސިޓީ ހެދުމެވެ.\nއެކަމަކު އެކަން ކުރާނީ ކިހިނެއް ހެއްޔެވެ؟ އިގުތިސާދީ ހަބަކަށް އައްޑޫ ހަދަން ރާވާފައިވާ ޕްލޭނަކީ ކޮބައިހެއްޔެވެ؟ އެ ޕްލޭން ފެންމަތި ވާނީ ކޮންއިރަކުން ހެއްޔެވެ؟\nކުރީގެ މެންބަރު ނިޒާރު ވިދާޅުވީ ފުރަތަމަ އަހަރު ތަރައްގީގެ ބޮޑުކަމެއް ނުފެނުނުކަމަށެވެ. މިއީ ދެވަނަ އަހަރެވެ. ބޮޑު ބަޖެޓުގެ އަހަރެވެ.\nފުރަތަމަ އަހަރު އެއްބިލިއަން ރުފިޔާ\nއައްޑޫ ސިޓީ ކައުންސިލުން ބުނި ގޮތުގައި ރައީސް އިބްރާހީމް މުޙައްމަދު ޞާލިޙުގެ ސަރުކާރަށް އެއް އަހަރު ފުރިގެންދިޔަ އިރު އައްޑޫގައި 1.2 ބިލިއަން ރުފިޔާގެ މަޝްރޫތައް ހިންގަން އެކި ފަރާތްތަކާ ވަނީ ހަވާލު ކޮށްފައެވެ.\nއައްޑޫގައި ހިންގަން ހަވާލުކޮށްފައިވާކަމަށް ވާހަކަދެކެވޭ މަޝްރޫޢުތަކުގެތެރޭގައި ރީޖަނަލް ވޭސްޓް މެނޭޖްމަންޓް ޕްރޮޖެކްޓް، އައްޑޫ ސިޓީ އިކްއަޓޯރިއަލް ހޮސްޕިޓަލް، އައްޑޫ ހައި ސްކޫލްގެ ފަސް ބުރީގެ މަލްޓިޕާޕަސް ހޯލް، އައްޑޫ ބެޑްމިންޓަން ކޮމްޕްލެކްސް، ހުޅުމީދޫ މިފްކޯ ބަނދަރު، ސެންޓްރަލް ޕަވާ ސްޓޭޝަން، މަރަދޫފޭދު ބަނދަރު، މަރަދޫ ބަނދަރު، މީދޫ ބަނދަރު، ހުޅުމީދޫ ބަހާއުއްދީން މަގު، އައްޑޫގެ މަގުތަކުގައި ތާރުއަޅައި މަރާމާތުކުރުން، ފޭދޫ ދަނޑުގައި ޓާފް އެޅުން، މީދޫގެ ގޮނޑުދޮށް ހިމާޔަތްކުރުން، ފޭދޫ ފަތާ ޓްރެކް، މީދޫ ފަތާ ޓްރެކް، ފޭދޫ ފުޓްބޯޅަ ދަނޑުގެ ގްރައުންޑް ބޭސް އަދި ހުޅުމީދޫ ފުޓްބޯޅަ ދަނޑުގެ ގްރައުންޑް ބޭސް ހިމެނެއެވެ. މީގެ ތެރޭގައި ހިމެނޭ ބޮޑެތި ޕްރޮޖެކްޓްތަކަކީ ރައީސް ޔާމީނުގެ ވެރިކަމުގައި ފެށިގެން ކުރިއަށް ދާކަންތައްތަކެވެ.\n"މި އުޅެނީ ދަނޑެއްގައި ޓާފު ނޭޅިގެންނެއްނޫން! މިއުޅެނީ މަސްްފެންގަނޑެއް ނެހެދިގެންނެއްނޫން! މިއުޅެނީ ބަނދަރެއް މަރާމާތު ނުކުރެވިގެނެއްނޫން!" ސަރުކާރުން ހިންގާ ބައެއް މަޝްރޫޢޫތަކަށް ފާޑުކިޔަމުން ޒުވާނުންތަކެއް ބުންޏެވެ.\n"މިއުޅެނީ އަތޮޅުން ވަޒީފާއެއް ނުލިބިގެން. ސްކޫލް ނިންމާ އެތައް ސަތޭކަ ދަރިވަރުންނަށް މަޖުބޫރުވެފައި ވަނީ އަތޮޅާއި ރަށް ދޫކޮށް އެހެން ދިމަދިމާއަށް ހިޖުރަކުރަން. މިއީ ހައްލުކުރަންޖެހޭ ކަމަކީ."\nމާޔޫސް ނުވާށޯ: ސޯބެ\nމިދިޔަ އަހަރުގެ ތެރޭގައި އައްޑުއަށް މާ ގިނަ ކަންތައްތަކެއް ކުރެވިފައި ނެތުމުން އުފެދިފައިވާ ނުތަނަވަސްކަމާ ގުޅޭ ގޮތުން ވާހަކަފުޅުދައްކަވަމުން އައްޑޫގެ މޭޔަރ ޢަބްދުﷲ ޞާދިޤް (ސޯބެ) މިދިޔަ އަހަރު ވިދާޅުވިއެވެ.\n"އަޅުގަނޑުގެ އެދުމަކީ އެއްވެސް ބޭފުޅަކު މާޔޫސްވެ ނުލެއްވުން. މަޝްރޫއުތައް ފެށުނީމާ އެ މަޝްރޫއުތައް ކުރިއަށް ދާނެ."\nމަޝްރޫޢުތައް ފެށުމުން މަޝްރޫޢުތައް ކުރިއަށްދާނެކަން އެންމެންނަށް ވެސް އެނގެއެވެ. ނޭގިގެން އުޅެނީ މަޝްރޫޢުތައް ފެށޭނެ ދުވަހެކެވެ. ރައްޔިތުންނަށް ނޭނގިގެން އުޅެނީ ދެވަނަ އަހަރުގެ މަޝްރޫޢުތަކެވެ. އެކަމުގެ ހޭލުންތެރިކަމެއް ރައްޔިތުންގެ ތެރޭގައި ނެތެވެ.\nތަރައްގީގެ ބޮޑުބައި އިންޑިއާއަށް\nއައްޑޫގެ މަގު ހެދުމާއި ބިން ހިއްކުމުގެ މަޝްރޫއުގެ ޑިޒައިން އަދި ޕްރޮޖެކްޓް މެނޭޖްމަންޓް ކޮންސަލްޓަންސީގެ މަސައްކަތް 7.1 މިލިއަން ޑޮލަރު (100 މިލިއަން ރުފިޔާ) އަށް އިންޑިއާގެ ދެ ކުންފުންޏަކާ ޕްލޭނިން މިނިސްޓްރީން ވަނީ ހަވާލުކޮށްފައެވެ.\nއައްޑޫގެ މަގު ހެދުމާއި ބިން ހިއްކުމުގެ މަޝްރޫއުގެ ޑިޒައިން އަދި ޕްރޮޖެކްޓް މެނޭޖްމަންޓް ކޮންސަލްޓަންސީގެ މަސައްކަތް އިންޑިއާގެ ދެ ކުންފުންޏަކާ ހަވާލުކުރީ 1221 ދުވަހުގެ ތެރޭގައި (ތިން އަހަރާއި ބައި) ނިންމާ ގޮތަށެވެ. އެއްބަސްވުމުގައިވާ ގޮތުން، މި މަޝްރޫއުގެ ޑީޓެއިލް ޕްރޮޖެކްޓް ހެދުމާއި ޕްރިލިމިނަރީ ޑިޒައިން ތައްޔާރު ކުރުން އަދި ބީލަމުގެ މަސައްކަތްތަކާއި ކޮންސްޓްރަކްޝަން ސުޕަވިޝަންގެ ކަންކަން އެލް އެންޑް ޓީ އިންފްރާސްޓްރަކްޗާ އާއި އިން ޖޭވީ ވިތު އެލްއީއޭ އެސޯސިއޭޓްސް ކުންފުނިން ކުރަން ޖެހެ އެވެ.\nދެރަކަމަކީ ތަރައްގީއަށް އިންޑިއާއިން ދަރަނި ދީފައި ތަރައްގީގެ މަސައްކަތް ކުރަން އިންޑިއާގެ ކުންފުނިތަކާއި މީހުން ބޭނުން ކުރަން މަޖުބޫރު ކުރާތީއެވެ. މަޝްރޫޢަށް ކަނޑައަޅާ ފައިސާގެ ބޮޑުބައި އިންޑިއާއަށް އަނބުރާ ވަންނަގޮތަށް މަޝްރޫޢުތައް ރާވާތީއެވެ. އިންޑިއާގެ މަސައްކަތްތެރިންނަކީ އިންތިހާއަށް ފަރުވާކުޑަ ބައެކެވެ. އައްޑޫ ލިންކު ރޯޑުގެ ތާރު އެޅީ ސަބްކޮންޓްރެކްޓަށް އިންޑިއާގެ ކުންފުންޏަކުންނެވެ. މަގު އޮތީ ހަދައި ނުނިމެނީސް ހަލާކުވެފައެވެ. މަސައްކަތުގެ ފެންވަރު އިންތިހާއަށް ދޯހަޅިއެވެ.\nއިންޑިއާއަށް ދިން ޕްރޮޖެކްޓާ ގުޅޭ ގޮތުން މީޑިއާގައި މީހަކު ކޮމެންޓް ކޮށްފައިވެއެވެ.\n"އައްޑޫގައި ތި މަޝްރޫއު ހިންގިޔަސް ހުރިހާ މޮޅެއް އަދި ފައިދާއެއް އޮތި އިންޑިޔާ މީހުންނަށް. މިކަމުން އައްޑޫ މީހަކަށް ވަޒީފާއެއްވެސް ނުލިބި ބޮލުގަ މި އެޅެނީ ބޮޑުދަރަންޏެއް. ދަރިންގެ ދަރިންނާހަމަޔަށްވެސް ނުދެއްކޭވަރުގެ."\nގައުމު ތަރައްގީކުރަން، އަތޮޅުތައް ތަރައްގީ ކުރަން ލޯނު ނަގަން އެބަޖެހެއެވެ. ޗައިނާއިން ނެގިޔަސް، އިންޑިއާއިން ނެގިޔަސް ލޯނުވާނީ ހަމަ ލޯނަށެވެ.\nރާއްޖޭގެ ތަރައްގީއަށް އިންޑިއާއިން ދޭ ލޯނަކީ އިންޑިއާއަށް ފައިދާ ހުރި ގޮތެއްގައި ކުރެވޭ ވިޔަފާރިިއެކެވެ. އިންޑިއާގެ ބޭންކްތަކުން ލޯނު ލިބިދާނެއެވެ. އެކަމަކު އެ ލޯނުން ކުރަންޖެހޭ މަސައްކަތް ވެސް ހިންގަން އިންޑިއާއިން ތަކެއްޗާއި މީހުން ރާއްޖެއަށް އެތެރެކުރެވޭއިރު އެމީހުންގެ މަސައްކަތާއި ސްޕީޑަށް ވެސް ބަލަން އެބަޖެއެވެ. މަސައްކަތުގެ ފެންވަރަށް ވެސް ބަލަންޖެހެއެވެ.\nކުރިއަށް އޮތީ ސަރުކާރުގެ ދައުރު\nރައްޔިތުންގެ މަޖިލީހުގައި އައްޑޫގެ ހުރިހާ ގޮނޑިއެއް ފުރުއްވަން ތިއްބެވީ އެމްޑީޕީ މެންބަރުންނެވެ. ސިޓީކައުންސިލްގެ ހުރިހާ ގޮނޑިއެއްގައި ތިއްބެވީ އެމްޑީޕީގެ މެންބަރުންނެވެ. ސަރުކާރަކީ ކޯލިޝަން ސަރުކާރަކަށް ވިޔަސް ބާރު އޮތީ އެމްޑީޕީގައެވެ. އައްޑޫގެ ގިނަ ބަޔަކު އެމްޑީޕީ ދެކެ ވަނީ އަމަށަކު ލޯތްބެއް ނޫނެވެ.\nސަރުކާރުގެ ތަރައްގީގެ މަޝްރޫޢަކަށް ހުރަސް އަޅާނެ ބަޔަކު އައްޑޫގައި ނެތެވެ. ކަން އެހެން އޮތުމުން ދެން ސަރުކާރުން އައްޑޫ ތަރައްގީ ކުރަންވީ ނޫންހެއްޔެވެ؟\nބާރު އޮތީ ސަރުކާރުގެ އަތުގައެވެ. ބާރު އޮތީ ކުރީގެ ހައުސިން މިނިސްޓަރ މުޢިއްޒުގެ އަތްޕުޅަކު ނޫނެވެ. ސިޓީ ކައުންސިލަށް މިހާރު ނުލިބިގެން އުޅެންޖެހޭ ބާރެއް ނެތެވެ. ކުރިއަށް އޮތީ ސަރުކާރުގެ ބާރެވެ. ސިޓީ ކައުންސިލްގެ ބާރެވެ.\nއައްޑޫގެ ތަރައްގީއާ ގުޅޭ ބޮޑެތި މަޝްރޫޢު ގުޅިފައި ވަނީ އިންޑިއާގެ "ދީލަތި" ކަމާއެވެ. އެ ދީލަތިކަން ހަރަކާތް ކުރަނީ ވަރަށް ލަސްލަހުންނެވެ. އެކަމުގެ ސާބިތު ހެއްކަކީ ރާއްޖޭގެ ޚާރިޖީ ވަޒީރު ޢަބްދުﷲ ޝާހިދު މިދިޔަ އަހަރު ފަހުކޮޅު ނިއުދިއްލީއަށް ކުރެއްވި ޒިޔާރަތުގައި، އިންޑިއާއާއި ދިވެހި ރާއްޖެ ގުޅިގެން ކުރިއަށް ގެންދާ އެކިއެކި ޕްރޮޖެކްޓްތައް އަވަސްކުރުމާ ގުޅޭ ގޮތުން އިންޑިއާގެ ފޮރިން ސެކްރެޓަރީއާ މަޝްވަރާކުރެއްވުމެވެ.\nރައްޔިތުންނަށް އޮތީ އުއްމީދު\nއައްޑޫގެ ތަރައްގީއަށް އިންތިޒާރު ކުރާ މީހުންނަށް އޮތީ ވާއެއްނުވާއެއް ނޭނގޭ ފޮނި އުއްމީދުތަކެކެވެ. އެ އުއްމީދުތައް ގުޅިފައި ވަނީ ސިޓީ ކައުންސިލާއި ސަރުކާރާއި ޖަމުއިއްޔާތަކާއި ވިޔަފާރިވެރިންނާއި ރައްޔިތުންނާއެވެ. މި ހުރިހާ ފަރާތްތަކެއްގެ ޒިިންމާ ހެއު ގޮތުގައި ނަގަން ފެށުމުން އައްޑޫ ތަރައްގީ ކުރެވޭނެއެވެ.\nމިއީ އައްޑުއަށްޓަކައިި ސަރުކާރުން ކޮންމެވެސް މޮޅު ކަމެއް ކޮށްދޭންވީ ވަގުތެވެ. ރައްޔިތުން ރުހި ގަބޫލުވާފަދަ ގޮތަކަށެވެ. މިއީ ބަދަލުގެންނަންވީ ވަގުތެވެ. މިއީ ނަތީޖާ ދައްކަންވީ އަހަރެވެ.\nރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމު ވިދާޅުވި ގޮތުގައި ފާއިތުވި އަހަރަކީ ނާޤާބިލް ސަރުކާރުގެ ނާއުއްމީދުން ފުރިގެންވީ އަހަރެކެވެ.\n"ދިވެހި ތާރީޚްދުށް ނާގާބިލު ސަރުކާރުގެ ނާއުއްމީދުން ފުރިގެންވާ އަހަރެއް. ތާރީޚީ ބޮޑު ބަޖެއްޓެއްގައި ރައްޔިތުންނަށް ކަމެއް ނުކޮށްދީ ދައުލަތުގެ މާލިއްޔާ ހުސްކޮށްލި އަހަރެއް." ޝިޔާމް ވިދާޅުވިއެވެ.\nއައްޑޫ ރައްޔިތުން ބޭނުން ވަނީ ޝިޔާމުގެ އަޑު އަހާކަށްނޫނެވެ. އައްޑޫ ރައްޔިތުން ބޭނުން ވަނީ ސަރުކާރުން ދައްކާ ވާހަކަތައް ހަގީގަތަކަށް ވާތަން ދެކޭށެވެ. އައްޑޫގެ ތަރައްގީ ޖައްވަށް ފަޒާޔަށް އަރައިގެން ދާތަން ދެކޭށެވެ.


ފޯކައިދޫ ރައްޔިތުން ޕެނިކް ވާން ޖެހޭ ހާލަތެއް ނެތް: މިނިސްޓަރު – ދިވެހި ނޫސް\nHome ⁄ ހަބަރު ⁄ ފޯކައިދޫ ރައްޔިތުން ޕެނިކް ވާން ޖެހޭ ހާލަތެއް ނެތް: މިނިސްޓަރު\nފޯކައިދޫ ރައްޔިތުން ޕެނިކް ވާން ޖެހޭ ހާލަތެއް ނެތް: މިނިސްޓަރު\n— ފޮޓޯ: އަވަސް ފައިލް\nށ. ފޯކައިދޫ އާއި ރާއްޖޭގެ އެއްވެސް ރަށެއްގެ ރައްޔިތުން ޕެނިކްވާން ޖެހޭ ހާލަތެއް ނެތް ކަމަށް ހެލްތު މިނިސްޓަރު އަބްދުﷲ އަމީން މިރޭ ވިދާޅުވެއްޖެ އެވެ.\nޅ. ކުރެއްދޫ ރިސޯޓްގައި ތިބި ދެ ބިދޭސީއަކު މުވައްޒަފަކު ކޮރޯނާ ވައިރަސްއަށް ޕޮޒިވްވެފައިވާއިރު، ފޯކައިދޫގައި ހުރި އެ ރިސޯޓްގެ ދިވެހި މުވައްޒަފަކު، ވައިރަހަށް ޝައްކު ކުރެވޭތީ އޭނާ ކަރަންޓީނު ކުރުމަށް ފަރުކޮޅުފުއްޓަށް ގެންދިޔުމުގެ މަސައްކަތް ވަނީ ފަށައިފަ އެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަމީން ވިދާޅުވީ ފޯކައިދޫ އިން ކުރެއްދޫ ރިސޯޓްގެ މުވައްޒަފު ވައިރަހުގެ އަލާމާތުގެ ފާހަގަ ކުރެވުމާއެކު އައިސޮލޭޝަންގައި ބާއްވައި ކަންކަން ބަލަމުންދާ ކަމަށެވެ. އެ މުވައްޒަފު ކަރަންޓީނަށް ގެންދަން ނިންމީ ކުރެއްދޫން ޕޮޒިޓިވްވި މީހުނާ ކޮންޓެކްޓްވެ ތިންވަނަ ދަރަޖާގައި ހާލަތު ހުރި ކަން ފާހަގަ ކުރެވުމުން ކަމަށެވެ.\nއަމީން ވިދާޅުވީ ރާއްޖޭގެ ކޮންމެ ރަށެއްގައި ވެސް ކޮރޯނާ ވައިރަސްއަށް ޓެސްޓް ކުރުމަށްޓަކައި ސާމްޕަލް ނެގޭނެ އިންތިޒާމު ހަމަޖައްސާފައިވާ ކަމަށެވެ. އަދި އެ ރަށުގައި ތިބި ސިއްހީ މުވައްޒަފުންނަށް އެ ކަމުގެ ތަމްރީން ވެސް ކޮށްދީފައިވާ ކަމަށް އޭނާ ވިދާޅުވި އެވެ. އެހެންކަމުން ޕެނިކް ވާނެ ހާލަތެއް ނެތް ކަމަށް ވިދާޅުވި އެވެ.\n“ރާއްޖޭގެ އެއްވެސް ހިސާބެއްގެ ރައްޔިތުން މި ވަގުތަށް ޕެނިކް ނުވެ ކަންބޮޑުނުވެ ސަރުކާރާއި ކަމާ ބެހޭ އިދާރާތަކާ ގުޅިގެން ސިއްހީ އިދާރާތަކުގެ އިރުޝާދު ތަކާ އެކު ކުރިއަށް ދިއުން ވަރަށް މުހިއްމު. ރާއްޖޭގެ ކޮންމެ ރަށެއް ވެސް ތައްޔާރީ ހާލަތުގައި އޮތީ، ފޯކައިދޫ ރައްޔިތުން ވެސް ޕެނިކް ވާން ޖެހޭ ހާލަތެއް ނެތް،” އަމީން ވިދާޅުވި އެވެ.\nރާއްޖޭގައި ވައިރަސް އިތުރަށް ފެތުރިގެން ނުދިއުމަށްޓަކައި ފުޅާ ދާއިރާއެއްގައި ސަރުކާރުން މަސައްކަތް ކުރަމުންދާ ކަމަށް އޭނާ ވިދާާޅުވި އެވެ. މި ގޮތުން ކުރެއްދޫން ޕޮޒޒިޓިވްވެފައިވާ ދެ މީހުންނާ ގުޅުން ހުރި މީހުނާއި ކޮންޓެކްޓްވެފައިވާ ކަމަށް ބެލެވޭ މީހުނާއި އަލާމާތް ފެންނަ މީހުން ބަލައި ޓެސްޓްކުރުމުގެ އިތުރުން އިތުރަށް ރައްކާތެރިވާން އަޅަން ޖެހޭ ފިޔަވަޅުތައް ވެސް އަޅަމުން ގެންދާ ކަމަށް އޭނާ އަމީން ވިދާޅުވި އެވެ.\nއަމީން އިތުރަށް ވިދާޅުވީ ސާމްޕަލް ނަގައި މިހާރު ޓެސްޓުގެ ނަތީޖާ ލިބިފައި ނުވާ ދެ މީހަކުވާ ކަމަށާއި އެ ދެ މީހުންނާއި ފޯކައިދޫން ވައިރަސްއަށް ޝައްކު ކުރެވުނު ފަރާތުގެ ޓެސްޓުގެ ނަތީޖާ މާދަމާގެ ވަގުތެއްގައި ލިބޭނެ ކަމަށް ބެލެވޭ ކަމަށެވެ.\nކުރެއްދޫ ރިސޯޓުގެ ދެ މުވައްޒަފަކު ވައިރަސްއަށް ޕޮޒިޓިވް ވުމާ ގުޅިގެން އެ ރިސޯޓް މިހާރު އޮތީ މީހުން އަރާ ފޭބުން މަނާކޮށްފަ އެވެ. އެ ރަށުގައި މި ވަގުތު 699 ޓޫރިސްޓުންނާއި 270 ދިވެހި މުވައްޒަފުންނާއި ކޮންސްޓްރަކްޝަންގެ މަސައްކަތުގައި ތިބި މީހުނާއި މުވައްޒަފުން ހިމެނޭ ހެން އިތުރު 420 ބިދޭސީން އެބަތިއްބެވެ. ޓޫރިސްޓުންގެ ތެރޭގައި 11 އިޓަލީގެ މީހަކު ހިމެނެ އެވެ.\nކޮރޯނާއާ ގުޅިގެން ފަރުކޮޅުފުށީގެ އިތުރުން އާރަށާއި ކުރިން ރިސޯޓެއްގެ ގޮތުގައި ހިންގި ވިލިވަރުގައި ވަނީ ކަރަންޓީނު ސެންޓަރެއް ގާއިމުކޮށްފަ އެވެ. ވިލުވަރުގައި ގާއިމް ކުރި އައިސޮލޭޝަން ފެސިލީޓީގައި 30 ކޮޓަރި ހުރެ އެވެ. އޭގެ ގެތެރެއިން 28 ކޮޓަރިއަކީ ސިންގަލް ރޫމެވެ. ދެން ހިމެނެނީ ޑަބަލް ރޫމްގެ ދެ ކޮޓަރި އެވެ.\nމިހާރު ކޮރޯނާ ވައިރަސް އެންމެ ގަދައަށް ފެތުރެމުންދާ އެއް ގައުމަކީ އިޓަލީ އެވެ. އެހެންވެ ސަރުކާރުން ވަނީ އިޓަލީއިން ރާއްޖެއަށް މީހުން އައުން ވެސް މަނާކޮށްފަ އެވެ. މިހާރު ރާއްޖޭގައި ތިބި އިޓަލީ މީހުން އަނބުރާ ފޮނުވާލުމުގެ މަސައްކަތް ވެސް ދަނީ ކުރަމުންނެވެ. އަދި ޗައިނާ އިން ވެސް މީހުން އައުން މަނާކޮށްފައިވެ އެވެ.\nއައިޖީއެމްއެޗްގައި ބަލި މީހުނަށް ޒިޔާރާތް ނުކުރެވޭ ގޮތަށް ހަދައިފި\nކޮރޯނާއާ ގުޅިގެން އެމްއެންޔޫގެ ގްރެޖުއޭޝަން ފަސްކޮށްފި\nފިޝަރީޒް މިނިސްޓްރީއާއެކު ވެފައިވާ އެއްބަސްވުމާއި ޚިލާފުވުމުން ދެ ފަރާތަކަށް ނޯޓިސްދީފި\nއާޒިމާގެ ޝަރީއަތް: ހެކީން ހުށަހެޅިފަހުން، ކުށަކީ ކޮބައިކަމެއް އާޒިމާއަށް ސާފެއްނުވި!


Marcelo ah aniyaa vejje | Jazeera\tމާސެލޯއަށް އަނިޔާ ވެއްޖެ - Jazeera\nރެއާލުގެ ޑިފެންޑަރު މާސެލޯއަށް އަނިޔާ ވެއްޖެ\nކުޅިވަރު February 12, 2021 188 views0\nރެއާލް މެޑްރިޑްގެ ޑިފެންޑަރ މާސެލޯ\nރެއާލް މެޑްރިޑްގެ ޑިފެންޑަރު މާސެލޯއަށް އަނިޔާ ވެއްޖެއެވެ.\nރެއާލުން ބުނީ މާސެލޯގެ ފައިގެ މަސް ގަނޑަށް ތަދުވާތީ ހެދި މެޑިކަލް ރިޕޯޓުން އޭނާގެ މަސްގަނޑަށް އަނިޔާވެފައިވާ ކަމަށް ދައްކާ ކަމަށާއި، އެހެން ކަމުން ސްޕެނިޝް ލީގުގައި ރެއާލަށް ކުރިޔަށް އޮތް ދެ މެޗު މާސެލޯއަށް ގެއްލޭނެ ކަމަށެވެ. އަދި މާސެލޯ އަނިޔާއިން ސަލާމަތް ވުމަށް ރިކަވަރީ ފަށާފައިވާ ކަމަށް ވެސް ރެއާލުން ބުނެއެވެ.\nރެއާލްގެ ވައިސް ކެޕްޓަންކަން ވެސް ކުރަމުން އަންނަ މާސެލޯއަށް އަނިޔާގެ ގިނަ މައްސަލަތަކަކާއި ވަނީ ކުރިމަތިލާން ޖެހިފައެވެ. އަދި ރެއާލްގެ ކޯޗު ޒިނެދިން ޒިދާން މިސީޒަނަށް އެކުލަވާލައިފައިވާ ޕްލޭންގައި މާސެލޯ ނުހިމެނޭއިރު، މާސެލޯއަށް ފަހަކަށް އައިސް ރެއާލްގެ ފުރަތަމަ އެގާރައިން ޖާގަ އެއްވެސް ނުލިބެއެވެ. އަދި ބެލެވޭ ގޮތުގައި މި ސީޒަނަށްފަހު މާސެލޯ ރެއާލް ދޫކޮށް އެހެން ކްލަބަކަށް ބަދަލުވާނެއެވެ.\nމާސެލޯ ރެއާލް ދޫކޮށް އެހެން ކްލަބަކަށް ބަދަލުވާނަމަ ބަދަލުވުން އެންމެ ގާތީ އިޓަލީގެ ޗެމްޕިއަން ޔުވެންޓަސް އަށެވެ. މީގެ ކުރިން ސްޕެއިންގެ މީޑިއާ ރިޕޯޓްތައް ބުނާ ގޮތުން ނިމުނު ފިނި މޫސުމުގެ ޓްރާންސްފަރގައި ޔުވެންޓަސްއިން ވަނީ މާސެލޯ ހޯދަން މަސައްކަތް ކޮށްފައެވެ. އެކަމަކު ޔުވެންޓަސްއިން ހުށަހެޅި ބިޑް ކުޑަ ކަމަށް ބުނެ ރެއާލުން ވަނީ މާސެލޯ ޔުވެންޓަސްއަށް ނުވިއްކުމަށް ނިންމާފައެވެ.\nމާސެލޯއަށް އަނިޔާ ވެއްޖެ


ކޮވިޑް-19ގެ އަސްލު ދެނެގަތުމަށް އަލުން ތަހުގީގެއް ހިންގުމަށް...\nކޮވިޑް-19ގެ އަސްލު ދެނެގަތުމުގެ މަސައްކަތް\nކޮވިޑް-19ގެ އަސްލު ދެނެގަތުމަށް އަލުން ތަހުގީގެއް ހިންގުމަށް ގޮވާލައިފި\nގްރޫޕުން ބުނެފައިވަނީ ޗައިނާގެ ބައިވެރިވުމެއްނެތި ތަހުގީގުކުރިޔަށް ގެންދަންޖެހޭކަމަށް\nޑަބްލިޔުއެޗްއޯގެ ޓީމުން އެކުލަވާލި ރިޕޯޓްގައި ބުނެފައިވަނީ ކޮވިޑް-19ގެ އަސްލަކީ ވާލުކަމަށް\nކުރިން ކުރިޔަށްގެންދިޔަ ތަހުގީގާއި ދިރާސާއަށްވުރެ ފުޅާކޮށް ތަހުގީގެއް ކުރިޔަށް ގެންދަން ޖެހޭ\n8 އޭޕްރިލް 2021 | ބުރާސްފަތި 12:23\nކޮވިޑް-19ގެ އަސްލު ދެނެގަތުމަށް ކުރިޔަށް ގެންދިޔަ ތަހުގީގަށްފަހު ބޭއްވި ނޫސްވެރިންގެ ބައްދަލުވުމުގެ ތެރެއިން\nކޮވިޑް-19ގެ އަސްލު ދެނެގަނެ ވައިރަސް ފެތުރެން ދިމާވި ސަބަބުތައް ހޯދުމަށް ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ)އިން ކުރިޔަށްގެންދިޔަ ތަހުގީގުން އަދިވެސް ޖަވާބު ނުލިބޭ އެތައް ސުވާލުތަކެއް ހުރުމާއެކު އެކަންކަން ބެލުމަށް އިތުރު ތަހުގީގެއް ކުރިޔަށް ގެންދިޔުމަށް ބައިނަލްއަގްވާމީ ސައިންސްވެރިންނާއި ދިރާސާކުރާ މީހުން ހިމެނޭ ގްރޫޕަކުން ގޮވާލައިފިއެވެ.\nމިގްރޫޕުން ބުނެފައިވަނީ ވައިރަސްގެ އަސްލު ދެނެގަތުމަށް ކުރިން ކުރިޔަށްގެންދިޔަ ތަހުގީގާއި ދިރާސާއަށްވުރެ ފުޅާކޮށް ތަހުގީގެއް ކުރިޔަށް ގެންދަން ޖެހޭކަމަށެވެ. ޗައިނާގެ ބައިވެރިވުމާއި ލައިގެން ވިޔަސް ނުވިޔަސް އަލުން ތަހުގީގެއް ކުރިޔަށްގެންދަން ޖެހޭކަމަށް މި ގްރޫޕުން ވަނީ ބުނެފައެވެ.\nވައިރަސްގެ އަސްލު ދެނެގަތުމަށް ކުރިޔަށް ގެންދިޔަ ތަހުގީގަށްފަހު ޑަބްލިޔުއެޗްއޯގެ ޓީމުން އެކުލަވާލި ރިޕޯޓްގައި ބުނެފައިވަނީ ކޮވިޑް-19ގެ އަސްލަކީ ވާލުކަމަށެވެ. އަދި ވާލާ ގުޅިފައިވާ ޗައިނާ އާއި ދެކުނު އިރުމަތީ އެޝިޔާގެ ގައުމުތަކުގައި ދިރިއުޅޭ އެހެނިހެން ޖަނުވާރުތައްކަމަށް މިރިޕޯޓްގައި ވަނީ ބުނެފައެވެ. އަދި މިވައިރަސް އަކީ ޗައިނާގެ ލެބޯޓްރީއަކުން ލީކުވެފައިވާ ވައިރަސް އެއްކަމަށް ދެކެވޭ ވާހަކަ ރިޕޯޓްގައި ވަނީ ދޮގުކޮށްފައެވެ. އެއީ ވުން ވަރަށް ނާދިރުކަމެއްކަމަށް ރިޕޯޓްގައި ބުނެފައިވެއެވެ.\nމިކަމާއި ގުޅިގެން ޔޫރަޕާއި އެމެރިކާ، އޮސްޓްރޭލިއާ އަދި ޖަޕާނުގެ ދިރާސާކުރާ ފަރާތްތަކަކާއި 24 ސައިންސްވެރިން ސޮއިކޮށް ނެރެފައިވާ ހުޅުވާލެވިފައިވާ ސިޓީއެއްގައި ބުނެފައިވަނީ ޑަބްލިޔުއެޗްއޯގެ ޓީމުން ކުރިޔަށް ގެންދިޔަ ތަހުގީގަށް ވަނީ ސިޔާސީ ގޮތުން ހިޔަނިއެޅިފައިކަމަށެވެ.\nޓީމުން އެންމެ ފުރަތަމަވެސް މަސައްކަތްކޮށްފައިވަނީ ތަހުގީގަށް ޗައިނާގެ ފަރާތުން ލިބޭނެ އެންމެ ކުޑަމިންވަރަކަށް އެއްބާރުލުން ހޯދުމަށް ކަމަށް މިސިޓީ ލިޔުމުގައި އިސްކޮށް ހަރަކާތްތެރިވި ޖެމީ މެޓްޒަލް ވިދާޅުވިއެވެ.\nސިޓީގައި ބުނެފައިވަނީ ޑަބްލިޔުއެޗްއޯގެ ޓީމުން ކުރިޔަށްގެންދިޔަ ތަހުގީގު ނިންމާލާފައިވަނީ ޗައިނާއިން ޝާއިއުކޮށްފައިނުވާ ދިރާސާއެއްގެ މައްޗަށް ބިނާކޮށްކަމަށެވެ. އަދި ތަހުގީގަށް ބޭނުންވާ މުހިންމު ސާމްޕަލްތަކާ ހަމައަށް ޓީމަށް ވާސިލްވެވިފައިނުވާ ކަމަށް ސިޓީގައި ބުނެފައިވެއެވެ.\nމިދިޔަ ހަފްތާގައި ޑަބްލިޔުއެޗްއޯގެ ޑިރެކްޓަރ ޖެނެރަލް ޓެޑްރޯސްވެސް ވިދާޅުވެފައިވަނީ ޑާޓާތަކާ ހަމައަށް ޓީމަށް ވާސިލްވުމަށް ޗައިނާއިން އެއްބާރުލުން ދީފައިނުވާކަމަށެވެ.\nޗައިނާއިން ބުނަމުން އަންނަނީ ތަހުގީގަށް ޗައިނާއިން ފުރިހަމަ އެއްބާރުލުން ދީފައިވާކަމަށެވެ. ނަމަވެސް ޑަބްލިޔުއެޗްއޯވެސް ހިމެނޭ ގޮތުން ގިނަ ގައުމުތަކުން އެކަން ދޮގުކުރެއެވެ.\nއެހެންކަމުން މި ގްރޫޕުން ބުނެފައިވަނީ ޗައިނާގެ ބައިވެރިވުމެއްނެތި މި ތަހުގީގުކުރިޔަށް ގެންދަންޖެހޭކަމަށެވެ.\nކޮވިޑް-19 އަކީ ޗައިނާގެ ލެބޯޓްރީއަކުން ލީކުވި ވައިރަސް އެއްކަމަށް ގައުމުތަކުން ދައްކަމުން އަންނަ ވާހަކަތައް ޗައިނާއިން ވަނީ ދޮގުކޮށްފައެވެ.\nއެކަމާއި ގުޅިގެން ޓީމުން ބުނެފައިވަނީ ވައިރަސް ލެބޯޓްރީގައި ގެންގުޅުނުކަމުގެ ޑާޓާބޭސްތައް އެބަހުރިކަމަށެވެ. އަދި އެކަމުގެ ލެބް ނޯޓްސްތައްވެސް އެބަހުރިކަމަށެވެ. އެހުރިހާ ކަމެއް ލެބޯޓްރީގައި ކުރަމުން އައި ނަމަވެސް އެމައުލޫމާތާ ހަމައަށް ޑަބްލިޔުއެޗްއޯގެ ޓީމަށް ވާސިލްވެވިފައިނުވާކަމަށް ގްރޫޕުން ބުނެއެވެ.


ރައީސުލްޖުމްހޫރިއްޔާ މުޙަންމަދު ނަޝީދު ދެއްވި 120 ވަނަ ރޭޑިޔޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު ދެއްވި 120 ވަނަ ރޭޑިޔޯ ޚިޠާބު\n21 އޮކްޓޫބަރު 2011، ރިފަރެންސް: PRO/RMN/2011/214\nމިއަދަކީ 21 އޮކްޓޯބަރ 2011 ވީ ހުކުރު ދުވަސް. "ހުބަސާނަ 2011" ގެ ނަމުގައި އާދައިގެ އާއި، ކުދި އަދި މެދު ފަންތީގެ ވިޔަފާރިތަކުގެ އުފެއްދުންތަކާއި، ދިވެހި ފަންނާއި ޘަޤާފަތް ދައްކުވައިދޭ ފެސްޓިވަލްތަކެއް މިނިސްޓްރީ އޮފް އިކޮނޮމިކް ޑިވެލޮޕްމަންޓްގެ ވިޔަފާރި ކުރިއެރުވުމަށް އެހީވެދޭ މަރުކަޒު (ބީ.ޑީ.އެސް.ސީ) އިން ބޭއްވުމަށް ހަމަޖެހި، ފުރަތަމަ ފެސްޓިވަލް އައްޑޫ ސިޓީގެ މަރަދޫ ފޭދޫ ޒުވާނުންގެ މަރުކަޒުގައި އިއްޔެ މިވަނީ ފެށިފައި. އަނެއް ފެސްޓިވަލް ނޮވެމްބަރ 8ން 10އަށް ބޭއްވުމަށް ހަމަޖެހިފައިވަނީ، ސާކް ކޮންވެންޝަން ސެންޓަރުގައި. މިއީ، ހަމައެކަނި ސާކް ޑެލިގޭޓުންނަށް ޚާއްޞަ ކުރެވިފައިވާ ފެސްޓިވަލެއް.3ވަނަ ފެސްޓިވަލް އޮންނާނީ ޑިސެމްބަރ 1ން3އަށް ހަނިމާދޫ އިޖްތިމާޢީ މަރުކަޒުގައި.\nރާއްޖޭގެ އުތުރާއި ދެކުނުގައި މި ބާއްވާ ދިވެހި ފަންނާއި ޘަޤާފަތް ދައްކުވައިދޭ ފެސްޓިވަލްތަކުގެ އެންމެ ބޮޑު މަޤްޞަދަކީ، ދިވެހިރާއްޖޭގެ އަމިއްލަ އުފެއްދުންތައް، ދިވެހި ފަންނާއި ހުނަރު، ކާބޯތަކެތި އަދި ޘަޤާފީ ހަރަކާތްތައް ދެމެހެއްޓެނިވި ގޮތެއްގައި ތަރައްޤީކޮށް، މިފަދަ މަސައްކަތްތައް ކުރާ އެންމެ ކުދި، ކުދި އަދި މެދު ފަންތީގެ ވިޔަފާރިތަކަށް ހަރުދަނާ މާރުކޭޓެއް ޤާއިމްކޮށްދީ އަދި ރާއްޖެއަށް ޒިޔާރަތްކުރާ ފަތުރުވެރިންނަށް، މިފަދަ ދިވެހި އުފެއްދުންތައް ތަޢާރަފްކޮށް ވިއްކުމަށް މަގު ތަނަވަސްކޮށްދިނުން. މި ފެސްޓިވަލްގެ ބައެއް، ސާކް ސަމިޓްގެ ބައްދަލުވުން ހިނގަމުންދާއިރު، ސާކް ކޮންވެންޝަން ސެންޓަރ ތެރޭގައި ކުރިއަށް މިގެންދަނީ، ދިވެހި ވިޔަފާރިތަކަށް ލިބޭ އިޤްތިޞާދީ މަންފާ، ވީހާވެސް ބޮޑަކަށް އިތުރުކުރުމުގެ ގޮތުން. އަދި ހަމައެހެންމެ، މިފެސްޓިވަލްތަކުގައި އާދައިގެއާއި، ކުދި އަދި މެދު ފަންތީގެ ވިޔަފާރިތަކުގެ އުފެއްދުންތައް ބައިވެރިކުރާ ބައިވެރިންނަށް، ތަފާތު ފަންނީ ހުނަރު ދަސްކޮށްދިނުމާއި، ދިވެހީން އުފައްދާ ތަކެތި، ރަނގަޅު ފެންވަރެއްގައި ބަންދުކުރުމާއި، ލޭބަލް ކުރުމާއި، މާކެޓް ކުރުމުގެ މަޢުލޫމާތު ދިނުންވެސް ހިމެނިފައިވޭ.\nމިފެސްޓިވަލްތަކަކީ ޢާންމުންނަށާއި، ދިވެހި ވިޔަފާރިވެރިންނާއި، ޖަމްޢިއްޔާތަކާއި، ޓޫރިސްޓް ރިސޯޓުތަކާއި، އަދި މިނޫންވެސް އެންމެހާ ފަރާތްތަކަށް އާންމުކޮށް ހުޅުވާލެވިފައިވާ ފެސްޓިވަލްތަކެއް. އަދި ދިވެހި އުފެއްދުންތެރިންނާއި ވިޔަފާރިތަކުގެ މާކެޓް ފުޅާވެ، ވިޔަފާރީގެ އެކްސްޕޯޝަރ ލިބި، ގިނަގުނަ ފައިދާތަކެއް ކުރާނެ ކަމެއް. ޒިޔާރަތް ކުރައްވާ ފަރާތްތަކަށް، ވަނުން މުޅިން ހިލޭ މި ފެސްޓިވަލްތަކުގައި ޘަޤާފީ ޙަރަކާތްކާއި، ދިވެހީންގެ ހުނަރު، ތަފާތު ގިނަ ދިވެހި އުފެއްދުންތަކާއި، މިފަދަ ތަކެތި އުފައްދާ ގޮތްތައް ދައްކާލުމާއި، ތަކެތި ވަގުތުން ގަނެވޭނެ އިންތިޒާމް ހަމަޖެހިފައިވާނެ.\nމިއީ، ދިވެހި ވިޔަފާރިވެރިންނާއި ދިވެހި އުފެއްދުންތައް ތައްޔާރުކުރާ ފަރާތްތައް ބައްދަލުވެ، ދިވެހި އުފެއްދުންތަކުގެ ވިޔަފާރި ކުރިއެރުވުމަށް ހުޅުވާލެވޭ ވަރަށް ބޮޑު ފުރުޞަތެއް ކަމުގައި އަޅުގަނޑު އުންމީދު ކުރަން. އެހެންކަމުން، ވީހާވެސް ގިނަ ވިޔަފާރިތަކަކުންނާއި ރިޒޯޓްތަކުން މި ފެސްޓިވަލްތަކުގައި ބައިވެރިވުމަކީ އަޅުގަނޑުމެންގެ ވަރަށް ބޮޑު އެދުމެއް. އަދި ކުރިއަށް އޮތްތާނގައި ސަރުކާރުން ރާއްޖޭގެ ހުރިހާ ޕްރޮވިންސެއްގައި ވިޔަފާރި މަރުކަޒުތައް ޤާއިމުކޮށް، މިފަދަ ފެސްޓިވަލްތަކާއި ޙަރަކާތްތައް ހިންގޭނެ ވާހަކަވެސް މި ފުރުޞަތުގައި ދަންނަވާލަން.\nސަރުކާރުގެ ކުދި އަދި މެދު ފަންތީގެ ވިޔަފާރިތައް ކުރިއެރުވުމުގެ ސިޔާސަތުގެ ދަށުން ދަނޑުވެރިކަމުގެ ލޯނު ދިނުމާއި، ތަމްރީން ޕްރޮގްރާމްތައްވެސްވަނީ ރޭވިފައި. އަދި ސަރުކާރުން މިހާރުވަނީ ޢާންމު ކުދި، ކުދި އަދި މެދު ފަންތީގެ ވިޔަފާރިތަކާ ގުޅޭ ޤާނޫނެއް އެކުލަވާލައި، ރައްޔިތުންގެ މަޖިލީހަށް ހުށަހަޅާފައި. މިޤާނޫނުގެ އެންމެ ބޮޑު މަޤްޞަދަކީ، އެންމެ ކުދި، ކުދި އަދި މެދު ފަންތީގެ ވިޔަފާރިތަކުގެ، ވިޔަފާރި ގިންތި ކުރުމާއި، މާލީ އެހީތެރިކަން އިތުރުކުރުމާއި، މާކެޓުގެ ފުރުޞަތުތައް ހޯދައިދިނުމާއި، ވިޔަފާރި ތަރައްޤީ ކުރުމުގެ ޤާބިލުކަން އިތުރުކޮށް، މިދާއިރާއިން ޚާއްޞަ ޢިނާޔަތްތައް ކަނޑައެޅުމާއި، އެންމެ ކުދި، ކުދި، އަދި މެދު ފަންތީގެ ވިޔަފާރިތަކުގެ ޙިއްޞާ އިޤްތިޞާދުގައި ފުޅާކުރުން.\nސާކް ސަމިޓްގެ ގިނަގުނަ މަންފާ، ރާއްޖޭގެ ދެކުނަށް ލިބެމުންދާއިރު، މިސަމިޓާ ގުޅުންހުރި ފައިދާވަނީ މުޅި ރާއްޖެއަށް ފެތުރިފައި ކަމަށް، މީގެކުރީގައިވެސް އަޅުގަނޑު ވާނީ ދަންނަވާލާފައި. އެކަން ހާމަވާ، ވަރަށް ފުރިހަމަ މިސާލެއް އަޅުގަނޑު ދަންނަވާލާނަން.\nރާއްޖޭގެ އުތުރުގެ ރަށެއް ކަމަށްވާ ކަނޑިތީމުގެ ވަޑިން އެކަނިވެސް، ގަމުގެ އެއަރޕޯޓްގައި، ސާކް ސަމިޓާ ގުޅުންހުރި މަސައްކަތް ކުރައްވައިގެން، އުޖޫރައިގެ ގޮތުގައި، މިލިއަނަކަށްވުރެ ގިނަ ރުފިޔާ ހޯއްދަވާފައިވޭ. މިއީ ހަމައެކަނި ދޮޅުމަސް ދުވަހުގެ މަސައްކަތުން އުތުރުގެ ފަންނުވެރި މަސައްކަތްތެރި ބަޔަކަށް ލިބިލެއްވި ވަރަށް ރަނގަޅު އާމްދަނީއެއް. މިކަމާ ދަތުރުފަތުރުގެ ނިޒާމާއި، ޚިދްމަތްތަކާއި މުދާ މުޅި ރާއްޖެއަށް ފެތުރިގެންދާ މިންވަރާވެސް ގުޅުންތައް އެބަހުރި. އެހެންކަމުން، ސާކް ސަމިޓަކީ، މުޅި ރާއްޖެއަށް ގިނަގުނަ ފައިދާތަކެއް ކުރާނެ ބައްދަލުވުމެއްކަން އަޅުގަނޑު ފާހަގަކޮށްލަން.\nވިޔަފާރި ކުރުމުގެ ވާހަކަ ތިޔަބޭފުޅުންނާ މިއަދު އަޅުގަނޑު ޙިއްޞާކޮށްލާއިރު، ވަރަށް އުފާވެރި ދެތިން ނުކުތާ ދަންނަވާލެވެން އެބައޮތް. އެޤައުމެއްގައި ވިޔަފާރިއެއް ހިންގުމަށް ފަސޭހަކަން އޮންނަ މިންވަރު، ވަރލްޑް ބޭންކުން ދަރަޖަ ކުރެއްވުމުގައި، ދައުލަތަށް ޓެކްސް އަދާކުރުމުގެ ފަސޭހަކަން އޮންނަ މިންވަރު، ވަރލްޑް ބޭންކުން ދިރާސާ ކުރައްވައި، އެކަމުގައި އެބޭފުޅުން ރާއްޖެއަށް 1 ވަނަ ދަރަޖަ ދެއްވާކަން އެބަ ހާމަކުރައްވާ. މި ދަރަޖަ ކުރެއްވުމުގައި، 1 ވަނައިގައި ރާއްޖެ ހިމެނޭއިރު،2ވަނަ ލިބިފައިވަނީ ޤަޠަރަށް. އަދި3ވަނަ ލިބިފައިވަނީ ހޮންގކޮންގަށް. އެހެންކަމުން، ސިންގަޕޫރުފަދަ އިންތިޒާމުތައް ރަނގަޅު ޤައުމަކަށްވުރެ، މަތީ ދަރަޖައިގައި ރާއްޖެ ހިމެނިފައިވާކަމީ، މި ސަރުކާރުގެ އިޤްތިޞާދީ ސިޔާސަތުތައް ކާމިޔާބުވަމުންދާ ކަމުގެ ރަމްޒެއް.\nއެނގިވަޑައިގަންނަވާނެ، އިއްޔެ ވަނީ ދިވެހި ރައްޔިތުންގެ ޑިމޮކްރެޓިކް ޕާޓީ، އެމް.ޑީ.ޕީ.ގެ ފަރާތުން އެ ޕާޓީން ކަންބޮޑުވާ ކަމެއް ހާމަކޮށް، އެކަމާ އަޑުއުފުލައި މުޒާހަރާކޮށްފައި. އެމް.ޑީ.ޕީ ފާހަގަކުރަމުން މިގެންދަނީ، ރާއްޖޭގައި ޝަރުޢީ ކަންކަން ހިނގަމުންދާގޮތާ ގުޅޭގޮތުން އެބޭފުޅުންގެ ގިނަގުނަ ހިތްހަމަނުޖެހުންތަކެއްވާ ކަމަށް. އަޅުގަނޑު އުންމީދު ކުރަނީ، މިފަދަ ކަންކަމަކީ، ހުރިހާ މުއައްސަސާއަކަށްވެސް، އެ މުއައްސަސާތަކުގައި ކަންތައްތައް ހިނގަމުންދާގޮތް ދެނެގަނެ، މުޠާލިޢާކޮށް، ނުރަނގަޅުކޮށް ހިނގާ ކަންކަމަކީ ކޮބައިތޯ ބަލައި، އަދި ކަންކަން ރަނގަޅު ކުރުމަށް ލިބޭ ފުރްޞަތެއް ކަމަށް. އަޅުގަނޑު އުންމީދު ކުރަނީ، އަޅުގަނޑުމެން، ރާއްޖޭގެ އެންމެ ރައްޔިތުން، މި ރާއްޖޭގެ ވެރިކަމުގެ ނިޒާމު ކަނޑައަޅާފައިމިވާ ޑިމޮކްރެޓިކް އުޞޫލުތަކާ އެއްގޮތަށް އަޅުގަނޑުމެންގެ އެންމެހާ ކަންކަންވެސް ކުރިއަށްދާނެ ކަމަށް. ޝަރީޢަތުގެ ކަންކަންވެސް، ޤާނޫނުހަދާ މަޖިލީހުގެ ކަންކަންވެސް އަދި ވެރިކަންކުރާ ފަރާތުގެ ކަންކަންވެސް އެއީ ތަހުޒީބީ ގޮތުގައި ހިނގާ މުއައްސަސާތަކަށްވުމަކީ، އަޅުގަނޑުމެން އެންމެންގެވެސް އެދުމެއް.\nއަޅުގަނޑު އެދެނީ، އަޅުގަނޑުމެން އެންމެންނަށް، މިއަދަށްވުރެ ފާގަތި މާދަމައެއް ދެއްކެވުން. އަޅުގަނޑުގެ ދުޢާއަކީ، އަޅުގަނޑުމެން އެންމެންނަށް ދެދުނިޔޭގެ ބާއްޖަވެރިކަން މިންވަރު ކުރެއްވުން.


D 11 golhi: Card in ves kandaaleveyne, online kohvves order dheveyne | ThePress\nޑީ11 ގޮޅި: ކާޑުންވެސް ކަނޑާލެވޭނެ، އޮންލައިންކޮށްވެސް އޯޑަރު ދެވޭނެ\nޑީ 11 ވަނަ ގޮޅީގައި ވިޔަފާރި ހިންގާ ފަރާތުން ޕީއޯއެސް މެޝިނަކުން ފައިސާ ކަނޑަނީ / ފޮޓޯ: ޙުސައިން މަޙްތޫމް | ދަ ޕްރެސް\nރާއްޖޭގައި އުފައްދާ ތަކެތި ވިއްކަން ލިބެނީ މަދު ފުރުސަތެކެވެ. އެގޮތުން ރިސޯޓްތަކުގެ އިތުރުން ދެން ރާއްޖޭގައި ހައްދާ ތަކެތި އެންމެ ގިނައިން ވިއްކެނީ މާލޭގެ ދަތުރުވެރިންގެ މާރުކޭޓުގައެވެ. ނަމަވެސް މާރުކޭޓު ހުންނަ ތަނުގެ ގޮތުންނާއި، ދިވެހިންގެ ދިރިއުޅުމުގެ ވައްޓަފާޅި ހުންނަ ގޮތުން ކޮންމެ ކޮންމެ މީހަކަށް އެކަން ފަސޭހަ ކަމަކަށް ނުވެއެވެ.\nމި ރޯދަ މަހުގައި އެންމެ ބާރުބޮޑު އެއް ތަނަކީ ދަތުރުވެރިންގެ މާރުކޭޓެވެ. ގިނަ ފަހަރު އެތަނަށް ވަންނަން ޖެހެނީ ފިތި ބާރުވެގެންނެވެ. ނަމަވެސް ޒަމާނާއެކު ކަންކަން ތަރައްގީވެ ފަސޭހަތަކެެއް ލިބެން ފަށައިފިއެވެ. މި ދައްކަނީ ދަތުރުވެރިންގެ މާރުކޭޓުގައި ޒަމާނާ އެއްވަރަކަށް ކުރިއަރާފައިވާ ގޮޅިއެއްގެ ވާހަކައެވެ.\n"ކޮއްކޯ މިތަނުން ކާޑުން ކަނޑާލެވޭނެ. ބޭނުން އަދަދަކުން ކަނޑަންވީ" މާރުކޭޓުގެ ޑީ11 ނަންބަރު ގޮޅިން ބުނެލި އަޑު އިވިގެން އެ ދިމާލަށް ހުއްޓި ސުވާލުކޮށްލީމެވެ. އެހިސާބުން މިއީ އާދައިގެ ގޮޅިއެއް ނޫންކަން އެނގުނެވެ. އެ ގޮޅީގައި ވިޔަފާރިކުރަން ހުރި ދެބައި އުމުރުގެ މީހާ "ދަ ޕްރެސް" އާ ވާހަކަ ދައްކަމުން ބުނީ ފައިސާ ނުލާ އައިސްގެން ހާސްވާކަށް ނުޖެހޭނެ ކަމަށެވެ. އަދި ކާޑުން ކަނޑާލެވޭނެ ކަމަށާއި، މި ހިދުމަތް އަބަދުވެސް ލިބެން ހުންނާނެ ކަމަށެވެ.\nޑީ 11 ވަނަ ގޮޅީގައި ވިޔަފާރިކުރާ ފަރާތުން ސާމާނުތަކެއް ކޮތަޅަށް އަޅަނީ / ފޮޓޯ: ޙުސައިން މަޙްތޫމް | ދަ ޕްރެސް\n"ދެން ޒަމާނާ އެއްގޮތަށް އަޅުގަނޑުމެންވެސް ކަންކަން ގެންނަނީ މި، ފުދޭވަރަކަށް ގިނަ މީހުން އާދޭ ކާޑުން ކަނޑަން. ތަރުހީބު ހަމަ ރަނގަޅު"\nގޮޅި ހިންގާ ފަރާތުން ބުންޏެވެ.\nއެ ގޮޅީގައި ތަރުކާރީއާއި މޭވާގެ ބާވަތްތައް އަތުރާލާފައި ހުރި އިރު، ގަނޑުކޮށް ގަންނަން ބޭނުންވާ ފަރާތްތަކަށް އެކަންވެސް ކުރެވޭނެ ކަމަށް ވިޔަފާރިވެރިޔާ ބުންޏެވެ. އަދި ބޮޑު އަދަދުން ފައިސާ ދައްކަން ބޭނުންވާ ފަރާތްތަކުން ކާޑުން ކެނޑުމުގެ ހިދުމަތް ބަލައިގަންނަ ކަމަށާއި، މިއީ ވިޔަފާރިއަށް ލިބުނު ފަސޭހައެއް ކަމަށް ވިޔަފާރިވެރިޔާ ބުންޏެވެ.\nމިހާ ހިސާބުން ނިމުނީއެއް ނޫނެވެ. މި ގޮޅީގެ އޮންލައިން ޕޭޖެއްވެސް އޮވެއެވެ. "ކަނޑު ރޯދި" ނަމުގައި ހުޅުވާފައިވާ އެފްބީ ޕޭޖުން ބަލާފައި ބެނުންވާ އޯޑަރުވެސް ކުރެވެއެވެ. ޑެލިވަރީގެ ހިދުމަތްވެސް މި ގޮޅިން ލިބޭކަމަށް ވިޔަފާރިވެރިޔާ ބުންޏެވެ. އޭނާ ބުނީ އަލަށް އަންނަ މޭވާއާއި ތަރުކާރީގެ ބާވަތްތަކުގެ ފޮޓޯ ޕޭޖަށް އަޕްލޯޑް ކުރެވޭނެއެވެ. އަދި ގަންނަން ބޭނުންވާ ފަރާތްތަކުން ގުޅާ އޯޑަރު ދިނުމުން ޑެލިވަރީކޮށްދޭ ކަމަށެވެ.\nކަނޑު ރޯދި ފޭސްބުކުގައި މިރުސް ވިއްކަން ޖަހާފައި\nމިއީ ފަހަކަށް އައިސް މާރުކޭޓުގެ ގޮޅިއެއްގައި ފެނުނު އެންމެ ތަފާތު އެއްކަމެވެ. މާރުކޭޓުގައި އިތުރު އެހެން އެއްވެސް ގޮޅިއެއްގައި މިފަދަ ހިދުމަތެއް ދޭތަނެއް ނުފެނެއެވެ.\nރިޕޯޓް ރޯދަ ބާޒާރު ވިޔަފާރި


Haazireege emme fulah mi faharu ves Siyam | Mihaaru\nމީދޫ ދާއިރާގެ މެމްބަރު އަދި އެމްޑީއޭގެ ލީޑަރު އަހުމަދު ސިޔާމް. ---ރައީސް އޮފީސް ފޮޓޯ\nހާޒިރީގެ އެންމެ ފުލަށް މި ފަހަރު ވެސް ސިޔާމް\n08 ޑިސެމްބަރ 2019 - 20:29 29 comments\nރައްޔިތުންގެ މަޖިލީހުގެ މި އަހަރުގެ ފަހު ދައުރުގައި އެންމެ މަދުން ޖަލްސާތަކަށް ހާޒިރުވި ބޭފުޅަކަށް އަނެއްކާ ވެސް މީދޫ ދާއިރާގެ މެމްބަރު އަދި އެމްޑީއޭގެ ލީޑަރު އަހުމަދު ސިޔާމް މުހައްމަދު ވެއްޖެ އެވެ.\nމަޖިލިހުން މިއަދު އާންމު ކުރި 19 ވަނަ މަޖިލިހުގެ ތިން ވަނަ ދައުރުގެ ހާޒިރީގައިވާ ގޮތުން، މި އަހަރުގެ ދައުރުގައި ބޭއްވި 33 ޖަލްސާގެ ތެރެއިން ސިޔާމް ވަޑައިގެންނެވީ އެންމެ ނުވަ ޖަލްސާ އަށެވެ.\nމި އަހަރުގެ މަޖިލިހުގެ ދެ ވަނަ ދައުރުގައި ވެސް ހާޒިރީގެ ފުލަށް ދިޔައީ ސިޔާމެވެ. އެ ދައުރުގައި ބޭއްވި 47 ޖަލްސާގެ ތެރެއިން ސިޔާމް ވަޑައިގަތީ އެންމެ 16 ޖަލްސާއަކަށެވެ.\nސިޔާމަކީ މީގެ ކުރިން ބޭއްވި މަޖިލިހުގެ އެކި ދައުރުތަކުގައި ވެސް އެންމެ މަދުން ޖަލްސާ އަށް ވަޑައިގަންނަވާ އެއް މެމްބަރެވެ. ހާޒިރީގެ ލިސްޓު ގައި އޭނާ މުޅިން ވެސް އުޅުއްވަނީ އެންމެ ފުލުގަ އެވެ.\nމި އަހަރުގެ ތިންވަނަ ދައުރުގެ ހާޒިރީގައިވާ ގޮތުން، އެންމެ ގިނަ ސަލާމް ބުނުއްވީ ފުނަދޫ ދާއިރާގެ އެމްޑީޕީގެ މެމްބަރު މުހައްމަދު ޝާހިދެވެ. އޭނާ ވަނީ 11 ދުވަހު ސަލާމް ފޮނުއްވައިފަ އެވެ. ޝާހިދު ސަލާމް ވިދާޅުވީ ވަރަށް ބޮޑަށް ބަލިވެ އުޅުއްވާތީ އެވެ.\nކުޅުދުއްފުށީ އުތުރު ދާއިރާގެ އެމްޑީޕީގެ މެމްބަރު ޔާސިރު އަބްދުއްލަތީފް ސަލާމް ވިދާޅުވީ ނުވަ ދުވަހު އެވެ. ޔާސިރު ސަލާމުގައި ހުންނެވީ ސިނަމާލެ ބްރިޖު މަތިން ދުއްވާފައި ވަޑައިގަންނަވަނިކޮށް، އޭނާގެ ސައިކަލު ކަހާލައިގެން ހިނގި އެކްސިޑެންޓާ ގުޅިގެން ފަރުވާ ހޯއްދެވުމަށް ހޮސްޕިޓަލުގައި އެޑްމިޓުކުރި ދުވަސްތަކަށެވެ.\nމަނަދޫ ދާއިރާގެ އެމްޑީޕީގެ މެންބަރު އަހުމަދު ހާރޫން ހަތް ޖަލްސާއަށް ވަޑައިނުގެން ސަލާމް ފޮނުއްވި އެވެ.\nރިޕޯޓުގައި ވާ ގޮތުން ފަހު ދައުރުގައި ރަސްމީ ދަތުރުތަކުގައި އެންމެ ގިނައިން އުޅުއްވީ ތުޅާދޫ ދާއިރާގެ އެމްޑީޕީގެ މެމްބަރު ހިސާން ހުސައިނާއި މާފަންނު އުތުރު ދާއިރާގެ އެމްޑީޕީގެ މެމްބަރު އިމްތިޔާޒު ފަހުމީ އެވެ.\nދެވަނަ ދައުރާ އަޅާ ބަލާ އިރު، ފަހު ދައުރުގައި މަދު ޖަލްސާތަކެއް ބޭއްވި ނަމަވެސް މެމްބަރުންގެ ހާޒިރީ ކުރިއަށް ވުރެ ރަނގަޅެވެ. މަޖިލިހުގެ ހާޒިރީ ރަނގަޅުވީ ގަވައިދަށް ގެނައި ބަދަލުން ކަމަށް ބެލެވެ އެވެ.\nގަވައިދަށް ގެނައި އެންމެ ބޮޑު އެއް އިސްލާހަކީ މަޖިލިހުގައި ބާއްވާ ޖަލްސާތަކުގެ ތެރެއިން މަހެއްގެ މައްޗަށް ދެބައިކުޅަ އެއްބައި ޖަލްސާއަށް ހާޒިރުނުވެއްޖެ ނަމަ މެންބަރުންގެ މުސާރަ އިން 50 ޕަސަންޓު އުނިވުމެވެ. އެކަށީގެންވާ އުޒުރެއްގެ ގޮތުގައި ބަލާނީ ބަލިވެގެން ބުނާ ސަލާމާއި ޗުއްޓީ ކަމަށް ގަވައިދަށް އަލަށް ގެނައި އިސްލާހުގައި ވަނީ ބުނެފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަހުމަދު ސިޔާމް މުހައްމަދު (ދ. މީދޫ) މަޖިލިސް ރިސެސް\nމަޖިލިހުގެ މެމްބަރުން ދެ މަސް ދުވަހުގެ ޗުއްޓީއަކަށް\nމަޖިލިހުގެ ދައުރު ހޮނިހިރު ދުވަހާ ހަމައަށް ދިގުކޮށްފި\nމަޖިލިހުގެ ފަހު ދައުރު ނިމޭނީ އަންނަ މަހުގެ5ގައި


SunOnline: Kattelhi: Fuvahmulaku Ras mas!\nމީހަކު ކައްޓެޅި ކަނޑަނީ --\nކައްޓެޅި: ފުވައްމުލަކު ރަސް މަސް!\n3 އަހަރު 8 މަސް ކުރިން - 06 ސެޕްޓެމްބަރ 2015 9\n“ރަށަށް އަރާ މެހެމާނުންނަށް ވެސް ވަރަށް ކަމުދާ އެއްޗެއް މިއީ، ކިތަންމެ އަގު ބޮޑަސް ގަންނާނެ، ކަނޑުމަސް ނުގަންނައިރު ވެސް މިއެއްޗެހި(ކައްޓެޅި) ގަންނާނެ." ކައްޓެޅީގެ ވާހަކަ ކިޔައިދެމުން މިރަށު މަސްވެރިއަކު ބުންޏެވެ.\nރާއްޖޭގެ އެހެން ރަށްތަކާއި ހިލާފަށް ފުވައްމުލަކަށް ލިބިފައިވާ ހާއްސަ ކަންތައްތަކުގެ ތެރެއިން ފުވައްމުލަކުގެ ކައްޓެޅީގެ މަސްވެރިކަމަކީ ފާހަގަކޮށްލެވޭ ކަމެކެވެ. އެއީ މިރަށް ފަހުރުވެރިވާ މަސްވެރި ކަމެކެވެ. މިރަށުގެ ރަސް ކެއުމެވެ. ކައްޓެޅިއަކީ މިރަށުގައި ހާއްސަ ދަރަޖައެއް ދެވިފައިވާ ރާއްޖެ އިން މިރަށަށް ހާއްސަ މަހެކެވެ.\nކައްޓެޅިއަކީ ކޮން ކަހަލަ މަހެއް!\nކައްޓެޅީގެ ސައިންޓިފިކް ނަމަކީ، ޕްރޮމެތިއަސް އެވެ. ކައްޓެޅިއަކީ ތޮޅިއެއް ފާޑު މަހެކެވެ. ނަމަވެސް ތޮޅިއަކަށް ވުރެ ކުރުވެފައި ފަލަ އެވެ. އެ މަސް ހުންނަނީ ތޫނު ދަތްތަކެއް ލައިފަ އެވެ. އެމަހަކީ ކަޑި ކުލައިގެ މަހަކަށްވާ އިރު މީޓަރަކަށް އެ މަސް ބޮޑުވެ އެވެ. ނަމަވެސް ރާއްޖެ އިން އާންމުކޮށް ފެންނަނީ 110 ސެންޓިމީޓަރުގެ ކައްޓެޅި އެވެ.\nދެ ވައްތަރެއްގެ ކައްޓެލި ރާއްޖެއިން ވެސް ފެނެ އެވެ. އެއީ ކައްޓެޅިއާއި ލަށް ކައްޓެޅި އެވެ. ލަށް ކައްޓެޅި އަކީ ވަރަށް މަދުން ފެންނަ ބާވަތެކެވެ. އެކައްޓެޅީގެ ތަފާތަކީ އުރަހާގައި ލަކެއް ހުރުމެވެ. ބިސް އަޅައި އާލާވުމަށް އެހެން މަސްތަކާއި ކައްޓެޅިއާއި ތަފާތެއް ނުހުރެ އެވެ.\nކަނޑުގެ އަޑީގެ 200 މީޓަރާއި 700 މީޓަރާއި ދެމެދުގެ ފުންމިނުގައި އުޅޭ އެމަހަކީ އައިން އައިނަށް ގުރޫޕު ހަދައިގެން އުޅޭ މަސްތަކެކެވެ. އިންޑިއާ ކަނޑުގަޔާއި ދުނިޔޭގެ ވަރަށް ގިނަ ހިސާބުގަ އެ މަސް އުޅެ އެވެ.\n"ބޮޓަމް ހުންނަ ހިސާބުތަކުގައި އުޅޭނީ ދެން ރާއްޖޭގައި ފުވައްމުލަކު ސަރަހައްދުގައި އެންމެ ގިނައިން ކައްޓެޅި ބާނަނީ. މަސްވެރިކަމެއްގެ ގޮތުގައި ކައްޓެޅި ބާނަނީ. އަސްލުގައި ޑީޕްވޯޓާއެއްޗެއް އެ އެއްޗަކީ، ރޭގަނޑުގެ ބައެއް ގަޑިތަކުގައި ހިއްލާލާނެ މައްޗަށް." ރާއްޖޭގެ މަސްވެރިކަން ދިރާސާ ކުރުމުގެ އެކިކަންކަން ދިރާސާ ކުރުމުގައި 26 އަހަރު ހޭދަކުރައްވާފައިވާ ފިޝަރީޒް މިނިސްޓްރީގެ ޑެޕިއުޓީ މިނިސްޓަރު އަހްމަދު ހާފިޒް ވިދާޅުވި އެވެ.\nކައްޓެޅި ކީއްވެ ހަމައެކަނި ފުވައްމުލަކުން؟\nފުވައްމުލައް ފިޔަވައި ރާއްޖޭގެ އެހެން ރަށްތަކުން ކައްޓެޅި ފެނުމަކީ ވަރަށް މަދުން ނޫނީ ވެފައިވާ ކަމެއް ނޫނެވެ. ހާފިޒު ވިދާޅުވާ ގޮތުގައި އެހެން ވަނީ ފުވައްމުލަކާއި ރާއްޖޭގެ އެހެން ރަށްރަށާއި އުފެދިފައިވާ ގޮތް ތަފާތުވުމުންނެވެ.\nރާއްޖޭގެ ގިނަ ރަށްތައް ހުންނަނީ ފަޅަށް ފަހު ކުއްލިއަކަށް ފުންވެފަ އެވެ. ނަމަވެސް ފުވައްމުލަށް އެއާއި ތަފާތެވެ. އެ ރަށާ ދިމާލުން ފުން ވެފައި ވަނީ ފުންވަމުން ފުންވަމުން ގޮސްފަ އެވެ. އެހެން ކަމުން ކައްޓެޅި އުޅޭ ފުންމިން ކަމަށްވާ 200 މީޓަރާއި 700 މީޓަރުގެ ފުންމިން އެރަށުން ލިބެ އެވެ.\n"ފުވައްމުލަކަކީ އަޑިން އަރާފައި އިންނަ ރަށެއް، އެސަރަހައްދުގައި އޮވޭ ތިލަ ގަނޑެއް ވަރަށް ބޮޑު، އެތަން އަރާފައި އިންނަ ގޮތުން ކަންޓިނަންޓަލް ޝެލްފުގެ ޑެޕްޓް ލިބެނީ އެހާ ހިސާބަށް." ހާފިޒު ވިދާޅުވިއެވެ.\nކައްޓެޅި ބާނަނީ ކިހިނެއް؟ ކޮން ސަރަހައްދަކުން؟\nއާންމުކޮށް ދިވެހިން އެންމެ ފުންމިނުން ވެސް މަސްބާނަނީ 100 މީޓަރު އަޑިން ވިޔަސް ކައްޓެޅި އަކީ ގާތްގަނޑަކަށް އޭގެ ދެ ގުނަ އަޑިން ބާނާ މަހެކެވެ. އެއީ ގާތްގަނޑަކަށް 180 ވަރަކަށް މީޓަރު އަޑި އެވެ. ކައްޓެޅިއަކީ ރާއްޖޭގެ މަސްވެރިކަމަށް ބަލާއިރު އެންމެ އަޑިންބާނާ މަހެވެ. ކައްޓެޅި ބޭނުމަށް 180 މީޓަރުގެ 100 ނަމްބަރު ކަންވާރު ބޭނުންކުރަނީ އަށް ނަމްބަރު ބަރިއަކާ އެކު އެވެ. ތިން ނަމްބަރު ބުޅި ބޭނުންކުރާ އިރު ކައްޓިއަކީ ދަތްތޫނު އެއްޗަކަށްވުމުން ބުޅިންފެށިގެން ގާތްގަނޑަކަށް ހަ އިންޗި މައްޗަށް ނަރު އޮޅެއް ލަ އެވެ. ކަންވާރު ކަނޑާލިޔަ ނުދިނުމަށެވެ.\nކައްޓެޅި ބާނަނަނީ ފުވައްމުލަކުގެ ހޭފަށާ ތަންކޮޅެއް ދުރުންނެވެ. އެރަށް ވަށައިގެން ކައްޓެޅި ބޭނޭ އިރު އެމަހަކީ ރޭގަނޑު ކާ މަހަކަށްވުމާއި ރޭގަނޑު ތަންކޮޅެއް ފެނުންމަތީ (200 މީޓަރު އަޑީ)ގައި އުޅޭ މަހަކަށްވުމުން ބޭނެނީ ރޭގަނޑު އެވެ.\n"ގާތްގަނޑަކަށް އިއުރޮއްސި 6:30 އިން ފެށިގެން ގޮސް އަނެއް ދުވަހު ހެނދުނު އަލިވަންދެން ބޭނޭނެ." ކައްޓެޅީގެ މަސްވެރިކަން ފުޅާ ދާއިރާއެއްގައި ކުރާ އަބްދުﷲ އިބްރާހިމް(ކަޅުފެހި)، 55، ބުންޏެވެ.\nމިރަށު މީހުން ބުނާ ގޮތުން މިމަސްވެރިކަން ގިނައިން ކުރެވެނީ އިރުވާގައި އެރަށު ހުޅަނގު ފަރާތުނެވެ. އެމަސް ބޭނުމަށް ހަމަ އާންމުކޮށް ބޭނުންކުރާ އެން ބޭނުންކުރާ އިރު އެމަހަކީ ވަރަށް އަޑިން ބާނާ މަހަކަށްވާތީ އެއީ ވަރަށް ބުރަކަމެއް ކަމަށް އަބްދުﷲ ބުންޏެވެ.\nމި މަސް ބާނަން ކުރަން ޖެހޭ މަސައްކަތާއި އަޅާބަލާ އިރު އެމަސް ވިއްކާއަގު ވެސް ބޮޑެވެ. އާންމުކޮށް ކައްޓެޅިއެއް ވިއްކަނީ 150 ރުފިޔާ އަށެވެ. ބައެއް ފަހަރު މިމަހުގެ އަގު 300 ރުފިޔާ އިން މައްޗަށް ވެސް އަރައިގެންދެ އެވެ. އެވަރުން ވެސް މިމަހަށް އޮންނަ ޑިމާންޑް ކުޑައެއްނުވެ އެވެ.\nކައްޓެޅިއަކީ ފުވައްމުލަކުގެ ރަސް މަހެވެ. އެމަސް ކެއުމަކީ އެމީހުންގެ އުފަލަކާއި ޝަރަފެކެވެ. އެހެންކަމުން އެމަސް ކެއުމަކީ އާންމު ކަމެކެވެ. ފުވައްމުލަކުގައި އާންމުކޮށް ކައްޓެޅި ކަނީ ގަރުދިޔަ ކައްކައިގެންނެވެ. އެއަށް ފަހު އަލައާއި ބަތާއެކު އެމަސް ކައެވެ. އެއީ ވަރަށް މީރު މަހެއް ކަމަށްވެ އެވެ.\n"ރިހަވެސް ކައްކާ. އެކަމަކު އާންމުކޮށް ގަރުދިޔަ ކައްކައިގެން ކައްޓެޅި ކާނީ.. ގަރުދިޔަ ކައްކާއިރު އެހެން މަސްމަހުގައި ގަރުދިޔަ ކެއްކުމާއި ތަފާތެއް ނުވާނެ. އެކަމަކު ބައެއް މީހުން ފިޔާ ވެސް ހިކަދިފަތް ނުލާވެސް ކައްކާ." ކައްޓެޅި ކައްކާ ގޮތް ކިޔައިދެމުން މިރަށު އަންހެނަކު ބުންޏެވެ.\nމަސްމަހާއި މެއްސާއި ބެހޭ ދިރާސާ ކުރައްވާ ހާފިޒު ވިދާޅުވި ގޮތުގައި ފުވައްމުލަކު މީހުން ކައްޓެޅީގައި ހަމައެކަނި ގަރުދިޔަ ކެއްކި ނަމަވެސް ދުނިޔޭގެ އެހެން ގައުމުތަކުގައި ތަފާތު ރިހަ ކައްކައިގެން އެމަސް ކައެވެ.


Bro, Bridge Snap Salhieh Noon! - Vaguthu\nބްރޯ، ބުރިޖް ސްނެޕް ސަޅިއެއް ނޫން!\nހާދިސާ 1 (ބުރިޖު ސްނެޕް) ސައިކަލުގައި ސިނަމާލެ ބުރިޖަށް އަރައިފިއެވެ. ބާރު ސްޕީޑްގައި ދުއްވާލާފައި ދެން ކޮށްލީ ސްނެޕެކެވެ. މީހާގެ ފޮނިކަމާއި ބޮޑާކަން ދައްކާލިއެވެ. މިއީ ސައިކަލުގެ ކުރީގައި އިން މީހާ އުޅުނު ގޮތެވެ. މޮޅުގޮތަކަށް ސައިކަލް ދުއްވަމުން އެ ދިޔައީ އެތައް ހާސް ބަޔަކު ބޭނުން ކުރަމުންދާ ބުރިޖުގައެވެ.\nއެއީ ދިވެހިރާއްޖޭގެ ކޮންމެ ރައްޔިތެއްގެ ބުރިޖެކެވެ. އެހެން ނަމަވެސް އެ ބުރިޖު މަތީގައި އުޅެންވީ ގޮތްތަކެއް ވެއެވެ. ތިމާގެ ފޮނިކަން އެތާ މަތީ ދައްކަން ނޫޅޭށެވެ.\nމިއަދު ތިޔަކޮށްލި ސްނެޕް އެތައް ސަތޭކަ ރަހުމަތްތެރިން ބަލައިފިއެވެ. ވަރަށް ފައްކަލޭ ބުނެލިއެވެ. އެހެން ނަމަވެސް ތިމާ ތިޔަ ސައިކަލު މަތީގައި ދުއްވަން އިނދެ އެހެން މިހެން ތިޔަ ފޮޓޯއާއި، ވީޑިއޯ ނަގަނީ ފުރާނަ އަތަށް ލައިގެން ނޫން ހެއްޔެވެ؟ ތިމާގެ ފަހަތުންވެސް ދުއްވާ އެއްޗެހި އަންނަތަން ނުފެންނަނީ ހެއްޔެވެ؟ ތިމާގެ ފުރާނަ އަތަށް ލައިގެން ތިޔަ ފޮޓޯތައް ތި ނަގަނީ ވަގުތީ ބޭނުމެއްގައެވެ.\nއެ ފޮޓޯ ނަގަން އުޅުމުގެ ތެރޭގައި ނުވަތަ ވީޑިއޯ ނަގަން އުޅުމުގެ ތެރޭގައި ތިމާގެ ފުރާނަ ދިއުމުގެ ކުރިން ވިސްނާލާށެވެ. ތިކުރެވެނީ ވަރަށް ނުރައްކާތެރި ކަމެކެވެ. ދުއްވާ އެއްޗެހި ދުއްވާއިރު، ސައިކަލު މަތީގައި އިންނަން ވާނީ ހިމޭނުންނެވެ. ދުއްވަން ވާނީ ކުރިއަށް ބަލައިގެންނެވެ. އަދި ފަހަތުން އަންނަ ދުއްވާ އުޅަނދުތަކަށް ސަމާލުކަން ދޭން ވާނެއެވެ.\nހާދިސާ2(އެގޮތް)\nފޮޓޯ: މީސް މީޑިއާ\nމީސް މީޑިއާއަކީ މިއަދު އެތައް ބަޔަކަށް މައުލޫމާތު އެންމެ ތާޒާކަމާއެކު ލިބޭ ޕްލެޓްފޯމްވެ. ހާދިސާއެއް ހިނގައިގެން އެންމެ ފުރަތަމަ މީޑިއާތަކުގެ ސަމާލުކަން ލިބުގެ ކުރިން މީސް މީޑިއާއަށް އެއްޗެހި އާދެއެވެ.\nއެ ފޮޓޯއަކީވެސް މީސް މީޑިއާއިން ފެނުނު ފޮޓޯއެކެވެ. އެ ފޮޓޯއިން ތިޔަ ފެންނަނީ މިދިޔަ ހުކުރު ދުވަހު އާއްމުންނަށް ހުޅުވާލި ބުރިޖުގެ ދެ ކޮޅަށް ދުއްވާ މަގު ވަކި ކުރުމަށް ޖަހާފައިވާ ދަނގަޑު މައްޗަށް ދެ މީހަކު އަރާ ތިބި މަންޒަރުއެވެ.\nހަމަގައިމުވެސް މިއީ އެއްވެސް ބަޔަކު ދެކެން ބޭނުންވާނެ މަންޒަރެއް ނޫނެވެ. އެ މީހުން އެކަން ކުރީ މަޖަލަކަށް ކަމުގައި ވެދާނެއެވެ. ނަމަވެސް އެ ކަމަކީ އެތައް ހާސް މިލިއަން ރުފިޔާއެއް ހަރަދުކޮށްގެން ހެދި އެ ބުރިޖު މަތީގައިކޮށްގެން ނުވާނެ ކަމެއް ކަން ހަމަ ޔަގީނުންވެސް އިނގޭނެއެވެ.\nއެ މީހުންވެސް ބޭނުންވީ ބަޔަކަށް އެ މީހުންގެ ފޮނިކަން ދައްކާން ކަމުގައި ވެދާނެއެވެ.\nއަހުންނާއި އުހުތުންނޭއެވެ. މިފަދަ ކަންކަން ނުކުރާށެވެ. އެ ބުރިޖަކީ އެތައް ބައެއްގެ ހައްގެކެވެ. އެތައް ބައެއްގެ އުއްމީދާއި ގުޅިފައިވާ ބުރިޖެކެވެ. އެ ބުރިޖު އެޅުމަށް އެތައް މަސައްކަތެއް ކުރިއެވެ. އެތައް ހަރަދުތަކެއް ކުރިއެވެ. މިއީ އެތައް ބައެއްގެ ނުނިދާ ހޭލާ ކުރި މަސައްކަތުގެ އަގެވެ.\nބުރިޖުގެ އަގު ވައްޓާ ނުލާށެވެ. މޮޅުކަމެއް ކަމަށް ހިތާ ތިކުރެވުނީ ވަރަށް ކަޑަ ކެމެކެވެ. މީހުންގެ ނަފްރަތާއި ރުޅި އިންތިހާއަށް ކުރިމަތިވި ކަމެކެވެ. އަދި ކުރިމަތިވާނެ ކަމެކެވެ. ކަމެއް ކުރުމުގެ ކުރިން ވިސްނާލުން ވަރަށް މުހިންމެވެ.\nސެޕްޓެމްބަރު 14, 2018 11:01\nއަގެއް އޮވެގެއްނު ފުރަތަމަ. ބުރިޖު އެއީ ދިރޭ އެއްޗެއްތަ އަގެއް އޮންނަން\nބްރިޑްޖުވެސް ހެދިއްޖެ ﷲގެ ރަޙްމަތުން. ދެން ދިވެހި ޒުވާނުން ޒިންމާދާރުވާން އެބަޖެހޭ. ތަރައްގީއެއް ނުވާނެ އަޚްލާގާއި ސުލޫކު ތަރައްގީ ނުވާހާ ހިނދަކު. ޖަންގަލީގައި ކިތަންމެ މޮޅު އިމާރާތްތަކެއް އެޅިޔަސް ރާމާމަކުނުތަކަކަށް ހަމަ ފުމެންނޫން އެހެންކަމެއްކުރަން ނޭނގެންޏާ ދެން ކޮން ތަރައްޤީއެއް އައީ.\nސެޕްޓެމްބަރު 14, 2018 12:53\nގޫނިދަކުނެ ކައުޅާމެން. މީގެ ތެރޭގައި ގިނަވާނީ ކަމެއްނެތި ކަންމަތީ އުޅޭ މާލެމީހުންގެ ދަރިން.\nސެޕްޓެމްބަރު 14, 2018 14:07\nބަލަ މާލޭ މީހުންގެދަރިން އެކަނިއެއްނޫން ރަށްރަށުން އައިސް އުޅޭ މީހުންގެ ވެސް ދަރިން އެގޮތަށް އުޅޭ\nސެޕްޓެމްބަރު 14, 2018 15:07\nމުގުސިދޫ މާލޭމީހުންގެ ދަރިންނޭ ބުނަން ހަޔާތްކޮބާ. ރަށުގަ ތިބެފަ ކިޔަވާށޭ މާލެ ފޮނުވާފަ އުޅޭނޫޅޭ ގޮތެއް ޚަބަރެއްވެސް ބަލާނުލީމަ މަގުމަތީގަ އަވަގުރާނަ ގޮވާ މީހުންނަށް ދުއްޕާންކޮށް ތެޅިއަރުވާބޮޑެތިވި ގޫބައްޑާ ތައް އޭގެތެރޭގަ ގިނައީ.\nސެޕްޓެމްބަރު 14, 2018 18:05\nސެޕްޓެމްބަރު 15, 2018 07:41\nމުގުސިދޫ އެތާކު ނުތިބޭނެ މާލޭމީހުންގެ ދަރިންނެއް އެތާ މުޅިން ތިބޭނީ ރަށްރަށުގެ ކުދިން ބަލައި ޗެކްކޮށްލަ ބަލަ\nސެޕްޓެމްބަރު 15, 2018 12:20\nހިތުން ވަރަށް ސަޅި، އަސްލު ވަރަށް ގަޅި ދެގޮލާ! ކަޑަ ކަމުގެ ނަމޫނާ!\nސެޕްޓެމްބަރު 15, 2018 13:48\nސެޕްޓެމްބަރު 23, 2018 15:36\nމާލެއެއް ރަފުށެއްކިޔާނެކަމެއް ނެއްތާ. ވިސްނުންކޮށިވެގެން އުޅޭވަތަރެއް ނުޖަހާ ހަމަ ލަދުހަޔާތް ނެތީ. އަމާބަފާގެ ބަސްވެސްނުވިކޭވަރަށް ޖާހިލީ. ބާވަރުގަނޑު ވ ލަދުދެން


Vaadhaveri Kulhumakah Fahu Lanka In Rajje Bali Koffi - Vaguthu\nވާދަވެރި ކުޅުމަކަށް ފަހު ލަންކާއިން ރާއްޖެ ބަލިކޮށްފި\n2 އަހަރު ކުރިން ( އޮގަސްޓް 13, 2019 )\nސްޕޯޓްސް މިނިސްޓާރ އަހްމަދު މަހުލޫފް ދެއްވި ދައުވަތަކަށް ލަންކާގެ ގައުމީ ޓީމު ރާއްޖެ އައިސް ކުޅުނު މެޗު ފަހަތުން އަރައި، އެ ގައުމުން ކާމިޔާބު ކޮށްފިއެވެ.\nމިރޭ ސޯޝަލް ސެންޓަރުގެ އިންޑޯ ހޯލްގައި ކުރިއަށް ދިޔަ މި މެޗު އެ ގައުމުން ކާމިޔާބު ކޮށްފައި ވަނީ 3-1 ސެޓުންނެވެ. މެޗުގެ ފުރަތަމަ ސެޓު ރާއްޖެ އިން ކާމިޔާބު ކުރި ނަމަވެސް، ދެވަނަ ސެޓުގެ ކުރީ ކޮޅު ލަންކާ އިން ވަނީ މެޗުގައި ފުރަތަމަ ފަހަރަށް ލީޑު ނަގައި، ސެޓު ނިމެންދެން އެ ލީޑު ދަމަހައްޓާފައެވެ.މި ސެޓު ލަންކާ އިން ގެންދިޔައީ 25-15 އިންނެވެ.\nތިންވަނަ ސެޓު އެ ޓީމުން ގެންދިޔައީ 25-16 އިން ކަމުގައި ވާއިރު، މެޗުގެ އެންމެ ފޯރިގަދަ ކުޅުމެއް ފެނިގެން ގޮސްފައި ވަނީ 4ވަނަ ސެޓުގައެވެ. ދެ ޓީމުންވެސް ދާދި އެއްވަރަކަށް ޕޮއިންޓް ހޯދަމުން އައިސް ލަންކާ އިން ވަނީ 25-23ން މޮޅު ވެފައެވެ. މި ސެޓު ނިމެން އުޅެނިކޮށް ލަންކާ ކުޅުންތެރިޔަކު ރެފްރީ އަށް މުހާތަބު ކުރި ގޮތަކުން ވަނީ ރަތް ކާޑު ދައްކާފައެވެ.\nލަންކާގެ ގައުމީ ޓީމާއި އެކު ރާއްޖެ އިން3މެޗެއް ކުޅެން ހަމަޖެހިފައި ވާއިރު، މިރޭ ކުޅެވިގެން މިދިޔައީ ރަސްމީ މެޗު ކަމުގައި ވާއިރު، ރޭ ކުޅުނު މެޗާއި މާދަމާ ރޭ ކުޅުމަށް ހަމަޖެހިފައިވާ މެޗު އެއީ ފަރިތަކުރުމުގެ ގޮތުން ކުޅޭ2މެޗެވެ. ރޭ ކުޅުނު މެޗު ލަންކާ އިން ކާމިޔާބު ކޮށްފައި ވަނީ ސީދާ3ސެޓުންނެވެ. ނަމަވެސް މިރޭގެ މެޗުގައި ރާއްޖެ އިން ވަނީ ކުޅުން ރަނގަޅު ކޮށް، ލަންކާ އަށް ސީދާ3ސެޓުން މެޗު ކާމިޔާބު ކުރުމަށް ހުރަސް އަޅާފައެވެ.\nލަންކާގެ ކުޅުންތެރިން އިސްކޮޅުގެ ބޭނުން އެންމެ ފުރިހަމަ ގޮތުގައި ހިފާފައި ވާއިރު، ރާއްޖޭގެ ޓީމަށް ދީމާވި އެންމެ ބޮޑު މައްސަލައެއްގެ ގޮތުގައި ފާހަގަ ކުރެވިފައި ވަނީ އިދިކޮޅު ޓީމުގެ އެޓޭކްތައް ބްލޮކު ނުކުރެވި، ރަނގަޅަށް ނިންމައި ނުލެވުމެވެ.\nމިއީ ބޭރު ގައުމަކުން ރާއްޖޭގެ އަމިއްލަ ފަސްގަނޑުގައި އެކުވެރި ކަމުގެ މެޗުތައް ކުޅޭ ފުރަތަމަ ފަހަރު ކަމުގައި ވާއިރު، މިފަދަ ގިނަ މެޗުތަކެއް ރާއްޖޭގެ ޓީމަށް ލިބިއްޖެ ކަމުގައި ވަނީނަމަ، ކުޅުންތެރިންގެ ފެންވަރު ރަނގަޅު ވެގެންދާނޭ ކަމާއި މެދު އެއްވެސް ޝައްކެއް ނެތެވެ.\nމިރޭގެ މެޗު ބައްލަވާލެއްވުމަށް ރައީސް ސޯލިހްގެ އާއި، ޑިފެންސް މިނިސްޓާރ މާރިޔާ ދީދީގެ އިތުރުން، އދ. ގެ ޔޫތު އެންވޯއީ ސްރީލަންކާގެ ޖަޔަތުމާ ވިކްރަމަނަޔަކޭ ވެސް ވަނީ ހާޒިރު ވެފައެވެ. އަދި މީގެ އިތުރުން، މެޗު ފޯރިގަދަ ކުރުމަށް ވ. އަތޮޅުންނާއި ކ. އަތޮޅުން ގެނައި ސަޕޯޓަރުން ވަނީ މެދު ނުކެނޑި ރާއްޖޭގެ ޓީމަށް ހިތްވަރު ދީފައި ކަންވެސް ފާހަގަކޮށްލެވެއެވެ.\nރާއްޖެއަށް ކުޅެން ލިބޭ މި މެޗުތަކާއި އެކު އަންނަ ހަފްތާގައި ނޭޕާލްގައި ފަށާ ސެންޓްރަލް ޒޯން މުބާރާތުގައި ރާއްޖޭގެ ކުޅުން ރަނގަޅު ވާނޭ ކަމަށް ބެލެވެއެވެ. ބަންގްލަދޭޝް އާއި ނޭޕާލް، ކްރިގިސްތާން އަދި އަފްގާނިސްތާންގެ އިތުރުން ތުރުކެމެނިސްތާން ބައްދަލު ކުރާ މި މުބާރާތުގައި ރާއްޖެ އިން އަމާޒު ހިފާފައި ވަނީ ރަން މެޑަލަށެވެ. ލަންކާ ވެސް ކުރިން މި މުބާރާތުގައި ބައިވެރި ވަމުން އައި ނަމަވެސް، ފަހުގެ އަހަރުތަކުގައި އެ ޓީމުން މުބާރާތުގައި ބައިވެރި ވެފައެއް ނުވެއެވެ.\nލަންކާ ފުރަބަންދުގެ މުއްދަތު އަނެއްކާވެސް އިތުރުކޮށްފި\nހަމަލާތަކެެއްގެ އިންޒާރާއެކު ލަންކާ އެއާޕޯޓު އެލާޓަށް!\nލަންކާއިން ވެލި ގެނެސް ރަށެއް ހިއްކާ ވާހަކަ ދޮގުކޮށްފި\nއޮގަސްޓް 14, 2019 08:03\nއޮގަސްޓް 17, 2019 23:05\nމަހުލޫފުމެންކަހަލަ ރިސަވަތުގެ ބާނީން ރާވާމެޗުތައް ބާމިޔާބުކުރަން އެހާފަސޭހައެއް ނުވާނެ . ތިކަމުގައިވެސް ޖީބައް ބަޔެއް ލާފަ ވެދާނެ!!


އިސްލާމީނަޒަރަކުން ވަރި | އަޅުކަން | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު އަޅުކަން އިސްލާމީނަޒަރަކުން ވަރި\nއިސްލާމްދީން ދެކޭގޮތުގައި ކައިވެންޏަކީ އަންހެނަކާއި ފރިހެނަކާއި ދެމެދު ޖަހައިލެވޭ މުޤައްދަސް ގޮށެކެވެ. ގަދަފަދަ ޢަހުދެކެވެ. ހަމަހަމަކަމާއި، އެކަކު އަނެކަކަށް އިޙުތިރާމްކުރުންމަތީ ދެމިއޮންނަންޖެހޭ އުފާވެރި ކައިވެންޏަކީ އިސްލާމްދީން ބޮޑު އަހަންމިއްޔަތެއް ދޭ އެއްޗެކެވެ. އެކަމަކު ހުރިހާ ކައިވެންޏަކީ ކާމިޔާބު އެއްޗަކަށް ހެދުމަކީ މުސްތަޙީލް ކަމެކެވެ. އިންސާނުންގެ ތަބީޢަތަށް ބަލާއިރު ވަރިކުރުމަކީ ހައިރާންވާންޖެހޭ ކަމެއް ނޫނެނެވެ. އެކަމަކު އެއީ ވަރިވެސް އޭގެ ތަބަޢީ ގޮތަށް ކުރާނަމައެވެ. ނުވަތަ ތަބަޢީ މިނަކަށް އެކަންތައް މުޖްތަމަޢުގައި އޮންނަ ނަމައެވެ.\nމުސްލިމުން ކައިވެނި ކުރަން އަންގަވާފައި އޮންނަނީ ވަރިކުރާކަށްނޫނެވެ. ޚުދު ވަރިކުރަން ހިތުން ނިޔަތްގަނެ ، މީނާގެ ފޮނިބޮއެފައި ދުވަސްކޮޅަކުން ވަރިކޮށްލާނަމޭ، ނުވަތަ އޭނާގެ އަތުން ކޮންމެވެސް ލާރިގަނޑެއް ހޯދައިގެން އެހެން ފިރިހެނަކާއި އިންނާނީއޭ ހިތަށް އަރުވައިގެން ކައިވެނި ކުރުމަކީ ބޮޑު ޙަރާމް ކަމެކެވެ. މިފަދަ ކަންތަކަށް އޮންނަ މަގުބަންދު ކުރުމުގެ ގޮތުން އިިސްލާމްދީނުގައި ވަނީ މުތުޢާ ކައިވެނިވެސް ޙަރާމް ކުރައްވާފައެވެ.\nކަމުގެ އަސްލަކީ ކައިވެންޏެވެ. ވަރިއަކީ ކައިވެންޏަށް އަންނަ އިސްތިސްނާއެކެވެ. މީގެ އިދިކޮޅަށް ކަންތައްވާނަމަ އެ ތަނެއްގައި ކޮންމެވެސް އިޖުތިމާޢި މައްސަލަތަކެއް އުޅެނީއެވެ.\nއިސްލާމްދީނުގައި ވަރިކުމުރުމަކީ އެދެވިގެންނުވާ ކަމެއްކަމުގައި ވިޔަސް ވަރިކުރުން، އެހެން ބައެއް ދީންތަކުގައި ޙަރާމް ކުރާހެން ޙަރާމް ނުކުރައްވައެވެ. އެއީ ވަކި ޙިކުމަތެއްގައި ކަން ޔަޤީނެވެ.\nވަރިކުރަން ޖެހޭ ޙާލަތެއްގައި ވަރިކުރަންޖެހިއްޖެނަމަ އެކަންކުރާނެ، ވަކި އުސޫލުތަކަކާއި ޤަވާއިދުތަކެއް ހަމަޖައްސަވާފައިވެއެވެ. އެގޮތުން ބަޤަރާސޫރަތުގެ 227-237 ވަނަ އާޔަތުގައި ވަރިކުރުމާއި އެއާއިގުޅޭކަންތައްތަކުގެ ޙުކުމް ބަޔާންކުރައްވާފައިވެއެވެ. ހަމައެހެންމެ ނިސާ ސޫރަތުގެ 35ވަނަ އާޔަތުގައިވެސް ދެމަފިރިންގެ ދެމެދުގައި މައްސަލަޖެހުމުން ހަދާނެގޮތް ބަޔާން ކުރައްވާފައިވެއެވެ. وَإِنْ خِفْتُمْ شِقَاقَ بَيْنِهِمَا فَابْعَثُوا حَكَمًا مِنْ أَهْلِهِ وَحَكَمًا مِنْ أَهْلِهَا إِنْ يُرِيدَا إِصْلَاحًا يُوَفِّقِ اللَّهُ بَيْنَهُمَا إِنَّ اللَّهَ كَانَ عَلِيمًا خَبِيرًا\nމާނައަކީ :" އެދެމީހުންގެ ދެމެދުގައި ދެކޮޅުވެރިކަމެއް އުފެދިއްޖެކަމަށް ތިޔަބައިމީހުންނަށް ފެނި، އެކަމާއި މެދު ބިރުގެންފިނަމަ އެކަލޭގެ އަހުލުވެރިންގެ ތެރެއިން ނިޔާވެރިއަކާއި އެކަނބުލޭގެ އަހުލުވެރިންގެ ތެރެއިން ނިޔާވެރިއަކު ތިޔަބައިމީހުން ފޮނުވާށެވެ. ދެމީހުން ޞުލްޙަކުރުމަށް އެދެމީހުން ގަސްތުކުރާނަމަ، މާތްﷲ އެދެމީހުންގެދެމެދުގައި ޞުލްޙަކުރައްވައި އެއްބަސްކުރައްވާފާނެތެވެ. މާތްﷲއީ ޚަބަރުތައް ދެނެވޮޑިގެންވާ ރަސްކަލާނގެއެވެ."\nވަރިކުރަންޖެހޭ ހިސާބަށް ކަންތައްގޯސްވުމުން ޖެހެނީ ދެމީހުންގެ ޢާއިލާއިންވެސް ދެމީހަކު މެދުވެރިކޮށް ވާހަކަ ދައްކައި މައްސަލަ ޙައްލު ކުރުމެވެ. މިހާރަކަށް އައިސް ވާހެން މައްސަލައެއް ޖެހޭއިރަށް އަނެއްފަރާތުގެ ޢާއިލާއިން ވަދެގަނެ މައްސަލަ ނުބައިން ނުބަޔަށް ބަދަލު ކުރުމެއް ނޫނެވެ.\nއަލުން ދެމީހުންނަށް ނުއުޅެވޭނެ މަރުޙަލާ އަކަށް ކަންތައްދިއުމުން، ދެމީހުންގެ ޙައްޤުވެސް އިސްލާމްދީނުގައި ރައްކާތެރިކުރެއެވެ.\nވަރިއާއި ބެހޭގޮތުން އައިސްފައިވާ ގިނައާޔަތްތަކުގެ ތެރެއިން އެއްއާޔަތަކީ '' ބަޤަރާ ސޫރަތުގެ 229 ވަނަ އާޔަތެވެ. الطَّلَاقُ مَرَّتَانِ فَإِمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ وَلَا يَحِلُّ لَكُمْ أَنْ تَأْخُذُوا مِمَّا آتَيْتُمُوهُنَّ شَيْئًا إِلَّا أَنْ يَخَافَا أَلَّا يُقِيمَا حُدُودَ اللَّهِ فَإِنْ خِفْتُمْ أَلَّا يُقِيمَا حُدُودَ اللَّهِ فَلَا جُنَاحَ عَلَيْهِمَا فِيمَا افْتَدَتْ بِهِ تِلْكَ حُدُودُ اللَّهِ فَلَا تَعْتَدُوهَا وَمَنْ يَتَعَدَّ حُدُودَ اللَّهِ فَأُولَئِكَ هُمُ الظَّالِمُونَ\nމާނައަކީ: "ވަރިކުރުންވަނީ ދެފަހަރުއެވެ. ދެން އެކަނބަލުން ހެޔޮރަނގަޅު ގޮތުގައި ބައިތިއްބާށެވެ. ނުވަތަ ހެޔޮރަނގަޅު ގޮތުގައި ދިޔަދޭށެވެ. އަދި އެދެމަފިރިންނަށް ﷲ ކަނޑައަޅުއްވާފައިވާ ޙައްދުތަކުގެ ތެރޭގައި ނުތިބެވޭނެކަމަށް ފެނިއްޖެއްޔާމެނުވީ، ކަލޭމެން ފިރިން އެކަނބަލުންނަށް ދީފައިވާ އެއްވެސް އެއްޗެއް އަތުލުމަކީ ހުއްދަ ޙަލާލް ކަމެއްނޫނެވެ. ނަމަވެސް އެދެމަފިރިއަކަށް ﷲގެ ކިބައިން ކަނޑައެޅިގެންހުރި ޙައްދުތަކުގެ ތެރޭގައި ނުތިބެވޭނެކަމަށް ކަލޭމެން ޙާކިމަށް ފެނިއްޖެ ހިނދެއްގައި، އެކަނބަލުން އެއެއްޗެއް ދިގެން ވަރިވުމަށްޓަކައި ދޫކޮށްފި އެއްޗަކާއިމެދު މަނާއެއްނެތެވެ. މިއީ ﷲގެ ކިބައިން ކަނޑައެޅިގެންހުރި ޙައްދުތަކެވެ. ފަހެ މިޙައްދުތައް ފަހަނައަޅައި ނުދާހުށިކަމެވެ. އަދި ދަނެވެ. ﷲގެ ކިބައިން ހުރި ޙައްދުތައް ފަހަނައަޅައިދާމީހުން، ފަހެއެއީ ތިމާމެންގެ އަމިއްލަ ނަފްދުތަކަށާއި އަނެކުންނަށް އަނިޔާވެރިވެއްޖެ މީހުންނެވެ."\nވަރިކުޅައުންވަނީ ދެފަހަރުއެވެ. ދެން އެކަނބަލުން ހެޔޮރަނގަޅުގޮތުގައި ބައިތިއްބާށެވެ. ނުވަތް ހެޔޮރަނގަޅުގޮތުގައި ދިޔަދޭށެވެ.\nއަދި ހަމަ މިސޫރަތުގެ 132 ވަނަ އާޔަތުގައި ވަޙީކުރައްވަނީ وَإِذَا طَلَّقْتُمُ النِّسَاءَ فَبَلَغْنَ أَجَلَهُنَّ فَأَمْسِكُوهُنَّ بِمَعْرُوفٍ أَوْ سَرِّحُوهُنَّ بِمَعْرُوفٍ وَلَا تُمْسِكُوهُنَّ ضِرَارًا لِتَعْتَدُوا وَمَنْ يَفْعَلْ ذَلِكَ فَقَدْ ظَلَمَ نَفْسَهُ وَلَا تَتَّخِذُوا آيَاتِ اللَّهِ هُزُوًا وَاذْكُرُوا نِعْمَةَ اللَّهِ عَلَيْكُمْ وَمَا أَنْزَلَ عَلَيْكُمْ مِنَ الْكِتَابِ وَالْحِكْمَةِ يَعِظُكُمْ بِهِ وَاتَّقُوا اللَّهَ وَاعْلَمُوا أَنَّ اللَّهَ بِكُلِّ شَيْءٍ عَلِيمٌ\nމާނައަކީ: "އަދި ކަލޭމެން ކަލޭމެންގެ އަނބިން ވަރިކުރުމަށްފަހު، އެކަނބަލުންގެ ޢިއްދަ ހަމަވެއްޖެއްޔާ، އެކަނބަލުން ހެޔޮރަނގަޅު ގޮތުގައި ކަލޭމެންގެ އަނބީންނަށް ބައިތިއްބާށެވެ. ނުވަތަ ހެޔޮރަނގަޅު ގޮތުގައި ދޫކޮށްލާށެވެ. އަދި އެއްވެސް ހާލަތެއްގައި އެކަނބަލުންނަށް ދެރަދީ ޖެއްސުންކޮށް އިހާނެތިކޮށް ހިތުމަށްޓަކައި ވަރިނުކޮށް ހިފަހައްޓައިގެން ނުތިބޭހުށިކަމެވެ. ފަހެމިގޮތުގައި ކަން ކޮށްފިމީހަކީ އެމީހާގެ އަމިއްލަ ނަފްސަށާއި އަނެކުންނަށް އަނިޔާވެރިވެއްޖަ މީހެކެވެ. އަދި އޭ މީސްތަކުންނެވެ. ﷲގެ އާޔަތްތަކަކީ ކުޅިވަރެއްކަމަށް ނުނަގާހުށިކަމެވެ. އަދި ﷲ ކަލޭމެންގެ މައްޗަށް ދެއްވާފައިވާ ނިޢުމަތާއި ބާވައިލެއްވި ފޮތުގައިވާ އެއްޗަކާއި، ދެއްވި ބުއްދިވެރިކަމާއި އަދި މިކަންކަން މެދުވެރިކުރައްވައި ކަލޭމެންނަށް ގަދަ ނަޞޭޙަތް ވަޙީކުރައްވާފައިވާކަން ރަނގަޅަށް ހަނދުމަ ކުރާހުށިކަމެވެ. އަދި އަބަދުވެސް ﷲއަށް ބިރުވެތިވެ ތިބޭހުށިކަމެވެ. އަދިދަނެއު ހަމަކަށަވަރުން ﷲއަކީ ހުރިހާކަމެއްމެ ދެނެވޮޑިގެންވާ ރަސްކަލާނގެއެވެ."\nއަދި ހަމަ މިސޫރަތުގެ 232 ވަނަ އާޔަތުގައި ވަޙީކުރައްވަނީ: تَرَاضَوْا بَيْنَهُمْ بِالْمَعْرُوفِ ذَلِكَ يُوعَظُ بِهِ مَنْ كَانَ مِنْكُمْ يُؤْمِنُ بِاللَّهِ وَالْيَوْمِ الْآخِرِ ذَلِكُمْ أَزْكَى لَكُمْ وَأَطْهَرُ وَاللَّهُ يَعْلَمُ وَأَنْتُمْ لَا تَعْلَمُونَ\nމާނައަކީ: "އަދި ކަލޭމެންކުރެ ވަރިވެއްޖަ އަންހެނުން، އެކަނބަލުންގެ ޢިއްދަ ހަމަވެއްޖައުމަށްފަހު، އެކަނބަލުން، އެކަނބަލުންގެ ވަރިކުރި ފިރީންނާއި ހެޔޮރަނގަޅުގޮތުގައި އަލުން އިނދެގެން އުޅުމަށް އެއްބަސްވެއްޖެނަމަ، އެކައިވެނި ކުރުމަށް ހުރަސްނާޅާށެވެ. މިޙުކުމްމެދުވެރިކޮށް ކަލޭމެންކުރެ ﷲއަށާއި އާޚިރަށްދުވަހަށް އީމާންވެއްޖެ ކޮންމެ މީހަކަށްމެ ގަދަ ނަޞޭޙަތް ދެވިގެންވެއެވެ. އަދި ދަންނައެ. މިއީ ކަލޭމެންނަށްޓަކައި އޮތް އެންމެ ޠާހިރުގޮތެވެ. އަދި ﷲ ހުރިހާކަމެއްމެ ދެނެވޮޑިގެންވެއެވެ. ކަލޭމެންނަކަށް ނުއެގެއެވެ."\nއިބުނި ކަޘީރު ވިދާޅުވެފައިވަނީ އެއްފަހަރު އަނބިމީހާ ވަރިކޮށްފިނަމަ އަދި އަންހެންމީހާ ޢިއްދައިގެ މުއްދަތުގެ ތެރޭގައި ހުރިނަމަ، އަނބިމީހާއަށް ހެޔޮކޮށް ހިތައި، ކަންތައްތައް ރަނގަޅުކުރުމުގެ ނިޔަތުގައި އަލުން އަންހެނުން އަންބެއްގެ ގޮތުގައިހެދުން ނުވަތަ ޢިއްދައިގެ މުއްދަތު ހަމަވަންދެން ދޫކޮށްލުމެވެ. މީގެމާނައަކީ ބާއިންވަރިއަކުން ވަރިވުމެވެ. އަދި މިޙާލަތުގައިވެސް އޭނާއަށް އެއްވެސް ނާއިންޞާފީއެއްނުކޮށް ގެއްލުމެއްނުދިނުމެވެ.\nއެއްފަހަރު ވަރިކޮށްފައި ދެވަނަފަހަރުވެސް ވަރިކޮށްފައި އަނެއްކާ ތިންވަނަފަހަރު ވަރިކުރުމުން ދެމަފިރިންއެކުގައި އުޅުން ނާކާމިޔާބުވެއްޖެކަން އެގުނީއެވެ. އެހެންވެ ތިންވަނަފަހަރު ވަރިކުރުމުން ދެން ފިރިމީހާގެ އަތުން އިޚްތިޔާރު ގެއްލުނީއެވެ. ދެން އޭނައަށް އެއަންހެން މީހާއާއި ކައިވެނި ކުރެވެނީ އެހެން ކައިވެންޏެއް އަންހެންމީހާ ކުރުމަށް ފަހުއެވެ. މިހުރިހާކަމެއްވެސް މިގޮތަށް ހުރީ ވަރިއަކީ ކުޅޭކުޅޭ އެއްޗަކަށް ހެދުނަ ނުދޭންވެގެންނެވެ.\nދެންވެސް އެކުގައި އުޅޭނެކަމަށް ދެމީހުންނަށް ފެނިއްޖެއްޔާ ޖެހޭނީ އަލުން އާ ޢަޤުދެއްގެ ދަށުން އާ ކައިވެންޏެއް ކުރާށެވެ.\nފިރިމީހާ ވަރިކުރުން ޢަރަބިބަހުން ދަންނަވާނަމަ (ޠަލާޤް) ކުރުމުން އަންހެންމީހާއަށް ކުރަންޖެހޭ އެއްކަމަކީ ޢިއްދައިގައި ހުރުމެވެ. ގިނަ ޙާލަތްތަކަށް ބަލާއިރު އަންހެންމީހާ ޢިއްދައިގައި ހުންނަންޖެހެނީ ތިންމަސްވަންދެނެވެ. ރަޖްޢީ ވަރިއެއް (ތިންފަށްވަރިއެއްނޫން) ކޮށްފި ނަމަ ދެމީހުން ވެސް އުޅޭނީ އެއްފުރާޅެއްގެ ދަށުގައެވެ. މިމުއްދަތުގެ ތެރޭގައި އަނބިމީހާ އަދި ހުންނާނީ ފިރިހެންމީހާގެ ޒިންމާގެ ދަށުގައެވެ. ކާންދިނުމާއި، ހިޔާވަހިކަން ދިނުމާއި، ހެދުން ދިނުން އެއީ ފިރިހެން މީހާގެ ވާޖިބެކެވެ. ނަމަވެސް އަނބިމީހާ އަލުން ރުޖޫޢަނުކުރާ ހިނދަކު ދެމީހުން ޖިންސީ ގުޅުމެއް ހިންގުމަކީ ޙަރާމް ކަމެކެވެ.\nމި ޢިއްދައިގެ މުއްދަތަކީ އަންހެންމީހާ އިނީ ބަލިވެތޯ ދެނެގަތުމައްލިބޭ ފުރުސަތެކެވެ. ބައެއްމީހުންނަށް ހީވެފައި އޮންނަ ގޮތާއި ޚިލާފަށް ޢިއްދައިގެ ހަމައެކަނި ޙިކުމަތަކީ ބަލިވެއިންކަން ޔަޤީން ކުރުމެއްނޫނެވެ. އެހެންނަމަ ފިރިމީހާ މަރުވެގެން ޢިއްދައިގައި ހުންނަންޖެހޭ މިހާއާއި، ވަރިކުރެވޭ ޙައިޟުވާ އަންހެނާއި އަދި ޙައިޟުނުވާ (އުމުރު ޅަކަމުން ނުވަތަ މުސްކުޅިވެގެން) އަންހެނާއި، ބަލިވެއިން އަންހެނާގެ ޢިއްދައިގެ މުއްދަތު ތަފާތުވުމުގެ ބޭނުމެއް ނޯތީހެވެ.\nބަލިވެ ނެތްކަން އެއް މުއްދަތަކުން މި އެންމެންނަށްވެސް ބެލިދާނެއެވެ. އަދި ޙައިޟުނުވާ އަންހެނެއް ބަނޑުބޮޑުވެދާނެކަމަށް ބެލުމަކީވެސް ބޭނުން ކަމެއްނޫނެވެ. މާބަނޑުމީހާގެ ޢިއްދާއަކީ ވިހަންދެނެވެ. ޙައިޟުނުވާ (ޅަވެގެން ނުވަތަ މުސްކުޅިވެގެން) މީހާގެ ޢިއްދާއަކީ 3މަހެވެ. ޙައިޟުވާމީހާގެ ޢިއްދައަކީ3''ޤުރޫއު'' އެވެ. ނުވަތަ ތިން ޙައިޟާއި ތިން ޠުހުރެވެ. ފިރިމީހާ މަރުވެގެން އޮންނަނީ 4މަހާއި 10 ދުވަހެވެ.\nބައެއްމީހުންނަށް ހީވެފައި އޮންނަނީ އިސްލާމްދީނުގައި ކައިވެނި ރޫޅުމުގެ ބާރު ލިބިފައިވަނީ ހަމައެކަނި ފިހެނުންނަށް ކަމަށެވެ. ނަމަވެސް ޙަޤީޤަތް އޮތީ މިއާއި ވަރަށް ދުރުގައެވެ. ކައިވެނި ރޫޅާލުމުގެ ބާރު އަންހެނުންނަށްވެސް ލިބިދީފައިވެއެވެ. އެއަށްމިކިޔަނީ ޚުލްޢު އެވެ. އަންހެނަކު ފިރިމީހާގެ އަނިޔާ ލިބިލިބި، ހިތްހަމަނުޖެހޭ، ޢަޒާބެއްގައި މުޅި ޢުމުރު ހޭދަކޮށްލަން ފަހަރެއްގައިވެސް އިސްލާމްދީން ނުރުހެއެވެ. އަނބިމީހާ ކޯޓަށްގޮސް އޭނާ ވަރިކުރަންބޭނުންވާ މަޤްބޫލު ސަބަބެއް ދެއްކުމުން، ނުވަތަ އުޅެވެން ނެއްކަން ޘާބިތުކުރުމުން ވަރިވެވިދާނެއެވެ.\n"ކަލޭވަރި ކޮށްފިން'' މިފަދަ ޖުމްލައަކުން ނުވަތަ އެނުންވެސް ގޮތަކަށް ވަރިކުރުމަކީ ހުއްދަ ކަންތައްތަކުގެ ތެރެއިން ﷲ އެންމެ ނުރުއްސަވާ ކަންކަމުގައި ކީރިތިރަސޫލާގެ ޙަދީޘްފުޅެއްގައި ވެއެވެ. ހަމައެފަދައިން ސަބަބަކާއި ނުލައި ނުވަތަ ހަވާނަފްސަށްޓަކައި "އަހަރެން ވަރިކުރާށެ" ބުނާ އަންހެނަކަށް ސުވަރުގޭގެ ވަސްވެސް ދުވާ ހިސާބަށް ނުުދެވޭނެކަމަށް ވިދާޅުވެ، މިކަމުން އަންހެނުންވެސް އެއްކިބާވެގަތުމަށް އަމުރުކުރައްވައެވެ.\nވަރިކުރުމަކީ މުޖުތަމަޢުގައި ތަފާތު އިޖުތިމާޢީ ބަލިމަޑުކަން ފެއްޓުމުގެ މައިގަނޑު އެއްސަބަބެވެ. އޭގެތެރޭގައި ދަރިންނަށް ލިބޭ ގެއްލުމަކީ އެންމެ ބޮޑުގެއްލުމެވެ. އަދި ހުރިހާ ގެއްލުންތަކުގެ ފެއްޓުމެވެ. ދެމަފިރިން އަމިއްލަ ދަރިންގެ މުސްތަޤްބަލާއިމެދު ނުވިސްނާތާގައި، ދީނުގައި މިހާބޮޑަށް ނުކުރުމަށް އަންގަވާފައިވާ ކަމަކަށްވަތީ ވަރި ނުކުރާނަމަވެސް ކިތަންމެހާވެސް ރަނގަޅެވެ.


SunOnline: #VAAHAKA - Nirubaveriya Ep. 11\nއައިޝާ ނަސީމް 26 Mar 2020, 09:21\n"ކައިސް. އާލިއާ ކިޑްނެޕްކުރޭ. ޝީޒް ޔޯސް. އޭނަގެ ސްޓަބްންކަމުން މަގޭ ބޮލަށް އުދަގޫވާން ފަށައިފި. އަހަރެންގެ ބައްޕަ ރައީސްއަށް ވީމަ ބައްޕަގެ ގަދަރާއި އިއްޒަތް ހިފަހައްޓަން އެބަޖެހޭ. ރައީސްއަށް ނުވިޔަސް ދޯ. އެހެންނޫނަސް އެކުއްޖާ ފެނުނަސް ފޫހިވާން ފަށައިފި. ކަލޭ ބުނިހެން އަހަރެން އޭނަ ފަހަތުން އުޅުނިން. އެ މަންޖެ ފޮނިކަމުން ނޫނެކޭ ބުނީ. މަ ބޭނުމެއްނޫން ދެން އޭނަ މިހިސާބުން ފެންނަންވެސް. އޭނަގެ ދިރިއުޅުން ނަރަކައަކަށް ހަދާލާ....."\nއާލިއާއަށް ލިބުނު މެސެޖަކުން ބޮލަށް އެނބުރުން އަރައިގެން ދިޔައެވެ. ހިތްވެސް ހުއްޓުނުހެން ހީވިއެވެ. ކޮންމެވެސް މީހަކު މީޝާ ކިޑްނެޕްކޮށްލީއެވެ. އެއްވެސް މީހަކަށް އަންގައިފިއްޔާ މީޝާ ކަނޑު ފައްތާލާނީކަމުގައި އެމީހަކު ބުނެލިއެވެ. ފުލުހުންނަށް ގުޅިޔަސް އެކުއްޖާގެ ފުރާނަ ނެތް ހަށިގަނޑު ނޫން އެއްޗެއް ނުފެންނާނެ ކަަމަށާއި ދިރިހުއްޓާ ދެކެން ބޭނުމިއްޔާ ގުޅަން އެދުނެވެ.\n"ޔާﷲ..ޔާﷲ މިއަޅާއަށް އެހީތެރިވެ ވޮޑިގަންނަވާދޭވެ...." އާލިޔާގެ ލޮލަށް ކަރުނަ އައުމާއެކު އެ ނަމްބަރަށް ގުޅަން ތެމިފައިވާ އިނގިލިތަކުން ސްކްރީނުގައި ޖެއްސިއެވެ. އޭނަ ފެންވަރަން ވަނީ މާމަ ގާތުގައި އިންނަން މީޝާ ލައްވާ ވައުދުކުރުވާފައެވެ. ނަމަވެސް ލިބުނު ފުރުސަތުގައި ނުކުތީހެއްޔެެވެ؟ ނޫނީ ބަޔަކު ވަދެ މީޝާ ގަދަކަމުން ގެންދިޔައީބާވައެވެ. އާލިއާ އެންމެ ކުރިން ގުޅީ އޭނަގެ ދޮންބެއަށެވެ. އެއްޗެއް ގަންނަން ދާންވެެގެން މާމަ ގާތަށް އައިސްދިނުމަށް އެދުނުއިރު އަޑު ކުރެހޭގޮތްވިއެވެ.\nއަޔާޒް އަންނަންވާއިރަށް އޭނަ މޫނު ބުރުގާ އެޅިއެވެ. ލޮލުން އަންނަ ކަރުނަތައް އަޔާޒްއަށްވެސް ފޮރުވާލައިފިއެވެ.\nމަގުމައްޗަށް ނުކުމެ ފުން ނޭވާއެއް ދޫކޮށްލާފައި އޭނަ ކުރިއަށް ހިނގައިގަތެވެ.\n"މީޝާ ކޮއްކޮ ކީއް ތިކުރީ؟ ކަމެއް ވެއްޖެއްޔާ ރަހޫ ދައްތައަށް އަހަރެން ދައްކާނީ ކޮން މޫނެއް.. އެވަރަށް ބޭރަށް ނުދާށޭ ބުނީމަވެސް ކޮއްކޮ ގަބޫލެއް ނުކުރޭ...." ގޮތް ހުސްވެފައި ހުރެ ވަށައިގެން ހޯދާ ބަލާލުމަށްފަހު އުޑާއި ދިމާލަށް ބަލައިލަމުން ދުޢާކުރިއެެވެ. ދެން ފޯނަށް އައި މެސެޖް ތަކުރާރުކޮށް ހަޔެއްކަފަހަރު ކިޔާލައިފިއެވެ. އެއަށްފަހު ގުޅާލީ ބިސްމި ކިޔާފައެވެ.\n"އަގު އެހާ ބޮޑެއް ނުވާނެ. ދިހަ ހާސް ރުފިޔާ ހިފައިގެން ފެރީ ޓާމިނަލްއަށް އާދޭ." ވާހަކަދެއްކީ އަންހެނެކެވެ. "އަހަރެމެންނަކީ އާލިއާ ފަދައިން ހަމަ ރަގަޅު ބަޔެއް އެކަމަކު ފައިސާގެ ބޭނުން ޖެހިގެން މި ފަަދަ ކަމެއް ކުރަން މަޖުބޫރުވީ. އަހަރެމެން ދާ ތާކަށް އަހަރެމެންނާއެކު ގޮސް މީޝާއާއި ހަވާލުވަަންވީ. މާ ބޮޑު ކަމެއްކުރާކަށް ނުޖެހޭނެ............" އެ އަންހެންމީހާ އާލިއާއާއި ކައިރިވުމުން ސިގްރެޓްވަސްވެސް ދުވިއެވެ.\nކޮލެޖް ފީދައްކަން ދޮންބެ އޭނަގެ އެކައުންޓަށް ފައިސާ އެޅީ އިހަށް ދުވަހުއެވެ. އެކައުންޓުގައި ތިރީސްހާސް ވަރަކަށް ރުފިޔާ ހުންނާނެއެވެ. އޭޓީއެމްއަކަށް ވަދެ އެބުނި ވަރަށް ފައިސާ ނަގައިގެން އޭނަ ދަބަހަށް ލައިގެން ހިނގައިގަތީ ފެރީ ޓާމިނަލާ ދިމާލަށެވެ.\nފެރީ ޓާމިނަލުގައި ހުރެ ޝައްކުވާފަދަ އެއްވެސް މީހަކު ފެނޭތޯ އާލިއާ ވަށައިގެން ލޯ ހިންގައިލިއެވެ. އޭރުވެސް ހިތް ތެޅޭވަރުން މޭ ފަޅާފައި ނުކުމެދާނެ ފަދައެވެ. އުމުރު ދުވަހުވެސް މިހާ ހާސްވި ކަމަކާއި ދިމަލެއްނުވެއެވެ. އަތްވެސް ގަނޑުފެންކޮޅެކޭ ތަފާތެއް ނެތެވެ. ކުއްލިއަކަށް ފަހަތުން އައިސް އޭނަގެ ގާތަށް ހުއްޓުނީ މޫނު ބުރުގާ އަޅާފައި ތިބި ދެމީހުންނެވެ.\n"އަހަންނަކީ އުއްމު ފަޒުލް. މިއީ މަގޭ އެހީތެރިޔާ.." ތަންކޮޅެއް ދިގުކޮށް ހުރި މީހާ ކުރުކޮށް ހުރި ކުއްޖާ ގަޔާއި ކައިރިކޮށްލަމުން ބުނެލިއެވެ.\n"އިތުރު ބަހެއް ބުނެލިޔަސް މީޝާ މަރުވެދާނެ. މަންޒިލަށް ދެވެންދެން ހަނު ހުރުން ލާޒިމް ވާޖިބު....އިނގޭ ދޮންދޫނި........ދެން މަށަށް ނޭގެނީ ތިއީ އާލިއާކަމެއް. އަނގައިން ބުނެބަލަ....."\n"ކަލެއެއްނު ބުނީ ހަނު ހުންނާށޭ..." އާލިޔާ ރުޅި އަންނަގޮތްވެފައި ދަތްތަކަށް ބާރުލާފައި ކިޔާލައިފިއެވެ. އޭނަ ބޭނުންވީ މި މީހެއްގެ އަނގަމަތީ ޖަހާ ހުރިހާ ދަތެއް ލުއްސައިލުމަށެވެ.\n"މުސްކުޅި އުމުރަށް ދިޔައިމަ ދެން ހަދާން ބަލީއޭ ކޮއިފުޅާ....މަގޭ ކޮއެ. ގޮސް ޓިކެޓް ގަނެގެން އާދޭ..." އުއްމު ފަޒުލް އެންގީ އޭނަގެ އެހީތެރިޔާއަށެވެ.\nއިރުކޮޅެއްފަހުން ތިން މީހުން ތިބީ ވިލިމާލެއަށް ދިޔަ ފެރީއެއްގައެވެ. އެތަނުން ލޯންޗަކަށް އަރައިގެން ނައްޓާލުމުން އާލިއާގެ ހިތުގައިވާ ބިރުވެރިކަން ބޮޑުވިޔަސް އޭނަ އިނީ ދުޢާކޮށްލަ ކޮށްލައެވެ. މާތްﷲ ފިޔަވާ އިތުރު އެއްވެސް އެހީތެރިއަކު ނެތެވެ. މިދެމީހުން ފިޔަވާ ލޯންޗުގައި ދެން އިނީ ކައްޕިތާނެވެ. އެމީހާއަށް އިޝާރަތްކޮށްލަން ހިތަށް އަރާފައިވެސް މީޝާގެ ސަލާމަތަށްޓަކާ އޭނަ ހިމޭންވިއެވެ. ދެލޯ މަރާލައިގެން އިނދެ ދުޢާކުރުން ނޫންކަމެއް އާލިއާ ނުކުރެއެވެ. މާ ދުރަށް ދާހެން ސަރަހައްދަކަށް ދެވުނުކަން އެނގި އޭނަގެ ބޭބެއަށް ގުޅަންކަމަށް ހިތަށް އަރާ ފޯނު ނެގިއެވެ.\n"ޑޯންޓް ޓްރައި އެނީ ފަނީ މޫވްސް. އާލިޔާގެ ސަބަބުން މީޝާއަށް ކަމެއްވިޔަސް ވާނީ......" އެ އިންޒާރުގެ ސަބަބުން އާލިއާ ކަޅިއަޅާލާފައި ހިމޭންވިއެވެ. މިމީހުންނަށް ރަގަޅު ފިލާވަޅެއް އަދި ލިބޭނެއެވެ. ނުބައިކަމެއް ކުރުމަށްފަހު އޭގެ ސަޒާ ކޮންމެވެސް ސިފައެއްގައި ފެންނާނެއެވެ. އަންހެނުންނަށް އަންހެނުންގެ އިހުސާސް ނޭގުމަކީ ދެރަކަމެކެވެ.\n"ސުބުހާނަﷲ..މި ކުރިމަތިވާން އުޅެނީ ކޮންފަދަ ބޮޑު ތޫފާނެއްކަމެއްވެސް ނޭގޭ. އަހަންނަށް މި ދުވަސްކޮޅު ކޮލެޖް ކަންތަކާއި ބިޒީވާން ހަދައިގެން އަޅުކަންތައްތަކާ ތަންކޮޅެއް ދުރުވީ. އީމާންތެރިކަން ދަށްވީ. ކިތަންމެ ވަރަށް ޕޭޖް ހިންގިޔަސް އަދިވެސް ބޭނުންވާހާ ރަގަޅު މީހަކަށް ނުވެސް ވެވޭ. މިއީވެސް އިމްތިހާނެއް. ދިރިއުޅުމަކީ ވަގުތީ ތަނެއްކަން ދިމާވާ މިފަަދަ ކޮންމެ މުސީބާތަކުން ހަނދާންކޮށްދޭ. ނަފުސް ތާހިރުކުރަން މަސައްކަތް ކުރުމުގައި ދިރިއުޅުން ނިމިގެންދިއުމަށް އެދި ދުޢާކުރަން......" އާލިއާ ދެލޯ މަރައިލިއެވެ.\nގިނައިރުތަކެއް ނުވަނީސް އެމީހުންގެ މަންޒިލަށް ފޯރައިފިއެވެ. ހުދު ކަފަކޮޅެއްފަދަ ދޮންވެލިގަނޑެކެވެ. ތުނޑިއެއްފަދައެވެ. ސާފު މޫދެކެވެ. ރިޒޯޓެއްވެސް ނޫނެވެ. ފަޅު ރަށެކެވެ. އެންމެ ކުރިން އޭނަ ހީކުރީ މި މީހުން ދާނީ އެކަހަލަ ތަނަކަށް ކަމަށެވެ. ފަޅު ރަށެއްކަން އެނގުމުން ވަކިން ބިރުގަތެވެ. ކުރެދި މިދިލި އަދި ކާނިގަސްތަކާއި ދިގު ވިނަތައް ބޯކަމުން ރަށުގެ މަލަމަތިވެސް ފެންނަނީ ޖަންގައްޔެއްގެ ސިފައިގައެވެ.\nއެމީހުންގެ އިސްތިގުބާލުގައި ހުރީ އިސްކޮޅުން ދިގު ޒުވާނެކެވެ. ހަފޫޓު ހަތަރުވަރަކަށް އިންޗި ހުންނާނެއެވެ. ބިޔަ ކަސްރަތީ ހަށިގަނޑެކެވެ. އިސްތަށިގަނޑު ތަންކޮޅެއް ދިގުކޮށްލާފައި ހުރިއިރު ބުމަގަދަވެފައި ލޮލުގައި ތަފާތުކަމެއް ހުއްޓެވެ. އޭނަގެ ދެފަރާތުގައި މާސްކު އަޅައިގެން ތިބި ދެ ޒުވާނުންނަކީ ހަށިފާރަވެރިން ކަން ނޭގެއެވެ. އެ ޒުވާނާ މޫނު ބުރުގާ އަޅައިގެން ތިބި އަންހެނުންނަށް ފައިސާ ދިނުމުން އެމީހުން އަދަބުވެރިކަމާއެކު ޝުކުރުވެރިވިއެވެ. ލޯންޗަށް އެރިއެވެ. ލޯންޗުގެ ކެޕްޓަންވެސް އާލިއާއަށް ނަޒަރު ހުއްޓައިލަމުން އެއްލޯ މަރައިލިއެވެ. އެލޯންޗުގެ ވެރިންނަކީވެސް މިޒުވާނާކަން އެވަގުތު އާލިއާއަށް ޔަގީންވިއެވެ.\n"ވެލްކަމް މިސް އާލިޔާ. ތިހިރީ އަަހަރެމެންގެ މައި މަރުކަޒަށް އާދެވިފައި..." ހަށިފާރަވެރިޔަކު ބަރު އަޑަކުން ބުނެލިއެެވެ. އާލިއާގެ ހިތުގައި ބިރުވެރިކަމުގެ ރަގަބީލު ޖަހާލާކަށް ގިނަވަގުތެއް ނުނެގިއެެވެ. މިއީ ޕާޓޭ ގްރޫޕެއްކަން ޔަގީނެވެ. ކޮންމެވެސް ނަމެއް ކިޔައިގެން އުޅޭ ޖާހިލު ގްރޫޕެއްކަން އެންމެ ފުރަތަމަ ހިންގި ނުބައި އަމަލުންވެސް ސާބިތުކޮށްދީފިއެވެ. ކުށެއްނެތް އަންހެންކުއްޖަކު ވަގަށް ނަގާފައި ފައިސާއަށް އެދެން ކެރޭނީ ކިހާ ގޮތްކުޑަވީމަހެއްޔެެވެ؟ އާލިއާގެ ހިތް އަވަސްވެގަތެވެ. ނޭވާ ނުލެވޭނެހެންވެސް ހީވިއެވެ. އޭނައަށް އޮޅުވާލައިގެން މި ފަޅުރަށަށް ގެނެއްސަ މި ޖައްސަން އުޅޭ ދަލެއް އެނގެނީއެއް ނޫނެވެ.\n"އާދޭ......" އެކަކު އަމުރުކުރިއެވެ. އާލިޔާ އެ ހަނި މަގުން ކުރިއަށް ދިޔައިރު ވިނަތަކުން ސަލާމަތެއް ނުވެވުނެވެ. އޭނަގެ އަބާޔާގައި ވިނަކޮޅުތައް ތަތްލާންފެށިއެވެ. ހޫނުގަދަކަމުގެ އިހުސާސްތަކާއިއެކު ބޮލުގައި ރިއްސައިލިއެވެ. ބޮސް މާ ބާރަށް ހިނގާފައި ގޮސް ލޯމަތިން ގެއްލުމުން ޖިންނިއެއް ބާވައޭވެސް ހިތަށް އެރިއެވެ. އަނެއް ދެމީހުންވެސް ފިޔަވަޅުތައް އަވަސްކުރުމުން ބިރުން ހުރި އާލިޔާއަށް ދެން ޖެހުނީ ދުވާށެވެ. މޭވާ އަދި މާ ގަސްތައް ހުރި ސަރަހައްދަކަށް ނުކުމެވުނުއިރު ރީތިކޮށް ހަދާފައި ހުރި އެންމެ ގެއެއް ފެންނާން ހުއްޓެވެ. އެ ޒުވާނުންނާއި އަރާ ހަމަވިއިރު އާލިޔާ ހުރީ ވަރުބަލިވެ މައިނޭވާ ލެވިފައެވެ.\n"މީޝާ ކޮބާ...." އާލިއާ ސުވާލުކުރިއެވެ.\n"މީޝާ ހުރީ ސަލާމަތުން. އޭނައާއިމެދު ނުވިސްނާ. އިހަށް އާލިއާގެ ކޮޓަރިއަަށް ގެންގޮސްދޭނަން. ކުޑަދުވަސްކޮޅަކަށް ޗުއްޓީ ހަދާލަންވެސް ވާނެތާ. އަހަރެެމެންގެ ބޮސް އަންގަވާގޮތަށް ތަބާވާން އަހަރެމެން މިތިބީ..........." އެކކަކު ހިނިގަނޑެއް ޖަހާލައިފިއެވެ.\nއާލިއާގެ ބޮލަށް އެނބުރުން އެރިއެވެ. މިއީ ހަމަ މުސްލިމުން ހެއްޔެވެ؟ މުސްލިމުންގެ ނަން ކިޔައިގެން އުޅޭއިރު މިމީހުންގެ ފަރާތުން މިފެންނަނީ މުސްލިމުންގެ ގައިގާ ހުންނަންވާނެ ސިފަތަކެއް ނޫނެވެ. މަކަރު ހެދުމާއި އޮޅުވާލުމާއި މުސްލިމް އަޚުން ހިމާޔަތްކޮށްދޭން ޖެހޭ އަންހެންކުދިންތަކުގެ ހުރުމަތް ކެނޑުމަކީ ގަބޫލުކުރެވޭނެ ކަމެއްނޫނެވެ.\nއެމީހުން އޭނަ ގެންގޮސް ވެއްދީ އެގޭގެ ކޮޓަރިއަކަށެވެ. އެކޮޓަރި ފުދޭވަރަކަށް ތަނަވަހެވެ. ކަޅާއި ހުދުގެ ބޮޑެތި މާބްލް ތަޅުމާއެކު ގުޅޭކުލައިން ބިތްތަކުގައި ވޯލްޕޭޕަރު ޖަހާފައެވެ. ފަރުނީޗަރުތަކުގައިވެސް އެކުލައެވެ. ކިންގްސައިޒްގެ ބޮޑު އެނދުގައި ހުދު ކަފަގަނޑެއްހެން އޮތް ރަޖާއެކެވެ. އެނދުގެ ކުރިމަތީގައި ރަގްއެވެ. ފާރުގައި ހަރުކޮށްފައިވާ ފަތިޓީވީގެ އިތުރުން ކްލޯޒެޓްތައްވެސް ފާރުގެ ބަޔެއްފަދައެވެ. އެތެރޭގައި ހުރިއިރުވެސް ރާޅުޖަހާ އަޑު ނިކަން ރީތިކޮށްއިވެއެވެ. ބީޗްހައުސް އެކެވެ. ނަމަވެސް ހާލަތު ހަދާންވުމުން ހިތުން ބިރުވެރިކަން ހިނދުކޮޅަކަށްވެސް ފިލައިގެނެއް ނުދެއެވެ. ގަހެއްގެ ގޮތްޕެއް ހިރިލާ އަޑުއިވިލިޔަސް ދޫންޏެއް ލަވަ ކިޔާލިޔަސް ފުންމައިގެން ތެދުވެ ދެލޯ ބޮޑުކޮށްފައި ދޮރާއި ދިމާލަށް ބަލައިލެވެއެވެ. އަށެއްޖަހަނިކޮށް ރޭގަނޑުގެ ކެއުން ގެނެސްދިނެވެ. ބަތް ޕާރުސަލަކާއި ސެލެޑާއި ފޮނި އެއްޗެކެވެ. އަތުން ޖަހާ ހޫރާލަން އުޅެފައިވެސް އޭނަ ހިމޭންވިއެވެ. މިފަދަ މީސްމީހުންގެ ނުރައްކާތެރިކަން އެހެން މީހަކު ބުނެދޭކަށް ނުޖެހޭނެއެވެ.\n"ޑޯންޓް ޕްރޮވޯކް ދެމް..ކެތްތެރިވޭ އާލިއާ....މާތްﷲ ވޮޑިގެންވަނީ ކެތްތެރިންނާއެކު. މިވެސް އިމްތިހާނެއް........" އާލިޔާ އަމިއްލަ ނަފުސަށް ވިސްނައިދިނެވެ. އޭނަގެ އަތުތެރޭ އޮތް ޕެޕާސްޕްރޭ ފުޅީގައި މަޑުމަޑުން ފިރުމައިލިއެވެ. އެއީ މަލްހާގެ ފަރާތުން ލިބުނު ހަދިޔާއެކެވެ.\nކުރިމަތީގައި ހުރި ބިއްލޫރި މޭޒުމަތީގައި ހުރި ކާނާ ފިނިވަމުން ދިޔައިރުވެސް އޭނަ އަތެއް ނުލިއެވެ.\nގިނައިރުވިވަރަކަށް ކަރުނަތައް ހިފެހެއްޓުން އުދަގޫވެ ލޯ ކަރުނުން ފުރިއްޖެއެވެ.\nގަޑިއެއްހާއިރު ފަހުން ދޮރު ތަޅުގައި ހިފިހެން ހީވެފައި ބަލައިލުމާއެކު ފުންމައިގެން ތެދުވެވުނީ ހީވެސް ނުކުރާ މީހެއް ފެނިފައެވެ. ދޮރުން އެތެރެއަށް ވަދެގަތީ މާޒިންއެވެ. އެއް އަތުގައި ކޮފީތަށްޓެކެވެ. ހޫނުކޮފީގެ މީރުވަސް މުޅި ކޮޓަތިތެރެއަށް ފެތުރުނެވެ. މާޒިން އަނގައިން ބުނުމެއްނެތި އަނެއްފަރާތުގައި ހުރި ގޮނޑީގައި އިށީދެ ކޮފީތަށި މޭޒުމަތީގައި ބެހެއްޓިއެވެ. އީސިގްރެޓެއް ތުނބުގައި ޖަހާލުމަށްފަހު ދަމާލާފައި ދުންތައް ދޫކޮށްލިއެވެ. އާލިއާ ކޮށި އަރައިގަނެފައި ކެއްސައިގަތެވެ. މާޒިން އެކަން ފާހަގަވިހެނެއް ވެސް ހިޔެއްނުވެއެވެ. ކޮފީތަށިން ކޯވަރެއް ދަމައިލިއިރުވެސް މޫނުމަތުން ފެނުނީ ސީރިޔަސްކަމެވެ. ސީރިޔަސް ކުލަވަރުތަކެވެ. އޭނަ ފޯނުން ކޮންމެވެސް މީހަކާ ވާހަކަދެއްކިތަނާހެން އަންހެންކުދިންނަށް ފައިސާ ދިން ޒުވާނާ ވަނެވެ. "މައިކް....މިހިރީ އެއްކަލަ ޕޭޖު ހިންގާ އާލިޔާ......"\n"އޯހް...ޓެރަރިސްޓުންގެ ބައެއް މީހުން ލޯ ފެންނަން ހުރޭ. މީނަ ލޯވެސް ދައްކާލަން ބިރުގަންނަނީތަ؟" މަހުދީ ހުއްޓުނީ އާލިއާއާއި ދާދިގާތުގައެވެ. އުދަގޫވެގެން އާލިއާ ފަހަތަށް ޖެހެން މަސައްކަތްކުރިޔަސް އިށީދެގެން އިން ގޮތުން އިތުރަށް މައްޗަށް އެރެވޭކަށްވެސް ނެތެވެ. މި ދެފިރިހެނުންގެ ބޭނުން އެންމެ ޖުމްލައަކުންވެސް އެނގިއްޖެއެވެ. މައްސަލައަކީ ޕޭޖު ހިންގާތީއެވެ. މީރާގެ މަރުގެ ވާހަކަ އެހެންމީހުންނަށް އިބުރަތަކަށް ލިޔުނުކަމެވެ. މިމީހުންގެ ނިޔަތް އެނގުމުން ހިތުގައިވާ ބިރުވެރިކަން ކޮންމެވެސް ވަރަކަށް ފިލައިފިއެވެ. އެންމެ ރަގަޅެވެ. އޭނަ އެ ޕޯސްޓް ނަގައިފާނެއެވެ. ނަމަވެސް އޭގެ ބަދަލުގައި ޒުވާން ކުދިންނަށް ދެވޭނެ ކިތަންމެ އިތުރު ދަރުސްތަކެއް އެބަހުއްޓެެވެ. މި މުއްސަދި ޒުވާނުން ކިތަންމެ "ޑިނައި" ކުރަން އުޅުނަސް ހަގީގަތަކީ މި މުއްސަދިކަމަކީ އަބަދަށް ދެމިގެންވާނެ ނިއުމަތެއް ނޫންކަމެވެ.\n"ކޮންކަމެއް ބޭނުންވަނީ؟ " އާލިއާއަށް ކެތްނުކުރެވިގެން މާޒިންއަށް ނަޒަރު ހުއްޓާލައިފިއެވެ.\n"އެއްފަހަރު ރިކުއެސްޓް ކޮށްފިން. މިހާރު ކޮންމެހެން ދަންނަވައިގެން ކަންތައް ކުރާ ވަގުތު ފަނަހަޅާ ހިގައްޖެ. ޓެރަރިސްޓުންނާއި އަހަރެމެން ވާހަކަދައްކާނީ އެމީހުންގެ ބަހުރުވައިން...." މާޒިން ހަރުކަށި ގޮތަކަށް ބުނެލަމުން މޭޒުމަތީގައި ގޮށްމުށުން ޖެހުުމުން ކޮފީތަށިވެސް ތެޅިގަތެވެ. އާލިޔާގެ ހިތަށްވެސް ލައްކިއެއްޖެހި އެވެ. ބިރުން ނޭވާލާންވެސް ނުކެރުނެވެ. މަހުދީ ހުރީ ނުލަފާގޮތަކަށް ހިނި އައިސްފައެވެ.\n"ފަހަރެއްގައި އަދި މިއީ ކާކުކަން އޮޅިފައި އޮވެދާނެ. މިއީ މީރާގެ ބޭބެ މަހުދީ. އެހެންވެ އެންމެ ކުރިންވެސް އެންގީ އެ ޕޯސްޓްނަގަން. ކަލެއަށް އެކަމެއް ނުކުރެވުނު. އެހެންވެ ސުލްހައިގެ ވަގުތު ނިމިއްޖެ. ފ.....ދަ ޕޭޖް. ކަލޭ ބޭނުންގޮތަކަށް އެ ޕޭޖް ހިންގިޔަސް އަހަރެމެންނަށް ދެން ހެޔޮ. ބޭނުންވިއްޔާ އެ ޕޭޖް ހެކްވެސް ކުރެވިދާނެ. ބްލޮކްވެސް ކުރެވިދާނެ. އެހާ ބާރު އެބަހުރި. އެހެންވެ ބުނީ ނުނަގައިފިއްޔާ ވާނެ ކަމަކާއިމެދު ޒިންމާއެއް ނުނަގާނަމޭ. މިހާރު ދެންކަންތައް ދާނީ ހީކުރާހާ ސްމޫތުކޮށެއްނޫން..." މާޒިން ތެދުވެގެން އައިސް އާލިއާގެ ކުރިމަތީގައި ހުއްޓުނެވެ. އަދި އާލިޔާގެ ދަތްދޮޅީގައި ހިފަން އުޅުނެވެ. އެއާއެކު އާލިޔާ އަތް އުފުލީ ޖެހުނުހާ ބާރަކަށް އެއަތުގައި ޖެހުމަށެވެ. ނަމަވެސް މާޒިންގެ އަތުތެރޭ އޭނަގެ އަތްތިލަ ހައްޔަރުވިއެވެ.\n"ގެޓް އޮފް މީ ޔޫ ޑެވިލް.........." އާލިޔާ ހަޅޭއްލަވައިގަތެވެ. މަހުދީގެ ތުންފަތަށް ވެރިވީ ނުލަފާ ހިންޏެކެވެ.\nހާސިލް - 1\nއެކްޓަރު ނުޝްރަތު އަށް ބިރުވެރި ފިލްމެއް


SunOnline: Raees Yaameen ge shareeaiy maadhamaa Mendhuru 1:30 gai\nރައީސް ޔާމީންގެ ޝަރީއަތް މާދަމާ މެންދުރު 1:30 ގައި\nމުއާވިޔަތު އަންވަރު 16 Nov 2019, 19:37\nކުރީގެ ރަައީސް އަބްދުﷲ ޔާމީންގެ މައްޗަށް އުފުލާފައިވާ މަނީލޯންޑްރިންގެ ދައުވާގެ އަޑުއެހުން މާދަމާ 13:30 ގައި ބޭއްވުމަށް ވަނީ ތާވަލު ކޮށްފައި -- ސަން ފޮޓޯ/ ފަޔާޒު މޫސާ\nކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑްރިންގެ ދައުވާގެ ޝަރީއަތް މާދަމާ މެންދުރު 1:30 އަށް ކުރިމިނަލް ކޯޓުން ތާވަލްކޮށްފި އެވެ.\nރައީސް ޔާމީންގެ ވަކީލުން އެދިވަޑައިގަތް ގޮތަށް އެ މައްސަލަ ބެއްލެވުމަށް ނިންމާފައިވަނީ ފަސް ފަނޑިޔާރުން ހިމެނޭ ބެންޗަކުންނެވެ.\nއެ ބެންޗުގައި ހިމެނިވަޑައިގަންނަވަނީ ކްރިމިނަލް ކޯޓު ހިންގުމާ ހަވާލުވެވަޑައިގެން ހުންނެވި ގާޒީ އަލީ ރަޝީދާއި، ގާޒީ އަހުމަދު ޝަކީލާއި ގާޒީ މުހައްމަދު ސަމީރާއި ގާޒީ އަލީ އާދަމް އަދި ގާޒީ ހުސެއިން ފާއިޒް ރަޝާދެވެ.\nރައީސް ޔާމީންގެ މައްސަލައިގައި ހުކުމް އިއްވުމުގެ އަޑުއެހުން މި މަހުގެ ހަތަރު ވަނަ ދުވަހު ބާއްވަން ތާވަލްކުރި ނަމަވެސް، އެ މައްސަލަ ބައްލަވަމުން ގެންދެވި އެ ކޯޓްގެ އިސް ގާޒީ އަހުމަދު ހައިލަމް ފަހު ވަގުތު ސަސްޕެންޑް ކުރުމުން އެ ޝަރީއަތުގެ މަޖިލިސް ކެންސަލްކުރި އެވެ. ހައިލަމް ސަސްޕެންޑު ކޮށްފައި ވަނީ 60 ދުވަހަށެވެ.\nއޭނާ ސަސްޕެންޑު ކުރުމާ އެކު ކްރިމިނަލް ކޯޓުގެ ހިންގުން ގާޒީ އަލީ ރަޝީދާ ވަނީ ހަވާލުކޮށްފަ އެވެ. ޖޭއެސްސީއިން ގާޒީ އަލީ ރަޝީދު ކްރިމިނަލް ކޯޓަށް ބަދަލު ކުރީ މި އަހަރުގެ ފެބުރުއަރީ މަހުގެ ތެރޭގަ އެވެ. އޭގެ ކުރިން ހުންނެވީ ޑްރަގް ކޯޓުގެ ގާޒީ ކަމުގަ އެވެ.\nހައިލަމް ސަސްޕެންޑު ކުރުމުން ރައީސް ޔާމީންގެ ޝަރީއަތަށް ދެން ވާނޭ ގޮތެއް އަދި ނޭނގެ އެވެ. ޖިނާއީ އިޖުރާއަތުގެ ގާނޫނުގެ 152 ވަނަ މާއްދާގައިވާ ގޮތުން މައްސަލަ ބެލުމަށް ފަނޑިޔާރު ނުކުޅެދޭ ހާލަތުގައި އެ ކޯޓަކަށް ކަނޑައެޅިފައިވާ އެހެން ފަނޑިޔާރަކަށް މައްސަލަ ކުރިއަށް ގެންދެވިދާނެ އެވެ. ނުވަތަ މައްސަލައިގެ ޝަރީއަތް އަލުން ބޭއްވުމަށް ވެސް ކަނޑައެޅިދާނެ އެވެ. ގާޒީ ހައިލަމްގެ މައްސަލަ ބަލައި އޭނާ މަގާމުން ވަކިކޮށްފި ނަމަ އެހެން ގާޒީ އަކާ މައްސަލަ ހަވާލު ކުރެވޭނެ އެވެ. އެ ގާޒީއަކަށް މައްސަލަ އަލުން ފަށައިގެން ބެލުމުގެ އިހްތިޔާރުވެސް ލިބިގެންވެ އެވެ.\nލައިވްކޮށް ދުރަށް ދައްކައިގެން ކުރިއަށް ގެންދިޔަ ޝަރީއަތެއްގައި ރައީސް ޔާމީންގެ މައްސަލަ ބެއްލެވި ހައިލަމްގެ މައްޗަށް ވަނީ ސީރިއަސް ތުހުމަތުތަކެއްވެސް ކުރެވިފައެވެ.\nރައީސް ޔާމީންގެ މައްޗަށް މަނީ ލޯންޑަރިންގެ ދައުވާ ކޮށްފައި ވަނީ އެމްއެމްޕީއާރްސީ މެދުވެރިކޮށް، ގއ. ވޮޑަމުލާ ކިޔާ ފަޅު ރަށެއް ދޫކޮށް ދައުލަތަށް ލިބެން ޖެހޭ އެއް މިލިއަން ޑޮލަރު އެމަނިކުފާނުގެ އަމިއްލަފުޅު އެކައުންޓަށް ޖަމާކޮށް، އެ ފައިސާގެ އަސްލު އޮޅުވާލުމުންނެވެ.\nފުރަބަންދުގައި ޕީޖީން 45 މައްސަލައެއް ކޯޓަށް ފޮނުވައިފި


Addu City Feydhoo ge Miskithakah Meehaku Bodukamu gos, ehen Miskithakah bayaku gellun Dheefi - AO News\nއައްޑޫސިޓީ ފޭދޫގެ މިސްކިތަކަށް ބޮޑުކަމުގޮސް، އެހެން މިސްކިތަކަށް ބަޔަކު ގެއްލުން ދީފި\nއައްޑޫސިޓީ ފޭދޫގެ މިސްކިތަކަށް މީހަކު ބޮޑުކަމުގޮސް، އެހެން މިސްކިތަކަށް ބަޔަކު ގެއްލުން ދީފި އެވެ. މައުލޫމާތު ލިބިފައިވާ ގޮތުގައި ބޮޑުކަމުގޮސްފައިވަނީ އައްޑޫސިޓީ ފޭދޫ އަވަށުގެ މިސްކިތަށެވެ. އެއީ މަސްޖިދުލް އަމާން މިސްކިތެވެ.. ފޭދޫ މަގުއްދޫ ދާއިރާގެ ކައުންސިލަރު އާމިނަތު ސަލްމާ އާ ހަވާލާދީ ރާއްޖޭގެ ބައެއް އޮންލައިން މީޑިިއާ ތަކުގައި ބުނެފައިވަނީ ބޮޑުކަމުގޮސްފައި ހުރިތަން ފެނުނީ ފަތިސް ނަމާދަށް ދިޔަ އިމާމަށް ކަމަށެވެ. އަދި “މަސްޖިދުލް ނަސްރީ” އަށް ބަޔަކު ވަދެ ޚަތިމްތައް ބިންމައްޗަށް ވައްޓާލާފައި ހުރި ކަމަށް ވެސް ސަލްމާ އާ ހަވާލާދީ އެނޫހުގައި ބުނެފައި ވެއެވެ. މިމައްސަލައާއި ގުޅިގެން ފުލުހުން ވިދާޅުވީ 47 އަހަރުގެ ފިރިހެނަކު ހައްޔަރު ކޮށްފައިވާ ކަމަށެވެ.\nމި މައްސަލައެއް ފެންމަތިވެފައި ވާއިރު، މާލޭގެ މިސްކިތްތަކަށް ކުޑަކަމުގޮސް އަދި އިބްރާހީމް މިސްކިތުގައި ބާއްވާފައި އޮތް ޚަތިމަކަށް ކުޅު ޖެހި މައްސަލައިގައި ވެސް ވަނީ މީގެ ކުރިން ހަސަން ޒިޔާދު ކިޔާ މީހަކު ހައްޔަރުކޮށްފަ އެވެ. މިދިޔަ އޮކްޓޫބަރު މަހުގެ ހަތަރުވަނަ ދުވަހު އެ މައްސަލައިގައި އޭނާ އެންމެ ފުރަތަމަ ހައްޔަރު ކުރީ، ހުކުރު މިސްކިތާއި އިސްލާމީ މަރުކަޒުގެ އެތެރެއަށް އަދި ރައީސް އޮފީހުގެ ގޭޓު ކުރިމައްޗަށް ކުޑަކަމުދިއުމާ ގުޅިގެންނެވެ.\nއެހެންނަމަވެސް އެ މައްސަލާގައި އޭރު އޭނާ ދޫކޮށްލުމަށްފަހު، ފުލުހުން ބުނީ ޒިޔާދަކީ ސިކުނޑިހަމަނުޖެހޭ މީހެއް ކަމަށެވެ. އެކަމަކު ޖެންޑަރ މިނިސްޓްރީން އޭނާގެ ސިކުނޑީގައި އުނިކަމެއް ނެތް ކަމަށް ބުނެފައި ވަނިކޮށް އޭނާ، އިބްރާހިމް މިސްކިތަކަށް ވަދެ ޚަތިމަކަށް ކުޅު ޖެހި މައްސަލައިގައި އަލުން ހައްޔަރު ކުރިފަހުން ދޫކޮށްފައެއްނުވެއެވެ. އިސްލާމީ މަރުކަޒަށާއި ޖުމްހޫރީ މައިދާނަށް ކުޑަކަމުދިޔަ މައްސަލާގައި، އާންމު މަސްލަހަތަށް ގެއްލުން ހުރި އަމަލެއް ކުރުމުގެ ދެ ދައުވާއެއް ޒިޔާދުގެ މައްޗަށް ކޮށްފައި ވެއެވެ. މި ދެ ދައުވާ އަށް ވެސް ޒިޔާދު ވަނީ ޝަރީއަތުގެ މަޖިލީހުގައި އިއުތިރާފް ވެފަ އެވެ.\nއައްޑޫ ސިޓީ ފޭދޫއައްޑޫސިޓީ\nފޭދޫގައި 75 ހައުސިން ޔުނިޓް އަޅައިދޭނެ ފަރާތެއް ހޯދަނީ\nޓެރަރިޒަމްގެ ތުހުމަތުގައި އައްޑޫސިޓީން ހައްޔަރުކުރި އެންމެން ދޫކޮށްލައިފި\nރައީސުލް ޖުމްހޫރިއްޔާ، އައްޑޫ އާއި ފުވައްމުލަކަށް ކުރައްވާ ދަތުރުފުޅު މާދަމާ ފައްޓަވާނެ\nއައްޑޫގައި ފުލުހުން ޚާއްސަ އޮޕަރޭޝަނެއް ހިންގައި ސްޕީޑް ގަން ބޭނުން ކުރަން ފަށައިފި


Cancer baleege meehunah eheevaan Detune Band nikuthee Aafeshumakun! - vNews.mv\nކެންސަރުބަލީގެ މީހުނަށް އެހީވާން ޑިޓިއުން ބޭންޑް ނިކުތީ އާފެށުމަކުން!\nއާމިނަތު އަމީނާ (އަނާ) 01 November 2018, 14:37\nކެންސަރު ބައްޔަކީ މިއަދު ދުނިޔޭގައި އެންމެ ބާރަށް ފެތުރެމުން އަންނަ ބައްޔެވެ. ތަފާސް ހިސާބުތަކުން ދައްކާ ގޮތުގައި 2012 ވަނަ އަހަރުވެސް ކެންސަރުގެ ބަލީގެ 14.2 މިލިއަން ކޭސް ވަނީ އަލަށް ފެންމަތިވެފައެވެ. އަދި އޭގެތެރެއިން 8.2 މިލިއަން މީހުންގެ މަރާއި ގުޅިފައި ވަނީ ކެންސަރާ އެވެ.\nރާއްޖެއަށް ބަލާއިރުވެސް ކެންސަރު ބަލީގެ ޝިކާރައަކަށްވެފައިވާ މީހުން ދަނީ އިތުރުވަމުންނެވެ. އެހެންކަމުން ކެންސަރަށް އާއްމުން ހޭލުންތެރި ކުރުވުމަށް ރާއްޖޭގައި އަބަދުވެސް ދަނީ އެކިކަހަލަ ހަރަކާތްތައް ހިންގަމުންނެވެ. އަދި ކެންސަރަށް އާއްމުން ހޭލުންތެރި ކުރުވުމަށް، ކެންސަރ ސޮސައިޓީ އޮފް މޯލްޑިވުސްގެ ނަމުގައި ޖަމިއްޔާއެއްވެސް ދަނީ ހިންގަމުންނެވެ.\nރާއްޖޭގައި މިހާރު ކުރިއަރަމުން އަންނަ މަޝްހޫރު މިއުޒިކް ބޭންޑު ކަމަށްވާ "ޑިޓިއުން" އިން މިވަނީ ކެންސަރަށް އާއްމުން ހޭލުންތެރިކުރުމަށް ކުރަމުންދާ މަސައްކަތް އައުފެށުމަކުން ފަށާފައެވެ.\n"އާފެށުން" މި ނަމުގައި ޑިޓިއުން ބޭންޑުން ވަނީ، ކެންސަރު ބަލީގެ މީހުންނަށް އެހީތެރިވުމަށް، ފަންޑުރައިޒިން އެއް ކުރިއަށް ގެންދިއުމަށް ޚާއްސަ ވިޑިއޯ ލަވައެއް ރިލީޒުކޮށްފަ އެވެ. މިމަހުގެ 19 ވަނަ ދުވަހުގެ ރޭ ރިލީޒުކުރި މި ވީޑިއޯ ލަވައިން ބުނެދެނީ، ކެންސަރު ބަލި ތަހައްމަލް ކުރަމުންދާ މީހުންގެ އިހުސާސްއެވެ. އަދި ކޮންމެ ދުވަހަކުވެސް ދިރިހުރުމަށް އާހިތްވަރެއްލައި އައުފެށުމަކުން ފަށަން ކުރާ ހިތްވަރެވެ. ޑިޓިއުން ބޭންޑުގެ މި ލަވައިގެ ފެނިގެންދަނީ، ކެންސަރު ބަލީގެ ވޭން ތަހައްމަލްކޮށް، އަދި ހިތްވަރާ ބުރަމަސައްކަތުން މާތްﷲ ގެ ހެޔޮރަހުމަތާޢި އެކު ބަލިން އަރައިގަނެވިފައިވާ ދިވެހިންނެވެ.\n"ޑިޓިއުން ބޭންޑް" ގެ "އާފެށުން" މި ލަވަ މިހާރުވަނީ، ދިވެހި ލަވައިގެ ސްޓްރީމިން އެޕް "ލަވަފޮށި" އިން އަޑުއަހާލެވޭގޮތް ހަދާފައެވެ. އަދި މި ލަވައިގެ ވީޑިއޯ ޔޫޓިޔުބުން ބަލަލާލެވޭނެއެވެ.ފަށާފައެވެ.


Offeehuga ulhey vaguthu amilla sihhathah balanee kihaa varakah? - Hali News\nދުޅަހެޔޮ ސިއްހަތު: އޮފީހުގައި އުޅޭ ވަގުތުތަކުގައި އަމިއްލަ ސިއްހަތަށް ބަލަނީ ކިހާވަރަކަށް؟\nއޮފީހުގައި އުޅޭ ވަގުތުތަކުގައި ލުއިކާނާ ކެއުން މަދުކުރެވޭތޯ ބަލާށެވެ. މެންދުރުގެ ނާސްތާ ގަޑީގައި ހަށިގަނޑަށް ފައިދާހުރި ރަނގަޅު ކާނާއެއް ކެވޭތޯ ބަލާށެވެ. ކޮންމެ ދުވަހެއްގެ މަސައްކަތުގައި ހަރަކާތްތެރިވެ އުޅެވޭތޯ ބަލާށެވެ. މިކަންކަމަކީ، ފުރިހަމަ ސިއްހަތަކަށް މުހިންމު ކަންކަމެވެ.\nއޮފީހުގައި 8 ގަޑިއިރު ވަންދެން ކޮމްޕިއުޓަރުގެ ކުރިމަތީގައި، ހަފްތާއަކު5ދުވަހު މަސައްކަތް ކުރަން އިންނަން ވެއްޖެނަމަ ތިމާގެ ހަށިގަނޑައަށް ވެރިވާނެ ބުރަ އިހްސާސް ކޮށްލާށެވެ. ހަޑިގަނޑަށް އަންނާނެ ބަދަލުތައް ދެނެގަންނާށެވެ. ލޮލަށް ކުރާނެ ބާރު އިހްސާސް ކޮށްލާށެވެ. ތިމާގެ ކަނދުރާއަށް ވާރެ ބުރަ އިހްސާސް ކޮށްލާށެވެ.\nއެކުގައި މަސައްކަތް މީހުން ދިއްކޮށްލާ ލުއިކާނާގެ ބާވަތްތަކުން ހަށިގަނޑަށް އިތުރުވެގެންދާ ކެލޮރީގެ ވާހަކަވެސް ހަނދާން ކޮށްލާށެވެ. ގަވާއިދުން ގޭގައި ކައިއުޅޭ މީހެއްނަމަ އޮފީހުގެ އެކުވެރިން ދޭ އެއްޗެހިވެސް ކައިފިނަމަ ހަށިގަނޑަށް އިތުރު ބުރައެއް ކުރިމަތިވީއެވެ. އިތުރު ބަރުކަމެއްވެސް އަންނަގޮތް ވީއެވެ.\nއޮފީސް މާހައުލުގައި ދިމާވާ މިފަދަ ކަންކަމުން އަރައިގަންނާނެ ގޮތެއް ގިނަ މީހުންނަކަށް ނޭނގެއެވެ. އެއީ، ޒަމާނުއްސުރެ ހިނގަމުންދާ ކަންކަމަށް ވާތީއެވެ. ގިނަ ފަހަރަށް ތިމާގެ އަމިއްލަ ސިއްހަތާމެދުވެސް މާބޮޑު ފަރުވާލެއް ނުބެހެއްޓޭތީއެވެ.\nމިފަދަ ކަންކަމުގެ ހައްލު، ތަޖުރިބާކާރުން ދެމުން ގެންދެއެވެ. އޮތްގޮތަކީ، އެކަމާ ގުޅޭ ސައްހަ ތެދު މައުލޫމާތު ހޯދައި، ތިމާ އޮފީހުގައި އުޅޭ ވަގުތު ކަންކުރަންވީ ވައްޓަފާޅިއަށް ބަދަލު ގެންނަންވީއެވެ. ކުއްލިއަކަށް ނުގެވޭނެމަ ޕްލޭނެއް ހަދައިގެން، ދުރާލާ ރާވައިގެން ކަން ކުރަން ފަށަންވީއެވެ.\nއެހެން މީހުން ބުނާނެ ނުވަތަ ކިޔާފާނެ އެއްޗަކަށް ބަލައިގެން ނުވާނެއެވެ. މިއީ، ތިމާގެ އަމިއްލަ ސިއްހަތާގުޅޭ ކަމެކެވެ.\nއޮފީސް މަސައްކަތުގެ ތެރޭގައި ފޮނި ކާއެއްޗެއް ފެނިއްޖެނަމަ ވަރަށް ގިނަމީހުން ފޯރި ހުރެއެވެ. ޚާއްސަކޮށް ކޭކް ކަހަލަ އެއްޗެއް ގެނެސްފިނަމަ އެއާހެދި އެންމެން ހިފައެވެ.\nމިކަމުން، ދުރުހެލިވުމަށް ކުރެވިދާނެ އެއް ކަމަކީ، އެވަފަދަ ވަގުތުތަކުގައި ގޮނޑިން ތެދުވެގެން ބޭރަށް ނުކުމެ ކުޑަކޮށް ހިނގާލަންވީއެވެ. ކާހިތެއް ނެތްކަމަށް ދައްކަންވީއެވެ.\nއޮފީހުގައި އުޅޭއިރު، މާ ބޮޑަށް ބަނޑުހައިވާނަމަ މޭޒުމަތީގައި ފުރުޓެއް ކަހަލަ އެއްޗެއް ބަހައްޓައިގެން ކާނީއެވެ. ފޮނި ނުވަތަ ލުއިކާނާ ކެއުމުގެ ބަދަލުގައި ފުރުޓުކޮޅެއް ކާލާނީއެވެ. އެހެން މީހުންނަށްވެސް އެކަމަށް ހިތްވަރު ދޭނީއެވެ.\nފަލަވުމުގެ މައްސަލައަކީ ދުނިޔޭގެ ހުރިހާ ގައުމެއްގައިވެސް ދިމާވެފައިވާ މައްސަލައެކެވެ. މިމައްސަލަ ގިނައިން ގުޅިފައިވަނީ ކެއުމާއެވެ. ތިމާ އުޅޭ އޮފީހުގައިވެސް މިފަދަ މީހުން އުޅެދާނެއެވެ. އެކަމަކު، ޕޮއިންޓަކީ މިއެއް ނޫނެވެ.\nޕޮއިންޓަކީ، ތިމާއާއެކު އޮފީހުގައި މަސައްކަތްކުރާ މީހުންގެ ތެރެއިން ޑައިޓުގައި އުޅެނީ ކިތައް މީހުން ކަމެކެވެ. އެކަން އެނގޭ ހެއްޔެވެ؟ ހަމަ ޔަގީނުންވެސް އެނގޭ ކަމަކީ، މަދުވެގެން އެކަކު ނުވަތަ އެއަށް ވުރެންވެސް ގިނަމީހުން އުޅޭނެ ކަމެވެ.\nއޮފީހުގައި އުޅޭ ވަގުތުތަކުގައި ރަނގަޅަށް ފެން ބުއިމަކީ މުހިންމު ކަމެކެވެ. ދުވާލެއްގެ މައްޗަށް އިންސާނާއަށް މަދުވެގެން 8-10 ތަށި ފެން ބޭނުންވާއިރު އެ ވަރަށް ފެން ބޯނަމަ ހަށިގަނޑަށް ބޭނުންވާ ފެން ހުންނާނީ ރަނގަޅަށް ލިބިލިބިއެވެ. ފެން މަދުވުން ނުވަތަ ކަރުހިއްކުމުގެ މައްސަލައެއް ދިމާނުވާނެއެވެ.\nގިނަ ކާނާއަކީވެސް ފެން ލިއްބައިދޭ ބާވަތްތަކެވެ. މިސާލަކަށް އޮރެންޖް، މޭބިސްކަދުރު، ކަރާ، އާފަލުކަހަލަ މޭވާއަކީވެސް ފެން ލިއްބައިދޭ ތަކެއްޗެވެ. އެހެންކަމުން، މި ބާވަތުގެ ފުރުޓު ކައި އުޅުމަކީވެސް ހަށިގަނޑަށް ބޭނުންވާ ފެން ލިބޭނޭ ކަމެކެވެ.\nއޮފީހުގައި ވަކި ކަހަލަ މަސައްކަތެއް ކުރާ މީހުން ކޮމްޕިއުޓަރު ކައިރިން ތެދުވެގެން ދުރަށް ދާން ވަގުތެއް ކަނޑައެޅުންވެސް މުހިންމެވެ. މިސާލަކަށް ވޯޓަރ ބްރޭކް ނުވަތަ މެންދުރުގެ ކެއުމުގެ ވަގުތެވެ. ތެދުވެލައި އޮފީސްތެރޭ ކުޑަކޮށް ހިނގާލާށެވެ. ނުވަތަ އޮފީހުން ބޭރަށް ނުކުމެ ހިނގާލައި ސާފު ވައި ހޯދާލާށެވެ. އެއީ، ތިމާ ފްރެޝް ވެލުމުގެ އިތުރުން، ކެލޮރީކޮޅެއް ވިރުވުމަށްވެސް ލިބޭނޭ ފުރުސަތަކަށް ވާނެއެވެ. އެކަނި ނުދެވޭނަމަ އޮފީސް ކުއްޖަކާ އެކުގައި ދާށެވެ.\nގިނައިރު ފޯނުން ވާހަކަ ދައްކަން ހުންނަންޖެހޭ އަދި ޓައިޕްކުރަން ތިބެންޖެހޭ ވަޒީފާތަކުގައި އުޅޭ މީހުން ވިސްނަންޖެހޭ ވަރަށް ގިނަ ކަންކަން ހުރެއެވެ. ގޮނޑީގެ ފަހަތުގައި ބޯ ޖައްސައިގެން ނުވަތަ ކުރިއަށް ބެންޑުވެގެން ގިނައިރު އެގޮތަށް ހުންނަން ޖެހުމަކީ ކަނދުރާގައި ރިއްސައި، މަސްގަނޑު ހަރުވާ ކަމެކެވެ. އެއީ، ބައްޔަކަށް މަގުފަހިވާ ކަމެއްވެސް މެއެވެ.\nނުވަތަ ފޯނު ކަންފަތުގައި ޖައްސައިގެން މޫނު އެއްފަރާތަށް އަނބުރައިގެން ގިނައިރު ހުރުމަކީވެސް ކަނދުރާގައި މައްސަލަ ޖެހިދާނޭ ކަމެކެވެ. ހެޑްސެޓަކީ މިކަމުގެ ހައްލެވެ. އޭރަށް ދިމަދިމާއަށް މޫނު އަނބުރައިގެން ހުރެވެސް ވާހަކަ ދެއްކޭނެއެވެ.\nކޮމްޕިއުޓަރު ކުރިމަތީގައި ގިނައިރު ހުރުމަކީ ވަރަށް އަވަހަށް ލޮލުގެ މައްސަލަޖެހޭ ކަމެކެވެ. ލޮލުގައި މައްސަލަ ޖެހޭނަމަ ބޮލުގައި ރިއްސުމާއި، ކޮމްޕިއުޓަރަށް ބަލަން އުނދަގޫވުމާއި، ފޯކަސްކުރަން އުނދަގޫވުމާއި، އަލިވީމާ އުނދަގޫވުންވެސް ހިމެނެއެވެ.\nމިކަމަށް އޮތް ހައްލަކީ އަތްދަނޑިއެއްހާ ދުރުމިނުގައި ކޮމްޕިއުޓަރުގެ ސްކްރީން ބެހެއްޓުމެވެ.\nއޮފީހުގައި ތިމާ ބޭނުންކުރާ ކޮމްޕިއުޓަރުގެ ކީބޯޑާއި، މައުސްއާއި، ފޯނުގައި އެތައްހާސް ޖަރާސީމެއް ހުންނާނެއެވެ. އެތަކެތީގައި އަތްލައި، ނޭނގި ނަމަވެސް ތިމާގެ ހަށިގަނޑަށް ވާސިލްވުމަކީ ތިމާ ބަލިތައް ޖެހޭނޭ ކަމެކެވެ. ވުމާއެކު، އެފަދަ ތަކެތި ސާފުކުރުން ނުވަތަ ޑިސްއިންފެކްޓް ކުރުމަކީ ވަރަށް މުހިންމު ކަމެކެވެ.\nމިކަންކަމުގެ އިތުރުންވެސް، އޮފީހުގައި ލިފްޓް ހުރި ނަމަވެސް، ސިޑިން އަރައި ފޭބުމަށް އާދަކުރަން މާހިރުން ވިދާޅުވެއެވެ. އެއީ، ތިމާއަށް އޭގެ ފައިދާ އެތައްގުނަ ލިބޭނޭ ކަމަކަށް ވާތީއެވެ.\nމިހުރީ ހައްތަހާވެސް އޮފީހުގައި އުޅޭއިރު ފުރިހަމަ ސިއްހަތެއްގައި ހުރުމަށް ކުރެވިދާނެ އެތައް ކަމެއްގެ ތެރެއިން ބައެއް ކަންކަމެވެ.


SunOnline: Drug beynun nukuraa kamah Sara aai Shraddha bunefi\nޑުރަގު ބޭނުން ކުރި ކަމަށް ދެ ތަރިން އިންކާރުކޮށްފި\nއައިމިނަތު ލުބާ 27 Sep 2020, 07:32\nބަތަލާ ޝްރައްދާ އާއި ސާރާ އިއްޔެ ވަނީ އެންސީބީއަށް ހާޒިރުކޮށްފައި--\nސުޝާންތު ސިންހް ރާޖްޕުތުގެ މަރުގެ ތަހުގީގުގެ ދަށުން އުފެދުނު ޑުރަގު މައްސަލާގައި އިންޑިއާގެ ނާކޮޓިކްސް ބިއުރޯ (އެންސީބީ) އިން ވަނީ ބޮލީވުޑްގެ ގިނަ ތަރިންނާ ސުވާލުކުރަން ފަށައިފަ އެވެ.\nއެ ތަހުގީގު އެންސީބީއިން ބާރު ސްޕީޑުގައި ކުރިއަށް ގެންދާއިރު އިއްޔެ ވަނީ ކުޅަދާނަ އެކްޓަރު ސައިފް އަލީ ޚާންގެ ދަރިފުޅު ބަތަލާ ސާރާ އަލީ ޚާން އާއި ކާމިޔާބު ބަތަލާ ޝްރައްދާ ކަޕޫރު އާ ސުވާލުކޮށްފަ އެވެ. އެންސީބީ އަށް ދެތަރިން ހާޒިރުކުރީ ހެނދުނު 10:30 ގައެވެ. އަދި އެންސީބީއިން ދެތަރިން ނުކުތީ ހަވީރު 18:00 ވަނިކޮށެވެ.\nއެންސީބީ އިން ސާރާ އާއި ޝްރައްދާ އާ ސުވާލުކުރި ނަމަވެސް ދެތަރިން ވެސް ވަނީ ޑުރަގު ބޭނުންކުރި ކަމަށް ދެކޮޅުހަދައިފަ އެވެ. ސުޝާންތުގެ ކުރީގެ ޓެލެންޓު މެނޭޖަރު އަދި ރިއާ ޗަކްރަބޯޓީގެ ކުރީގެ މެނޭޖަރު ޖަޔާ ސަހާ އާ ޝްރައްދާ އާ ދެމެދު ޑުރަގު ވާހަކަތަކެއް ދެކެވި އޭގެ ޗެޓުތައް ލީކުވިއިރު ޝްރައްދާ ވަނީ އެ ޗެޓުތަކަކީ އޭނާގެ ޗެޓު ލޮގްކަމަށް އެއްބަސްވެފަ އެވެ. "ޗިޗޯރޭ"ގެ ނިމުން ފާހަގަކުރުމަށް ސުޝާންތުގެ ފާމްހައުސްއަށް ދިޔަ ކަމަށާއި ނަމަވެސް އޭނާ އެއް އިރެއްގައި ވެސް ޑުރަގު ބޭނުންކޮށްފައި ނުވާކަމަށް އޭނާ ވަނީ ބުނެފަ އެވެ. އޭނާ ވަނީ ސުޝާންތު ޑުރަގު ބޭނުންކުރި ކަމަށް ތުހުމަތުކޮށްފަ އެވެ. އެންސީބީއިން ސީބީޑީ އޮއިލް ޕްރޮކިއުމަންޓްކުރިތޯ ޝްރައްދާ ގާތު އެހުމުން އޭނާ ވަނީ ހިމޭންވެފަ އެވެ.\nޝްރައްދާގެ އިތުރުން ސާރާ ވެސް ވަނީ ޑުރަގު ބޭނުންނުކުރާކަމަށް ބުނެފަ އެވެ. "ކެދާނަތު" އިން ސުޝާންތު އާއެކު ފެނިގެންދިޔަ ސާރާ ބުނީ ރިއާ ޗަކްރަބޯޓީ އޭނާ އަށްކުރާ ތުހުމަތުތަކަކީ ދޮގު ތުހުމަތުތަކެއް ކަމަށެވެ. އަދި ސާރާ ވަނީ ސުޝާންތު އާ ލޯބީގެ ގޮތުން ގުޅިގެން އުޅުނު ކަމަށް އެއްބަސްވެފަ އެވެ. އޭނާ ސުޝާންތު އާ ރުޅިވީ ކެރިއަރަށް ފޯކަސް ކުރުމުގެ ގޮތުން ކަމަށް ވެސް ސާރާ ވަނީ ބުނެފަ އެވެ.\nބޮލީވުޑްގައި ޑުރަގު މައްސަލައެއް މިހާބޮޑަށް ފެންމަތިވެފައިވީ ނަމަވެސް ބޮލީވުޑް ވަނީ އެކަމުގައި މުޅިން ހިމޭންވެފަ އެވެ.


Spain aai Italy in molhuvumuge record dhamahahttaifi | Mihaaru\nލަނޑު ޖެހުމަށް ފަހު ސްޕެއިނުގެ ކުޅުންތެރިން އުފާފާޅުކުރަނީ.-- ފޮޓޯ: އޭއެފްޕީ\n06 ސެޕްޓެމްބަރ 2019 - 08:29\nސްޕެއިނުން ރަށުން ބޭރުގައި ރުމޭނިއާ އަތުން 2-1 އިން މޮޅުވިއިރު، އިޓަލީ ވަނީ އާރްމީނިއާގައި އެ ގައުމާ ދެކޮޅަށް ކުޅުނު މެޗުން ފަހަތުން އަރައި 3-1 އިން މޮޅުވެފަ އެވެ. ޔޫރޯ 2012 ވަނަ އަހަރުގެ ފައިނަލުގައި ކުޅުނު އިޓަލީ އާއި ސްޕެއިން ކޮލިފައިންގައި އޮތީ ސައްތަ އިން ސައްތަ ރެކޯޑަކާ އެކު އެވެ.\nއިޓަލީއާ ދެކޮޅަށް ކުޅުނު މެޗުގެ 11 ވަނަ މިނިޓްގައި އާރްމީނިއާ އަށް ލީޑުނަގައިދިނީ އަލެކްސަންޑްރޭ ކަރަޕެޓިއަން އެވެ. މެޗުގެ 28 ވަނަ މިނިޓްގައި އިޓަލީ އަށް އެއްވަރުކޮށްދިނީ ޓޮރިނޯގެ ފޯވާޑް އަންދްރެއާ ބެލޮއްޓީ އެވެ. މެޗުގެ ނަތީޖާ އެއްވަރުވެގެން ފުރަތަަމަ ހާފް ނިމިގެންދިޔައިރު، އެންމެ ބޮޑު މައްސަލައެއް ދިމާވީ އާރްމީނިއާ އަށެވެ. އެއީ ފުރަތަމަ ހާފްގެ އިތުރު ވަގުތުގައި އާރްމީނިއާގެ އަލެކްސަންޑްރޭ އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކުމުންނެވެ.\nއެއް ކުޅުންތެރިޔަކު މަދުކޮށް ވެސް އާރްމީނިއާ އިން ވަނީ ދެ ވަނަ ހާފްގައި އިޓަލީ ކޮޅަށް ރަނގަޅު ކުޅުމެއް ދައްކައިފަ އެވެ. އެކަމަކު އިޓަލީން ވަނީ މެޗުގެ ފަހު 15 މިނިޓް ތެރޭ ގާތްގާތުގައި ދެ ގޯލު ޖަހައި އެ ޓީމު ކޮޅަށް ނަތީޖާ އަނބުރާލައިފަ އެވެ. މެޗުގެ 77 ވަަނަ މިނިޓްގައި އިޓަލީ އަށް ލީޑުނަގައިދިނީ ލޮރެންޒޯ ޕެލެގްރީނީ އެވެ. އޭގެ ތިން މިނިޓް ފަހުން އިޓަލީ އަށް މެޗުގެ ތިން ޕޮއިންޓް ކަށަވަރުކޮށްދިން ގޯލު ޖެހީ ބެލޮއްޓީ އެވެ.\nމިދިޔަ އަހަރު ރަޝިއާގައި ބޭއްވި ފީފާ ވޯލްޑް ކަޕަށް ކޮލިފައިނުވުމުގެ ހިތި ތަޖުރިބާ ފަހަތަށް ޖައްސާލައި އިޓަލީން އަމާޒުހިފާފައިވަނީ އަންނަ އަހަރުގެ ޔޫރޯ އަށް ކޮލިފައިވެ މުބާރާތުގެ ފުރަތަމަ މެޗުގައި އަންނަ އަހަރު ކުޅުމަށެވެ. ޔޫރަޕްގެ 12 ސިޓީގައި ކުރިއަށްދާ މި މުބާރާތުގެ ފުރަތަމަ މެޗު އޮތީ އިޓަލީގެ ރޯމްގަ އެވެ.\nއާރްމީނިއާގެ ކުޅުންތެރިއަކު ކައިިރިން އިޓަލީގެ ޖޯޖީނިއޯ (ކ) ބޯޅަ ފޮނުވާލަނީ. -- ފޮޓޯ: އޭއެފްޕީ\n"މިއީ ފަސޭހަ މޮޅެއް ކަމަށް ނުދެކެން. މިއީ އުނދަގުލުން ހޯދި މޮޅެއް. އާރްމީނިއާ އިން އެއް ކުޅުންތެރިޔަކު މަދުވުމުން ވަރަށް ވިސްނުންތެރިކަމާ އެކު ކުޅުނު،" އިޓަލީގެ ކޯޗު ރޮބާޓޯ މަންޗިނީ ބުންޏެވެ.\nސްޕެއިނުގެ ކޯޗުކަމާ ކުރީގެ އެސިސްޓަންޓް ކޯޗު ރޮބާޓޯ މޮރޭނޯ ދާއިމީ އެއްބަސްވުމެއްގައި ހަވާލުވެ، ރުމޭނިއާ އަތުން އެ ޓީމަށް ލިބުނު މޮޅަކީ ތާރީހީ ކާމިޔާބީއެކެވެ. މިއީ ވާދަވެރި މެޗެއްގައި ރުމޭނިއާގައި ކުޅެ އެ ޓީމު އަތުން ސްޕެއިނަަށް ހޯދުނު ފުރަތަމަ މޮޅެވެ. މީގެ ކުރިން ރުމޭނިއާއާ ދެކޮޅަށް އެ ގައުމުގައި ސްޕެއިން ކުޅުނު ހަ މެޗުގެ ތެރެއިން ތިން މެޗުން ބަލިވިއިރު، އަނެއް ތިން މެޗު ނިމުނީ އެއްވަރުވެގެންނެވެ.\nރޭގެ މެޗުގައި ފުރަތަމަ ލަނޑު ޖެހީ ސްޕެއިނުންނެވެ. މެޗުގެ 29 ވަނަ މިނިޓްގައި ލިބުނު ޕެނަލްޓީ އަކުން ސްޕެއިނަށް ލީޑުނަގައިދިނީ ކެޕްޓަން ސާޖިއޯ ރާމޯސް އެވެ. ޕެނަލްޓީ ކާމިޔާބުކޮށް އުފާފާޅުކުރިގޮތުން މެޗުގެ ރެފްރީ ވަނީ އޭނާ އަށް ރީނދޫ ކާޑެއް ދައްކައިފަ އެވެ. ލީޑުފުޅާކުރަން ސްޕެއިނުގެ ރޮޑްރީގޯ މޮރޭނޯ އާއި ޕަކޯ އަލްކަސޭރަށް ލިބުނު ފުރުސަތުތަކުގެ ބޭނުމެއް ނުހިފުނެވެ. އެކަމަކު ދެ ވަނަ ހާފްގެ ކުޅުން ފެށިގެން ދެ މިނިޓް ތެރޭގައި އަލްކަސޭރު ވަނީ ސްޕެއިނުގެ ލީޑުފުޅާކޮށްދީފަ އެވެ. އޭނާ މި ލަނޑު ޖެހީ ޑެނީ ސަބާޔޯސް ތަނަވަސްކޮށްދިން ފުރުސަތެއްގައި ޖޯޑީ އަލްބާ ދިން ބޯޅައަކުންނެވެ.\nކުޅެން އެރިތާ ތިން މިނިޓް ތެރޭގައި ރުމޭނިއާގެ ފޯވާޑް ފްލޮރިން އެންޑޯނޭ ވަނީ ލަނޑެއް ޖަހައި އެ ޓީމަށް އުއްމީދެއް ގެނެސްދީފަ އެވެ. މެޗުގެ ފަހު ދިހަ މިނިޓް ސްޕެއިނުން ކުޅުނީ އެއް ކުޅުންތެރިޔަކު މަދުކޮށެވެ. އެއީ 79 ވަނަ މިނިޓްގައި ސްޕެއިނުގެ ޑިފެންޑަރު ޑިއޭގޯ ލޮރެންޓޭ އަށް ރަތް ކާޑު ދެއްކުމުންނެވެ. މެޗުގެ އިތުރު ވަގުތުގައި ރުމޭނިއާގެ ޖޯޖް ޕުސްކަސް ހުސްކޮށްހުރެފައި ޖެހި ބޯޅަ ސްޕެއިނުގެ ގޯލުގައި ހުރި ކީޕަރު ކެޕާ އަރިއްޒަބަލާގާ ވަނީ މަތަކޮށްފަ އެވެ.\nކޮލިފައިންގެ އެހެން މެޗުތަކުގެ ނަތީޖާ އަށް ބަލާއިރު އަޔަލެންޑާއި ސްވިޒަލެންޑްގެ މެޗު ނިމުނީ 1-1 އިން އެއްވަރުވެގެންނެވެ. ނޯވިޗް ސިޓީގެ ޓީމޫ ޕޫކީގެ ގޯލުން ފިންލެންޑް ވަނީ 1-0 އިން ގްރީސް ބަލިކޮށްފަ އެވެ. އަދި ކްރިސްޓިއަން އެރިކްސަންގެ ދެ ގޯލާ އެކު ޑެންމާކުން ވަނީ 6-0 އިން ގިބްރޯލްޓާ ބަލިކޮށްފަ އެވެ.


Dhagandey Aai Sentey Ge Goalun Molhuve New Group Ge 1 Vana Ah - Vaguthu\nދަގަނޑޭ އާއި ސެންޓޭގެ ގޯލުން މޮޅުވެ ނިއު ގްރޫޕްގެ އެއްވަނަ އަށް\nސެންޓޭ ގޯލަށްފަހު އުފާފާޅުކުރަނީ - ފޮޓޯ: އޭއެފްސީ\nއިންޑިއާގެ ބެންގަލޫރް އެފްސީގެ މައްޗަށް 2-0 އިން ކުރި ހޯދާ ގްރޫޕް އީގެ އެއްވަނަ އަށް ނިއުރޭޑިއަންޓް އަރައިފިއެވެ.\nމި ގްރޫޕްގައި ހިމެނޭ ހުރިހާ ޓީމެއް ވެސް ހަތަރު މެޗު މިހާތަނަށް ކުޅެފައިވާއިރު ނިއު އެއްވަނައިގައި އޮތީ ނުވަ ޕޮއިންޓާ އެކުއެވެ. ދެވަނައިގައި އޮތް ބެންގަލޫރް އަށް ވެސް ހަމަ އެ އަދަދަށް ޕޮއިންޓު ލިބިފައިވާއިރު ނިއު އަށް ކުރި ލިބެނީ ހެޑްޓުހެޑުން އެޓީމަށް ކުރި ލިބޭތީއެވެ. ގްރޫޕްގެ ތިންވަނައިގައި ހަތަރު ޕޮއިންޓާ އެކު އަބަހާނީ ޑާކާ އޮތްއިރު ގްރޫޕްގެ ފުލުގައި އެއް ޕޮއިންޓާ އެކު އޮތީ އައިޒަވަލް އެފްސީއެވެ. އެޓީމު މިހާރު ވަނީ މުބާރާތުން ކަޓާފައެވެ.\nގަލޮޅު ރަސްމީ ދަނޑުގައި މިއަދު ހަވީރު ކުޅުނު މި މެޗުގައި ނިއުގެ ފަރާތުން ރަނގަޅު ކުޅުމެއް ފެނިގެންދިޔައިރު މެޗުގެ 30 ވަނަ މިނެޓްގައި އަލީ ފާސިރު (ސެންޓޭ) ވަނީ ނިއު އަށް ލީޑު ނަގާދީފައެވެ. މި ގޯލު ކާމިޔާބުކުރިތާ އިރުކޮޅެއްފަހުން ބެންގަލޫރް ޓީމުގެ އިތުބާރު ފޯވާޑް ސުނިލް ޗެތްރީ އަށް ނަތީޖާ އެއްވަރުކޮށްލަން ރަނގަޅު ފުރުސަތެއް ލިބުނު ނަމަވެސް އޭނާ ފޮނުވާލި އެ ހަމަލާ ނިއުގެ ކީޕަރު އިމްރާން ވަނީ ދިފާއުކޮށްފައެވެ.\nފުރަތަމަ ހާފް ނިމުމުގެ ކުރިން ލީޑު ފުޅާކޮށްލަން ނިއުގެ ސެންޓޭ އަދި ހަމްޒާ މުހައްމަދު (ހަމްޕު) އަށް ރަނގަޅު ފުރުސަތުތަކެއް ލިބި ބޭކާރުވެފައިވެއެވެ.\nއެއް ގޯލުގެ ލީޑަކާއެކު ފުރަތަމަ ހާފް ނިއު އިން ނިންމާލިއިރު ދެވަނަ ހާފްގެ ކުރީކޮޅު އަލީ އަޝްފާގް (ދަގަނޑޭ) ވަނީ ނިއުގެ ދެވަނަ ގޯލު ކާމިޔާބުކޮށްދީފައެވެ. މި ގޯލަށްފަހު ވެސް މި ހާފުގައި ގޯލްޖަހާނެ އިތުރު ފުރުސަތުތަކެއް ނިއު އަށް ލިބުނެވެ. އެގޮތުން ސެންޓޭ ފޮނުވާލި ހަމަލާއެއް ގޯލުގެ ދަނޑި އަށް އަމާޒުވިއިރު އަކްރަމް ފޮނުވާލި ހަމަލާއެއް ބެންގަލޫރް ޓީމުގެ ކީޕަރު ވަނީ ދިފާއުކޮށްފައެވެ.\nބެންގަލޫރު ބަލިކޮށް ގްރޫޕްގެ އެއްވަނަ އަށް ނިއު އެރިއިރު މުބާރާތުގެ އަނެއް ބުރަށް ދެވޭނީ ކޮންމެ ގްރޫޕަކުން ވެސް އެއްވަނަ ހޯދާ ޓީމަށެވެ.\nމުބާރާތުގައި ނިއު ދެން ބައްދަލުކުރާނީ އަބަހާނީ ޑާކާއާއެވެ. އެ މެޗު އޮންނާނީ އަންނަ މަހުގެ ދެވަނަ ދުވަހު މާލޭގައެވެ.\n"ނިއު ސަސްޕެންޑް ކުރީ ކުޅުންތެރިންގެ ހައްގުގައި"


Anhenunnah Enme Kamudhaa Sifathakakee Koba? - Vaguthu\nއަންހެނުންނަށް އެންމެ ކަމުދާ ސިފަތަކަކީ ކޮބާ؟\nއަންހެނެއް ރުއްސަން ފަސޭހައެއް ނުވާނެއޭ ހިތަށް އަރާ ގިނަ ބަޔަކު އުޅޭނެއެވެ. އެކަމަކު ހަގީގަތަކީ ގިނަ އަންހެނުންނަކީ ވަރަށް ސާދާ ކަންތައްތަކަށް ލޯބި ކުރާ ބައެކެވެ. އެ މީހުންނަށް ކަމުދާނީ ވެސް ވަރަށް އާދައިގެ ސިފަތަކެވެ. މީގެ އިތުރުން އެ މީހުން ބޭނުންވާ ސިފަތައް ވެސް އެ ކަމުދާ ފިރިހެނެއްގެ ގައިގައި ހުންނަން ވާނެއެވެ.\nފުރަތަމަ ކަމަކީ އޯގާތެރިކަމެވެ. އޯގާތެރިކަމަކީ އަންހެނަކު ހިތް ދަމައިގަންނަން އެންމެ މުހިންމު އެއް ސިފައެވެ. އެހެންކަމުން އަންހެނުންނަށް އޯގާތެރިވާ ނަމަ، އަންހެނުން ފަސޭހައިން ހިތް ކިޔަން މެދުވެރިވެއެވެ. އަދި މީހަކަށް އެއްޗެއް އުފުލާލަ ދިނުން، އެހީތެރިކަމެއް ފޯރުކޮށްދިނުން ފަދަ ކަންކަން ކުރާ ނަމަ ވަރަށް ފަސޭހައިން އެކަން ކަމުދާ ގޮތް ވެއެވެ.\nހުނުމަކީ ވެސް ފިރިހެނެއްގެ އެންމެ ކަމުދާ އެއް ސިފައެވެ. ކަންކަމާއި ހުނުމާއި، މަޖާވުމަކީ ވަރަށް ގިނަ އަންހެނުންނަށް ކަމުދާ ކަމެކެވެ. އަންހެނަކު ރުޅިއައިސްފައި ހުއްޓާ ހެއްވާލެވޭ ނަމަ އެއީ އެ މީހަކަށް އެ އަންހެނަކާއި ޖަޒުބާތީ ގުޅުމެއް އޮތްކަމުގެ ހެއްކެކެވެ.\nއަތް އޮޅާފައި ހުންނަ ޓީޝާޓާއި ގަމީސް ފަދަ އެއްޗެހި ލުމަކީވެސް އަންހެނުންނަށް ވަރަށް ކަމުދާ ކަމެކެެވެ. އެއީ ކޮންމެ މީހަކުވެސް އިތުރަށް ރީތިކޮށްދޭ ކަމަކަށް އޮންނަނީ ވެފައެވެ.\nމީހަކު އެހެން މީހުންނާއި ދިމާއަށް ބަލާ ގޮތުން ވަރަށް ގިނަ ކަންކަން ބުނެދެއެވެ. ބައެއް އަންހެނުންނަށް ކަމުދަނީ ފާޅުގައި މީހުންނާ ހަތަރު ކަޅި ހަމަކޮށްގެން ވާހަކަދައްކާ މީހުންނެވެ. އެއީ އަމިއްލަ ނަފްސަށް އޮންނަ އިތުބާރު ފެންނާތީއެވެ. އަނެއްބައި މީހުންނަކީ ލަދު ރަކި މީހުންނަށް ހިިތް ކިޔާ ބައެކެވެ.\nޖަޒުބާތުތައް ސިއްރު ނުކުރާ މުއާމަލާތު ކުރާ މީހެއް ނަމަ އެ މީހަކަށް އަންހެނަކު ހޯދުމަކީ މާ އުނދަގޫ ކަމަކަށް ނުވާނެއެވެ. ސަބަބަކީ ވާހަކަ ނުދެއްކުމާއި މުއާމަލާތު ނުކުރުމަށް ވުރެ ފަސޭހައިން އަންހެނެއްގެ ހިތް މަރާލެވޭނެ ގޮތެއް ނޯންނާނެތީއެވެ.\nނޮވެމްބަރު 28, 2020 14:48\nނޮވެމްބަރު 28, 2020 15:21\n"ހަމަކަށަވަރުން، އީމާންވި މީހ ުންގެ ތެރޭގައި ހުތުރުކަންބޮޑު ފާފައިގެ ވާހަކައާއި، ޢަމަލު، ފެތުރިގެންދި،އުމަށް ލޯބިކުރާމީހުން (ދަންނާށެވެ!) ދުނިޔެއާއި އާޚިރަަތުގައި ވޭންދެނިވި އެއުރެންނަށް ހުށްޓެވެ. ﷲ ދެނެވޮޑި ގެންވެތެވެ. އަދި ތިޔަބައި މީހުންނަކަށް ނޭނގެތެވެ."\nނޮވެމްބަރު 28, 2020 19:06\nއެންމެ މުހިއްމު ސިފަ މަދު\nޙަލާލަކަސް ޙަރާމަކަސް ބައިވަރު ފައިސާ ހުރުން\nނޮވެމްބަރު 28, 2020 22:53\nބޭނުންވާ ހުރިހާ މިނިވަންކަމެއް ދިނުން ހަލާލަކަސް ނަހަލާލަކަސް\nލޯބިވޭ ވަރަށް އިތުބާރުކުރަން، އިރު އިރު ކޮޅާ އެހެންބުނަން ޖެހޭނެ.\nއެއިރަށް ލޯބި އުތުރި އަރާނެ